
Børnelege. 


i-?' 


Vi  sade  i  Kammeret  lune  og  trygge, 
og  horte  et  Haglveir  mod  Kuderne  slaa. 
Vi  vilde  et  Korthus  paa  Bordet  bygge, 
og  Alle  vare  vi  ganske  smaa. 

Den  første  Etage  var  hurtigt  bygget, 

og  Loftet  blev  paalagt  med  ringe  Besvær. 

Vort  Gaardsrum  var  hegnet  og  lunt  og  skygget; 

der  stod  alt  en  Hane  og  brammede  der. 

Med  higende  Fingre  og  lukkede  Munde 
vi  hævede  atter,  paa  Bygningens  Tag, 
en  deilig  Vaaning,  hvori  vi  kunde 
holde  et  straalende  Søndags-Lag. 

Da  bleve  vi  glade,  og  turde  vove 
en  ny  Etage,  og  da  blev  det  tre. 
Der  skulde  Gjesterne  huses  og  sove, 
og  drikke  om  Morgenen  Kaffe  og  The. 

i* 


Bornelege. 

Nu  vilde  vi  Tyve  fra  Huset  skræmme, 
og  satte  en  Tjener  til  Varetægt. 
Hver  Løverdag  skulde  han  negte  os  hjemme, 
og  det  var  den  prægtige  Klover-Knegt. 

Der  stod  vore  Stuer  i  sirlige  Eækker; 
men  Huset  var  underlig  dunkelt  og  lukt. 
Vi  tittede  ind  gjennem  Fuger  og  Sprækker, 
og  længtes  og  tænkte:  hvor  der  er  smukt! 

Da  fandt  vi  paa  Eaad,  da  blev  der  en  Gammen 

da  vilde  vi  aabne  Vindve  og  Dor; 

men  ak,  da  styrtede  Bygningen  sammen, 

og  Kortene  laa  der  i  Dynger  som  for. 


Bornelege. 


II. 

1  aa  Torvet  i  min  Fødeby 
der  hertes  et  lysteligt  Vaabengny: 
med  Trommer  og  Piber  og  dragne  Sværd 
drog  over  Pladsen  den  stolte  Hær. 
Hvor  herligt  det  gik  i  sluttet  Orden, 
det  drønede  fast  som  en  dæmpet  Torden, 
de  blinkende  Vaaben  lig  blaalige  Lyn 
slog  blendende  ned  i  det  stærkeste  Syn. 
Der  var  en  forskrækkelig  Tummel  i  Staden: 
Enhver  vilde  lobe  og  se  paa  Paraden. 

Vi  Smaadrenge  vare  med  Lyst  paafærde, 
vi  sade  i  Klynger  paa  Trappe  og  Gjerde, 
af  Kamplyst  gloded  vort  unge  Blod, 
vi  trampede  Takten  med  spæden  Fod; 
vi  stilled  os  siden  i  lange  Eader, 
mårs cher ede  tappert  i  Byens  Gader ; 
vi  plyndrede  Søstrenes  Dukkeskrin 
og  gjorde  Mundurer  af  Silke  og  Lin. 


Børnelege. 

I  Krigsraadet  taltes  med  megen  Vegt 
om  Fiendens  Stilling  og  skjulte  Planer; 
paa  Chefens  Commando  vi  stormede  kjækt 
med  Skillings-Trompeter,  Karduspapirs-Faner. 
Vi  drog  vore  Glavind  af  Fyrretræ, 
og  huggede  los  paa  hvert  levende  Kræ; 
mod  Katte  og  Hunde,  mod  Ænder  og  Gjæs 
gik  hver  en  Bataille  med  stor  Succes. 
Omsider  blev  dog  den  Spektakel  for  broget; 
da  kom  der  en  Vægter  og  standsede  Toget. 

Vi  arme  Smaadrenge  saa  stivt  paa  hinanden; 
der  stod  han,  den  Strenge,  med  Skilt  for  Panden, 
med  Morgenstjerne,  og  sort  som  Fanden! 
Vi  sagde,  vi  vare  godt  Folks  Sønner; 
vi  strakte  Gevær  under  fromme  Bønner. 


Bornelege. 


III. 

lOmaadrengene  staa  paa  en  meiet  Ager, 
og  stirre  mod  Himlen  med  henrykt  Sind; 
mens  Træerne  suse  for  Hostens  Vind, 
i  Luften  svæve  de  lette  Drager. 

I  Tankerne  sidder  hver  Dreng  deroppe 
og  rider  i  Skyen  paa  Dragens  Eyg, 
og  skuer  og  speider  saa  fri  og  tryg 
over  S#  og  Eng,  over  Fjeldets  Toppe. 

Se  Dragen,  hvor  deiligt  den  daler  og  stiger; 

det  gaar  i  Gallop  fra  Sky  til  Sky: 

som  Potteskaar  ligger  den  gamle  By, 

og  Taarnet  kneiser  saa  stort  som  et  Spiger. 

Se,  Skibene  seile  ved  nogne  Strande; 
nu  ere  de  trætte,  nu  vil  de  hjem. 
Men  Dragen  gaar  hoit  over  alle  dem; 
de  glide  og  gynge  som  Fjær  paa  Vande. 


Børnelege. 

Hvor  selsonit  knitrer  dens  Vinger  og  Hale; 
der  flyver  en  Fugl,  —  hvor  den  er  angst! 
Og  flux  er  Drengen  paa  Fuglefangst, 
og  jager  paa  Høg  og  paa  Spurv  og  Svale. 

Men  ak,  nu  slappes  og  bugter  sig  Snoren; 
nu  er  det  ude  med  Vindens  Magt, 
og  Drengen  er,  midt  i  sin  høie  Jagt, 
stødt  ned  med  Sorrig  og  Harm  til  Jorden. 

Og  Dragen  hænger  paa  Kirketaget, 
og  hænger  der  endnu  i  Slud  og  Sne; 
men  da  har  Drengen  forglemt  sin  Ve : 
da  er  han  inde  i  Snebold-Slaget. 


Bernelege. 


IV. 

IMu  falder  Sneen  i  tætte  Lag, 
og  Drengen  har  ingen  Hvile. 
Det  blev  nok  en  Hoben  Mile, 
hvad  han  kan  lobe  den  hele  Daa\ 


Her  slæber  han  Gaarden  af  Sne-Blokke  fuld, 
og  former  Soldater  drøie ; 
det  volder  ham  Slid  og  Møie. 
Han  giver  Soldaterne  -Ørne  af  Kul. 


Saa  ruller  han  Sneen  med  al  sin  Kraft, 
mens  Kæmperne  staa  der  og  kneise; 
han  vil  dem  et  Brystværn  reise. 
Til  Landse  han  gi'r  dem  et  Kosteskaft. 


10  Børnelege. 

Og  nu  er  han  færdig,  og  mi  er  lian  mat; 
hans  Hænder  er  frosne  og  ømme. 
For  alle  de  stærke  Drømme 
faar  Drengen  vist  en  urolig  Nat. 


Man  horer  ham  juble,  den  lille  Mand 
„Imorgen  skal  Slaget  stande!" 
Da  lose  sig  Himlens  Vande, 
og  alle  hans  Kæmper  blive  til  Vand. 


Bornelege.  11 


V. 

Jeg  stødte  ud  fra  Landet 
mit  Skib  med  egen  Haand; 
det  blæste  kun  lidt  paa  Vandet, 
og  Skibet  var  kun  en  Spaan. 

Jeg  drog  til  Skotlands  Klipper, 
og  for  med  megen  Bram; 
jeg  var  kun  en  fem-aars  Skipper, 
og  Soen  var  kun  en  Dam. 

Der  kunde  jeg  seilet  længe; 
jeg  havde  en  deilig  Dag, 
og  Skibet  skulde  ei  krænge 
for  Storm  eller  Bølgeslag.  — 

Det  var  de  tamme  Ænder, 
der  gjorde  mig  sorrigfuld; 
jeg  stod  og  vred  mine  Hænder: 
de  seiled  mit  Skib  omkuld. 


12  Børnelege. 


VI. 

uæbe-Blærer,  —  se  her  deres  Art 
I  Førstningen  ere  de  ganske  smaa, 
tunge  i  Bunden  og  lysegraa; 
men  bare  Du  blæser,  voxe  de  snart. 


Sæbe-Blærer  med  Farveskjær: 

lette  Kloder,  Verdner  i  Smaat, 

med  Bjerg  og  Sø,  med  Kirke  og  Slot, 

med  Hoider  og  Sletter  og  grønne  Træ'r. 


Hold  dem  ei  længer ;  det  nytter  lidt : 
Luften  favner  dem  lun  og  mild, 
Solen  lægger  sin  Guldglands  til. 
Lad  dem  stige  og  svæve  frit! 


Bernelege.  13 

Stige  og  svæve  med  lettere  Gang, 
bæres  fra  Støvet  paa  Blomsters  Duft, 
glo  de  og  tindre  i  tyndere  Luft; 
Livet  er  kort,  og  Yeien  lang! 


Sæbe-Blærer  med  gylden  Kant,  — 
de  glimre  og  briste,  de  har  intet  Hjem. 
Alt  som  de  steg,  deres  Farver  svandt: 
Jordens  Billed  sluktes  i  dem. 


14 


En  Erindring. 


Jeg  satte  mig  i  Krogen 
og  nynnede  et  Kvad, 
og  læste  saa  i  Bogen, 
og  var  saa  hjerteglad. 

Da  randt  mig  i  Sinde 
min  Barndoms  Ve  og  Lyst, 
og  mangt  et  halvslnkt  Minde 
steg  fra  sin  Taagekyst: 

Min  Fader  sad  i  Haven 
og  saa  min  Barnefryd. 
Da  bar  man  En  til  Graven 
med  Sang  og  Klokkelyd. 

Og  ved  den  sorte  Baare 
gik  tvende  Børn  og  græd; 
den  ene  græd  saa  saare, 
den  anden  var  saa  spæd. 


En  Erindring.  15 

Da  blev  min  Fader  stille, 
og  tog  mig  paa  sit  Skjod: 
„0,  tak  din  Gud,  Du  Lille, 
din  Fader  er  ei  død!" 

Da  sank  en  angstfuld  Tanke 
i  Barnets  klare  Sind; 
da  trilled  Taarer  blanke 
ned  paa  den  røde  Kind. 

Da  græd  jeg  fromt  og  længe, 
gjemt  i  min  Faders  Favn; 
bad  for  de  arme  Drenge, 
og  delte  deres  Savn. 

Nu  er  jeg  langt  fra  Haven,  — 
nu  har  den  tabt  sit  Løv,  — 
og  ak,  saa  langt  fra  Graven, 
der  tog  min  Faders  Støv. 

Saa  sad  jeg  taus  i  Krogen 
min  Vinteraften  hen, 
og  læste  vel  i  Bogen,  — 
men  Taarer  faldt  paa  den. 


16 


Liremanden. 


Utakkels  blege  Liremand, 
Pilgrim  fra  et  bedre  Land! 
Gjennem  Torne,  høie,  hvasse, 
gaar  Du  med  din  Lirekasse. 

Stakkels  blege  Liremand, 
sig  mig,  hvad  Du  spille  kan! 
Ak,  det  er  jo  gamle  Sager: 
Sehnsuchtswalzer,  Elskovsklager ! 

Stakkels  blege  Liremand! 
Længes  Du  til  Hjemmets  Strand, 
der,  hvor  Vaaren  evigt  bygger 
i  Orangelundens  Skygger? 

Stakkels  blege  Liremand! 
Du  maa  sørge  med  Forstand; 
muntert  maa  Du  Spillet  røre: 
douce  Musik  vil  Ingen  høre. 


17 


Havets  Stemme. 


JJer  sidder  en  Dreng  ved  Stranden 
og  angler  de  vevre  Fiske; 
og  Bølgerne  trille  paa  Sanden, 
og  nynne  saa  smaat  og  hviske: 

Liden  Fisker  med  Lokker  gule, 
lad  nu  vore  Fiske  være! 
Det  koger  i  Dybets  Hule, 
og  Stormene  ere  nære. 

Farvel,  vi  har  gjemt  dit  Billed, 
og  gjettet  og  fulgt  din  Tanke; 
naar  Fisken  ved  Snoren  spilled, 
vi  hørte  dit  Hjerte  banke. 

Vi  love  at  være  tilstede, 
naar  her  dine  Taarer  trille 
ved  Mindet  om  al  den  Glæde, 
Du  eied,  da  Du  var  lille. 

J.  Welhaven's  Skrifter.     III.  2 


18  Havets  Stemme. 

Du  vandrer  engang  ved  Stranden, 
mens  Maagerne  flagre  og  dukke; 
da  glide  vi  frem  paa  Sanden, 
og  lytte  til  dine  Sukke. 

I  Havet  ligger  der  mange 
Kvaler  i  evig  Slummer; 
der  lærte  vi  Vuggesange 
for  alle  Slags  Ve  og  Kummer. 

Vi  vil  dine  Sukke  tage 
og  blande  dem  med  vor  Stemme, 
da  skal  Du  ved  Havets  Klage 
lære  din  Sorg  at  glemme. 

Liden  Fisker  med  Lokker  gule, 
lad  nu  vore  Fiske  være! 
Det  koger  i  Dybets  Hule, 
og  Stormene  ere  nære. 


19 


Julemorgen. 

Jeg  stod  en  Julemorgen,  taus  og  ene, 
og  lænecl  Hovedet  mod  Kirkemuren; 
mat  slog  mit  Hjerte,  blegnet  laa  Naturen, 
min  Taare  brændte  paa  de  kolde  Stene. 

Da,  lig  en  Aandeskares  Hosianna, 
frembruste  Orglets  Tonehav  derinde, 
og  Stormen  gik  i  Kirkegaardens  Linde, 
og  Sneen  lyste  som  et  himmelsk  Manna. 

Og  Stjernen  saa  jeg  over  Huset  tindre, 

og  gjennem  Stormens  Flugt  og  Orglets  Tone 

jeg  horte  Menighedens  fromme  Psalmer. 

Da  sank  en  stille  Lindring  i  mit  Indre, 
et  vaarligt  Vift  af  Evighedens  Palmer, 
og  bedende  jeg  stod  for  Herrens  Trone. 


20 


Fuglens  Drømme. 


Jun  Fugl  har  sat  sig  ved  Søen 
i  Ly  bag  Platanens  Blad; 
den  ser  paa  de  grønne  Bølger, 
og  lytter  til  Havfru-Kvad. 

Da  skimter  den  fjernt  i  østen 
en  blaanende  Klippe-ø; 
did  flyve  de  stærke  Gribbe 
høit  over  den  vilde  Sø. 

Den  sidder  i  smukke  Drømme, 
mens  Bolgen  mod  Stranden  slaar; 
den  er  paa  de  fjerne  Kyster, 
og  skuer  en  ukjendt  Vaar. 

Der  eier  den  alt  en  Palme 
med  glødende  Frugter  paa; 
der  bygger  den  alt  sin  Kede 
af  Blomster  og  gyldent  Straa. 


Fuglens  Drømme.  21 

Og  Kronduens  unge  Datter, 
hun  daler  mod  Palmen  ned, 
og  sætter  sig  nær  ved  Eeden, 
og  lover  ham  Kjerlighed. 

Da  kan  den  ei  længer  styre 
sit  higende  Hjertes  Slag; 
den  hæver  de  vevre  Vinger 
og  flyver  fra  Hjemmets  Tag. 

Og  under  den  kæmper  og  stønner 
den  mægtige  Bølgehær; 
foroven  vil  Skyen  dække 
det  smilende  Morgenskjær. 

Og  stærkere  bruser  Stormen, 
og  Bølgen  gaar  mere  hvid; 
det  verker  i  Fuglens  Vinger, 
snart  kastes  den  hid  og  did. 

Da  ser  den  Fregatten  skride 
paa  Bølgerne,  rank  og  kjæk; 
den  sænker  sit  trætte  Hoved, 
og  kaster  sig  paa  dens  Dæk. 

Den  lurvede  Kok  staar  færdig, 
og  griber  sit  Bytte  fat; 
den  lader  sig  rolig  fange,  — 
dens  Vincre  er  altfor  mat. 


22 


Extremer. 

VJud  trøste  den,  der  sidder  eneT 
naar  han  maa  se 
paa  Livets  vexelrige  Scene 
med  Længsels-Ve. 
De  glade  Toner  trænge 
sig  til  lians  Vraa; 
med  dem  lians  Hjertes  Strenge 
vil  sammenslaa. 

De  vil  saa  gjerne,  —  men  der  mangler 

han  ved  ei  hvad; 

der  fattes  Klang  til  Rangler, 

og  Klang  til  Kvad. 

Og  Verden  kan  ei  skue 

hans  Livs  Forlis; 

snart  heder  han  en  Skrue, 

og  snart  en  Vis. 


Extremer. 

Gud  trøste  ham,  naar  Vaaren  kommer 

med  Lys  og  Lyst, 

i  Svanesky'r  og  Blommer 

og  Lærkers  Kost, — 

og  naar  den  kolde,  blege 

Vinter  er  nær, 

med  Dands  og  Spil  og  Lege 

og  Juletræ'r. 


Gud  trøste  den,  der  har  et  Sæde 

i  broget  Lag, 

blandt  fabrikeret  Glæde, 

dresseret  Nag; 

hvor  man  er  sød  og  sindig, 

hvor  man  er  from,  — 

og  dog  saa  mat  og  vindig 

og  sjeletom. 


Og  stræber  han  sin  Tvang  at  bryde, 

og  bliver  hed,  — 

det  er  den  største  Lyde, 

som  Nogen  ved. 

Hans  Hjertes  Melodier 

og  Aandens  Ild 

dør  hen  i  Parodier 

og  Maskespil. 


24  Extremer. 

Gud  trøste  ham,  naar  man  forlader 

sit  Vinterbur, 

med  Vrøvl  om  Promenader 

i  Guds  Natur,  — 

og  naar  man  midt  i  Sneen 

er  øm  og  kvik, 

med  Kvalm  i  Soireen 

og  Kunstkritik. 


25 


En  Sommersang. 


.Tagre  Dal,  lyse  Sommer! 
Her  er  Marken  fuld  af  Blommer, 
Fjorden  bringer  Kjeling  her; 
Duft  og  Lov  til  Lunden  vinke, 
i  hvis  grønne  Hvælving  blinke 
Straaleglimt  som  Stjerners  Hær. 

Fandt  jeg  Dig  skjult  herinde, 
Du  mit  Hjertes  Tryllerinde, 
da  blev  Dagen  dobbelt  smuk; 
og  da  vilde  Birkens  Grene 
ei  som  nu,  mens  jeg  er  ene, 
hviske  i  mit  Ly  med  Suk. 

Blomsterduft,  liflig  Sommer, 

Vift,  som  mildt  fra  Bølgen  kommer, 

gyder  Vemod  i  min  Hu. 

Ak,  thi  af  et  dunkelt  Fjerne 

er  Du  skjult,  min  Sol  og  Stjerne; 

i  min  Drøm  kun  skinner  Du. 

Vandring  og  Ensomhed. 


J  uli-Solens  Middagshede 
ruged  paa  den  rige  Egn, 
og  jeg  gik  med  Kval  og  Lede 
bag  et  Tjernehegn. 
Straalerne  faldt  frie  ned, 
Veien  havde  ingen  Skygge, 
og  jeg  vandrede  og  led. 

Hisset  paa  den  hme  Slette 
Fyrreskoven  vinked  mig. 
Søde  Hvile  for  den  Trætte, 
duftfuld,  skyggerig! 
Fra  din  biede  Moseseng 
kan  jeg  frit  i  Dagen  skue 
over  Ager,  over  Eng. 


Vandring  og  Ensomhed.  27 

Men  jeg  fik  en  anden  Tanke 

under  Skovens  hele  Træ'r. 

Stammerne  stod  rode,  ranke 

som  en  Søilehær; 

fra  det  grønne  Tempeltag 

flød  en  traurig  Skumring  mellem 

Solglimt  af  den  ydre  Dag. 

Gjennem  Skovens  dunkle  Kroner 
strømmed  der  en  sagte  Klang, 
og  den  blide  Luftnings  Toner 
lod  som  dæmpet  Kirkesang; 
intet  Gny  af  Dagens  Lyst 
trængte  til  det  høie  Tempel, 
ei  engang  en  Fuglerøst. 

Og  de  sære  Stemmer  kaldte 
mig  ved  Navn  i  Skovens  Fred, 
og  de  hvisked  og  fortalte 
hvad  kun  jeg  og  Himlen  ved; 
og  fra  Hjertets  bange  Slag 
kom  en  Taareskumring  over 
Blikket  paa  den  klare  Dag. 

Skumring. 

Hvor  roligt  Havet  hviler 
i  Rosendæmring  under  Himlens  Bue. 
og  Aftenstjernen  smiler 
mod  Dybet  til  sin  Dobbeltlue, 
og  Bølgen  skjelver  ved  det  underfulde  Skue. 

Hist,  lig  en  ensom  Svane, 

hentryllet  paa  de  dybe  Purpurstrømme, 

gaar  hvide  Seiler  ad  sin  dunkle  Bane. 

Fjernt  mine  Længsler  svømme, 

og  følge  Skibet  under  vemodsfulde  Drømme. 

Ak,  vingeklædt  er  Sjelen; 

men  Burets  Gitter  Flugten  binder, 

og  Livet  er  en  kvalfuld  Dvælen, 

en  Higen  mod  de  fjerne  Tinder, 

hvor  Dagen  fødes  og  hvor  Aftenrøden  svinder. 


Skumring.  29 

Tys!   Vestenvinden  vifter, 

og  Taagesloret  gaar  fra  Klippens  Pande, 

og  Himlen  Farve  skifter. 

Svagt  glimter  Seilet  mellem  fjerne  Strande, 

og  Nattens  Aander  dale  paa  de  dybe  Vande. 


30 


Nattergal  og  Papagøi. 


Jim  Nattergals  Klædning  er  askegraa, 
hans  Disk  er  de  grønne  Blade; 
Papagøien  har  skinnende  Toga  paa, 
og  spiser  af  Sølverfade. 

Naar  Mørket  synker  paa  Skov  og  Eng, 
han  sidder  saa  lunt  paa  Pinden; 
men  Sangeren  har  sig  en  Gren  til  Seng, 
der  gynger  i  Nattevinden. 

Blidt  sværme  i  Elskov  og  Sommerlyst 
en  Nattergals  Fantasier; 
dybt  Tonerne  gribe  hvert  ædelt  Bryst, 
al  Verden  lytter  og  tier. 

I  Ovnskrogen  sat  for  sin  Levetid, 
Papagøien  med  Snak  sig  piner; 
Filisteren  studser  ved  al  den  Flid, 
og  ler  ad  hans  dumme  Miner. 


Nattergal  og  Papagei.  31 

Papagøien  sidder  i  hundred  Aar 
med  Hæder  og  Gunst  i  Stuen; 
naar  Døden  den  gamle  Tunge  naar, 
da  græmmer  sig  Herren  og  Fruen. 

I  Skoven  er  Sorrig  en  liden  Stund, 
naar  Sangerens  Kvad  forstummer; 
men  Ingen  freder  hans  sidste  Blund, 
og  Ingen  har  delt  hans  Kummer. 

Paa  Fæstningsvolden. 


Det  gule  Løv  fra  Træet  synker, 
paa  Søen  ruger  Mørket  brat; 
blandt  Strandens  Stene  Maagen  klynker: 
vi  faa  en  kold  og  stormfuld  Nat. 

Hist  lyder  Sang  fra  Bølgespeilet, 

med  Takt  af  tunge  Aareslag. 

Det  er  et  Skib  med  Bak  i  Seilet; 

se,  Baaden  trækker  det  med  stærke  Drag. 

Nu  falder  Ankeret,  Havn  er  vunden! 
I  Mulmet  klinger  Kj  ædens  Gang. 
Lanternen  slukkes;  sød  er  Blunden, 
hvor  Stormens  Køster  kun  er  Vuggesang. 

1  Havnen  er  det  atter  roligt; 

derinde  ligger,  Rad  ved  Rad, 

den  sorte  Masteskov  fortroligt, 

lig  Drømmesyner  for  den  trætte  Stad. 


Paa  Fæstningsvolden.  33 

Hvor  Alt  er  mat  og  s-øvnberuset, 
selv  Vindens  Suk  i  Voldens  Træ'r! 
Soldaten  staar  i  Skilderhuset 
saa  stiv  og  stum  som  hans  Gevær. 

Men  Himlen  bærer  mørke  Tanker; 
deroppe  kæmper  Sky  mod  Sky. 
Snart  rykker  Skibet  i  sit  Anker; 
snart  lyder  Stormens  vrede  Gny. 

Nøkken. 

Jeg  lagde  mit  -Øre  til  Kildens  Bred, 
og  lytted  til  Nøkkens  Sange; 
og  Egnen  hvilte  i  stille  Fred, 
og  Dagen  led, 
og  Skyggerne  bleve  lange. 

Man  siger,  at  Nokken  er  fri  og  glad, 

og  dandser  paa  Kiselstenen; 

men  Fuglen  horer  hag  Birkens  Blad 

hans  Vemodskvad, 

og  vugger  sig  taus  paa  Grenen. 

Naar  Skumring  hviler  paa  Fjeld  og  Vang, 

og  lukker  al  Verdens  Munde, 

da  nynner  han  forst  sin  bedste  Sang; 

hans  Nat  er  lang: 

han  kan  ei  hvile  og  blunde. 


Nekken.  35 

Jeg  harte  ham  hulke,  mens  Aftnens  Skjær 

svandt  hen  bag  de  dunkle  Skove. 

Da  trillede  Duggen  fra  alle  Træ'r, 

der  stode  nær 

og  skygged  den  klare  Vove. 

Hans  Harpe  spilled  med  dæmpet  Streng 

den  ommeste  Serenade: 

„God  Nat,  min  Eose!    Ak,  til  din  Seng, 

fra  Skov  og  Eng, 

gaa  Drommenes  Alfer  glade. 

„Du  aander  og  gløder  saa  skjær  og  varm, 

og  ved  ei,  hvad  jeg  maa  friste. 

Jeg  døver  min  Sorrig  i  Sus  og  Larm; 

men  ak,  min  Barm 

vil  aldrig  dit  Billed  miste!" 


36 


Maaneskin. 


1  Vesten  stod  det  sidste  Skjær 
af  Aftensolens  Luer, 
og  Sky  ved  Sky,  lig  Engles  Hær, 
med  rode  Kinder,  gyldne  Fjær, 
laa  samlede  i  Buer. 
I  -Østen  stod  alt  Maanen  blank, 
og  Taagen  bævede  og  sank 
fra  Fjeldets  lyse  Tuer. 

Og  Somren  i  sin  Dromnie-Krog 
laa  hyllet  halvt  af  Taagen; 
saa  salig  mat  den  aabned  dog 
det  slummertunge  -Øielaag, 
og  titted  frem  af  Krogen. 
Den  lignede  et  dysset  Nor, 
som  Eventyrets  sære  Ord 
har  atter  tryllet  vaagen. 

Saa  kvægende  var  ingen  Dag 
som  denne  Aftenhvile; 


Maaueskin.  37 

de  blide  Alfers  Vingeslag 
formildede  mit  Hjertenag, 
og  fjerned  Sorgens  Pile. 
Jeg  saa,  hvor  Graneskovens  Fe, 
der  bærer  Nordens  Savn  og  Ve, 
til  Slutning  maatte  smile. 

Det  rode  Skjær  om  Vestens  Kyst 
med  Skyers  Englevinger, 
det  minder  om  min  korte  Lyst. 
der  bævende  og  øm  og  tyst 
sin  Afskeds-Hilsen  bringer. 
Men  Natten  bliver  dog  ei  mørk; 
thi  over  Fjeldets  steile  ørk 
sig  Solvermaanen  svinger. 

Og  i  det  blide  Maaneskin 

staa  min  Erindrings  Lunde; 

der  vandrer  jeg  med  lettet  Sind, 

mens  Duggen  falder  fra  min  Kind 

paa  blomsterrige  Grunde. 

Jeg  ved  en  Rost,  som  hvisker  der: 

„Din  dybe  Vemod  vilde  her 

ei  slumre,  om  den  kunde/- 


38 


I  Stormen. 

utormen  gaar  sin  Kæmpe-Gang; 
Havet  vaagner  af  sin  Dvale. 
Hører  Du  den  brudte  Klang? 
Dybets  Torden-Røster  tale. 
Tør  Du  kjæk  ved  Roret  staa, 
ride  paa  den  hoie  Raa? 
Eia!  frit  lad  Støvets  Evne 
svulme  i  det  vilde  Stevne. 

Hæv  Dig  i  den  stolte  Dyst 
paa  din  Snekkes  Ørnevinge! 
Snart  Du  skal  med  Guddomslyst 
Nattens  dunkle  Magter  tvinge. 
Seiren  hviler  i  din  Arm,  — 
Bølgen  brister  i  sin  Harm; 
Hjemmets  Strande,  grønne,  smukke, 
frem  i  Morgenrøden  dukke. 

Den  Ensomme. 


1  den  dunkle  Stue 
sidder  han  og  drømmer, 
medens  Tanken  svømmer 
paa  Erindrings  Vove: 

Deilige  unge  Kvinder 
svæve  forbi  og  nikke; 
deilige  Smil  og  Blikke 
voldte  ham  Hjertevunder. 

Ingen  af  dem  stod  stille, 
til  han  fik  samle  Modet; 
Angsten  er  nu  i  Blodet, 
Kummer  hans  Ægtefælle. 

Tabte  er  Vaarens  Dage, 
Somren  har  fulde  Keder, 
Lunden  har  nye  Glæder; 
ensomme  Fugl  maa  vige. 


40  Den  Ensomme. 

Ak,  det  er  Ve  og  Smerte; 
Hjertet  skal  ukjendt  bløde, 
Yeien  er  mørk  og  øde, 
Haabet  er  dødt  og  borte. 

Ensomme  Vandrer  blunder 
glemt  i  de  Dødes  Have; 
trindt  paa  de  andre  Grave 
spire  de  smaa  Kjerminder. 

Foraarsdigte. 

i. 

ISmaa  Zefyrer  dandse,  svinge 
med  den  klare,  luffcblaa  Vinge, 
glødende  i  Middagsglandsen ; 
Bølgen  nynner  smaat  til  Dandsen. 

Gjenfodt  Markens  fagre  Spæde 
smutter  fra  sit  Vuggeklæde, 
smiler,  glemmer  Nattens  Gruen; 
der  er  lunt  og  lyst  i  Stuen. 

Skovens  Gubbe  grubler  over, 
om  han  vaager  eller  sover, 
foler  sine  Lemmer  matte; 
Barnets  Fryd  han  ei  kan  fatte. 

O,  men  snart  skal  Vaaren  vinde 
mangen  Krands  om  Sorgens  Minde; 
snart  skal  tusind  Blomster  skjule 
Lokker  graa  og  Lokker  gule. 


42  Foraarsdigte. 


2. 

Af  Haab  og  Liv  er  alle  Knopper  fulde,  — 
de  tor  ei  briste,  skjent  de  gjerne  vilde; 
thi  Vaaren  kæmper  end  med  Vintrens  Kulde. 

De  brudte  Straaler  over  Marken  spille, 

og  Blomsten  svulmer  i  sit  snevre  Kammer, 

og  drikker  Lyset  længselfuld  og  stille. 

Den  aner  Maiens  underbare  Flammer, 
naar  alle  mørke  Vinterskyer  vige, 
naar  ingen  Kulde  Hjertebladet  rammer. 

April,  min  Ven,  er  Navnet  paa  din  Pige: 
snart  kolde  Blik,  snart  hemmelige  Pile; 
Du  ved  ei  endnu  ret,  hvad  de  vil  sige. 


Foraarsdigte.  43 

Ak,  hendes  Hjerte  har  ei  heller  Hvile; 
af  Frygt  og  Uro  vexelvis  det  banker,  — 
men  Læben  er  dog  villigst  til  at  smile. 

Snart  kysser  Mai  de  længselfulde  Ranker, 

i  Luften  svæve  Elskovsguder  glade; 

da  tor  Du  nævne  dine  skjulte  Tanker,  — 

da  viser  Blomsten  sine  Hjerteblade. 


44  Foraarsdigte. 


3. 

Yaaren  kommer,  Alt  er  Glæde, 
Yintrens  Nød  er  gjemt; 
o,  men  Harpen  i  mit  Indre 
klinger  dog  vemodig  stemt. 

Tryller  Dig  Naturens  Blomstren. 
saftfuld,  farverig? 
Ak,  det  er  et  luftigt  Teppe 
over  Millioner  Lig? 

Kan  Du  glemme,  hvad  Du  tabte, 
over  denne  unge  Pragt? 
Husk,  med  hver  af  dine  Roser 
er  en  Orm  af  Søvne  vakt. 

Se,  af  Dagens  Gløden  stiger 
Aftnens  drømmerige  Luft, 
Blomstens  hemmelige  Vemod 
løser  sig  i  Dug  og  Duft. 


Foraarsdigte.  45 

Lad  det  Svundnes  dunkle  Skygger 
blandes  med  din  Foraars-Lyst, 
og  bevar  det  hele  Billed 
i  dit  minderige  Bryst. 

Da  skal  intet  Haab  Dig  skuffe, 
ingen  Vinter  skrække  Dig; 
da  er  Yaaren  i  dit  Indre 
fager  og  uvisnelig. 


46  Foraarsdigte. 


Ziefyr  legede  med  Grenen, 
Bækken  over  Stenen  sprang; 
ved  mit  Vindve,  i  Syrenen, 
sad  en  lille  Fugl  og  sang. 

Og  den  saa  med  kloge  Blikke 
Vaarens  Længsel  i  min  Hu, 
og  den  spurgte:  ,.Har  Du  ikke 
kaaret  Dig  en  Brud  endnu!1' 

Mangen  Gang  i  Somrens  Hede 
vented  jeg  min  Fugl  igjen;  — 
ak,  da  sad  den  i  sin  Bede, 
Kosen  skygged  over  den. 


Foraarsdicrte.  47 


1  Skovens  Ly  jeg  sidder 
ved  Birkens  Kod; 
blandt  Vaarens  Lyst  og  Kvidder 
synker  mit  Mod. 

Men  her,  bag  disse  Skygger, 
jeg  fandt  et  Skjul; 
i  Birkens  Grene  bygger 
en  stille  Fugl. 

Jeg  skal  en  Vaardag  huske 
med  varigt  Savn; 
da  klang  fra  alle  Buske 
et  deiligt  Navn. 

Der  er  en  Eune  ristet 
i  Birkens  Hud; 
den  har  sin  Krone  mistet, 
er  gaaet  ud. 


48 


Druer  og  Berberisser. 


Mellem  Berberisser 
stod  en  enlig.  Ranke, 
og  de  sure  Vexter 
fik  en  kiogtig  Tanke: 

„Kanken  er  en  Praler; 
se,  hvor  stolt  lian  strækker 
sine  Bugter  over 
vore  fulde  Hækker. 

„Hvilke  grove  Blade, 
hvilke  kaade  Snirkler! 
Derfor  maa  vi  Andre 
danne  faste  Cirkler. 

Da  skal  Gjækken  ærgres 
ved  vort  Selskabs  Gammen, 
hver  Gang  vi  vil  drikke 
Dug  og  Straaler  sammen. "  — 


Druer  og  Berberisser.  49 

Men  de  sure  Vexter 
kvaltes  i  Forliget; 
med  de  skarpe  Tagger 
blev  der  lønlig  kriget. 

Ranken  kunde  bade  sig 
frit  i  Solens  Luer, 
og  om  Hosten  hang  den  fuld 
af  de  sode  Druer. 

Sympathier. 


l/er  falder  Regn  fra  Linden 
over  den  golde  Sten; 
det  kommer  af  Nattevinden, 
der  bæver  i  Lindens  Gren. 

Sin  Graad  kunde  Linden  holde, 
da  Veiret  over  den  skred; 
men  siden  kan  Sukke  volde, 
at  Taaren  triller  derved. 

Der  sidder  en  Fugl  og  synger 
over  den  slumrende  Eng; 
thi  Natviolen  klynger 
sig  duftende  til  dens  Seng. 

Den  længtes,  og  søgte  sin  Mage 
i  Dagens  brændende  Luft; 
men  nu  forst  lyder  dens  Klage, 
vakt  af  Violens  Duft. 


Sympathier.  51 

Der  vandrer  en  Ridder  alene 
i  Parkens  dunkle  Gang, 
mens  Regnen  drypper  fra  Grene, 
og  Fuglen  nynner  sin  Sang. 

Han  lader  sin  Harpe  zitre, 
hans  Vise  er  sorrigfuld; 
hans  Taarer  falde  saa  bitre 
paa  Strengenes  klare  Guld. 

Til  Borgens  Hoielofts-Stue 
hensvæver  hans  Tone  mat; 
der  sysler  den  strenge  Frue 
med  Datterens  Brudeskat. 

„Min  Datter,  Du  lade  din  Terne 
ende  sin  Nattesang; 
jeg  hører  kun  lidet  gjerne 
saa  drovelig  Harpeklang/' 

„Min  Moder,  derude  sukker 
den  svævende  Nattevind, 
og  Fuglen  floiter  og  klukker 
sit  Kvad  af  et  traurigt  Sind. 

„Og  Stemmen,  der  klager  saa  saare,  — 
den  er  ingen  Ternes  Rost; 
og  derfor  triller  min  Taare, 
og  derfor  skj elver  mit  Bryst." 


4* 

Lotos-Planten. 


hin  Lotos-Plante  blomstrer  over  Vandet; 
i  Bølgers  Leg  den  hæver  sig  og  daler, 
i  Vindens  Vift  den  sine  Kinder  svaler,  — 
da  borer  den  en  Spotter-Røst  fra  Landet: 

„O  svage  Blomst,  Du  skabtes  ei  til  Andet 
end  til  et  Varsel  for  den  tomme  Praler: 
din  Glands  er  endt,  naar  Vinden  det  befaler; 
snart  er  Du  kvalt  og  ødelagt  og  strandet". 

Men  Lotos-Planten  svarede  den  Kloge: 
„Min  Rod  er  skjult  for  dine  Blikkes  Taage; 
dens  Liv  er  friskt,  urokkeligt  og  roligt. 

„Men  just  fordi  jeg  fjerned  mig  fra  Skoven, 
og  just  fordi  jeg  vugger  mig  paa  Voven, 
mit  Øle  er  med  Stjernerne  fortroligt." 


53 


Kilden. 

Havet  slaar 
høit  mod  Fjeldet; 
Klangen  naar 
Kildevældet. 

Hvilket  Spil, 
hvilke  Kræfter! 
Kilden  vil 
lytte  efter. 

Og  sin  Arm 
siden  øve, 
Havets  Larm 
overdøve. 

Og  den  laa 
taus  og  grunded, 
og  dens  blaa 
Bølge  blunded. 


54  Kilden. 

Paa  dens  Bred 
Blomst  og  Blade 
skued  ned 
i  dens  Flade. 

Og  dens  II 
var  forsvunden, 
af  et  Smil 
tryllebunden.  — 

Uden  Drøm, 
uden  Billed, 
var  dens  Strøm, 
da  den  trilled. 

Klar  og  mild 
vil  den  hvile ; 
Blomsten  vil 
kjerligt  smile. 


55 


Søfuglen. 

En  Vildand  svømmer  stille 
ved  Øens  hoie  Kyst; 
de  klare  Bølger  spille 
omkring  dens  rene  Bryst. 


En  Jæger  gaar  og  bøier 
sig  i  den  steile  Ur, 
og  skyder  saa  for  Loier 
det  smukke  Kreatur. 


Og  Fuglen  kan  ei  drage 
til  Redens  lune  Skjød, 
og  Fuglen  vil  ei  klage 
sin  Smerte  og  sin  Nød. 


56  Søfuglen. 


Og  derfor  taus  den  dukker 
dybt  i  den  mørke  Fjord, 
og  Bølgen  kold  sig  lukker, 
og  sletter  ud  dens  Spor. 

I  Søens  dybe  Grunde 
gror  Tangen  bred  og  frisk; 
derunder  vil  den  blunde,  — 
der  bor  den  stumme  Fisk. 


57 


November. 


lOolen  skinner  bleg  og  mat, 
Skyen  iler  mørk  og  truer; 
al  Naturen  gruer, 
lig  en  Vandrer  mod  den  nære  Nat. 

Taus  er  Lundens  Buegang; 

Spurveflokken  klynker  ene 

i  de  tætte  Grene, 

hvor  den  glade  Sangers  Tone  klang. 

Træet  hæver  sig  forladt, 

som  et  Gjenfærd,  i  sin  Blomsterhave. 

Paa  Kjerminders  Grave 

gror  der  Skimmel  nu  og  Paddehat. 

Over  Land  og  over  Sø 
Haabets  sidste  Smil  er  slukket; 
Hostens  Fe  har  dukket 
med  sit  sidste  Smykke  under  -0. 


58  November. 

Bag  den  nøgne  Nøddehæk 
ligger  Skibet  træt  i  Havnen; 
Maagen  kun  og  Kavnen 
holder  Udkik  paa  det  øde  Dæk. 

Hvilestunden  nærmer  sig; 
medens  Jorden  syg  sig  vaander, 
komme  Søvnens  Aander, 
svøbt  i  Taagens  dunkle  Flig. 

Søvnen  klæder  Jorden  smukt, 
med  de  mange  sære  Drømme; 
der  er  Demantstrømme, 
der  er  Sølverskov  og  Perlefrugt. 

Ved  Havet. 

JJer  voxer  ingen  Busk  paa  denne  Klippe; 
dens  Væg  er  lodret  mod  de  dybe  Vande. 
Herfra  mod  Vest  Du  øiner  ingen  Strande; 
her  alle  Skranker,  alle  Grændser  slippe. 

Hvor  kjoligt  vifter  Luften  over  Voven, 
og  letter  kvægende  Dig  Stoffets  Lænker, 
mens  Dagens  Stjerne  sig  i  Havet  sænker, 
og  Aftenstjernen  tænder  sig  foroven. 

O,  se  den  stille,  deilige  Forsoning, 
hvor  Hav  og  Himmel  mod  hinanden  gløde, 
og  begges  Grændser  i  det  ømme  Møde 
forsvinde  i  en  purpurvarm  Fortoning. 

Saaledes  daler  i  dit  varme  Indre 
en  himmelsk  Anelse,  mens  Hjertet  bæver; 
Du  ved  ei,  om  Du  vandrer  eller  svæver, 
og  Eummets  ørken  kan  ei  mer  Dig  hindre. 

Nu  Havet  aander  slumrende.     Hvor  ømme 
henglide  dog  dets  sommerlune  Vover! 
thi  nu  har  Himlen  gydt  sin  Mildhed  over 
dets  underbare,  vexelrulde  Drømme. 

Dog  drager  endnu  i  den  dvbe  Stilhed 
et  dæmpet  Drøn,  en  Sukken  gjennem  Kummet; 
og,  ser  Du,  hisset  glimter  Bølgeskummet, 
og  bruser  endnu  med  den  gamle  Vildhed. 

Du  aner,  at  en  Klippebanke  skjuler 
sin  mørke  Jettekrop,  hvor  Bølgen  fraader; 
Du  ved  ei,  hvilken  Trolddoms-Magt  der  raader 
i  denne  Klippes  hemmelige  Huler. 

Ak,  selv  Du  bærer  paa  en  lønlig  Smerte; 
om  Himlens  Klarhed  over  Barmen  daler, 
om  Haab  og  Kjerlighed  din  Kummer  svaler,  — 
den  voxer  dog  fra  Bunden  af  dit  Hjerte. 

En  stjerneklar  Nat. 


JNaar  Natten  svæver  om  de  tause  Strande, 
og  Millioner  Solverkjerter  lue, 
og  Rummet  straaler  som  en  Tempelbue, 
og  Mmmelsk  Kjoling  vifter  om  din  Pande,  — 

o,  lad  da  Farten  kjækt  fra  Jorden  stande! 
Hvad  Tanken  aner,  skal  den  henrykt  skue, 
og  svæve  atter  ned,  lig  Noahs  Due, 
med  Trostens  Olieblad  fra  Fredens  Lande. 

I  Solens  Glod  maa  Dognets  Kræfter  gjære, 

og  svulme  stolt  i  tryllende  Gestalter, 

og  atter  slukkes  med  de  kvalte  Flammer; 

men  Livet,  der  fra  Evigheden  stammer, 

skal  stige  lutret  fra  det  slukte  Alter, 

en  hellig  Offerdamp,  mod  Hjemmets  Sfære. 

Fred  i  Kamp. 

Hit  Liv,  hvor  Individet 
ser  sine  Blomster  dødes, 
og  agter  det  kun  lidet,  — 
hvor  Herren  aabenbares, 
hvor  alt  det  Spredte  mødes, 
forsones  og  forklares, — 

et  Haab,  der  rækker  over 
hver  Alpetop  af  Viden, 
og  gjennem  vrede  Vover, 
i  Regnskyl  og  i  Tørke, 
ser  Clair-Obscur  i  Tiden, 
hvor  øiet  kun  har  Mørke,  - 

det  er  de  gyldne  Stempler, 
hvormed  Alfader  fæster 
til  Kvad  i  Lysets  Templer, 

til  Kamp,  naar  Templer  falde, 
Profeter,  Helte,  Præster 
og  luevarme  Skalde. 

Hvor  Barmen  angstfuldt  banker, 
hvor  -Øiet  nedad  skuer, 
hvor  Sjelen  kun  har  Tanker 
og  Stræben  for  sin  Slummer 
paa  Bolstre  eller  Tuer, 
i  Jubel  eller  Kummer,  — 

hvor  Hjerner  og  hvor  Arme 
af  Muld  og  Flitter  hildes, 
og  hente  Liv  og  Varme 
fra  denne  Glod,  der  slukkes, 
fra  denne  Kraft,  der  spildes, 
naar  Kistelaaget  lukkes, — 

der  gaa  de  krumme  Gange, 

der  kryber  Fro  og  %le, 

og  Øiet  stirrer  bange 

paa  hvert  et  Fjed,  der  nyttes, 

og  tusind  Irlys  gjogle, 

og  tusind  Snarer  knyttes. 

Og  Dagens  Farveluer 

med  Verdens  Fryd  og  Smerte, 

og  Nattens  Stjernebuer, 


64  Fred  i  Kamp. 

hvor  Cherub-Vingen  vifter, 
er  for  dit  matte  Hjerte 
kun  Tidens  faste  Skifter. 

En  Barm,  hvor  Universet 
i  al  sin  Skjonhed  daler, 
et  Blik,  der  ser  fra  Merset 
San  Salvador  fremtræde, 
kan  glemme  tusind  Kvaler 
for  denne  rene  Glæde. 

Med  Spot  fra  Avinds  Læbe, 
med  Hadets  krumme  Sværde, 
Du  kan  ei  Gnisten  dræbe, 
Du  kan  ei  Skjoldet  klove, — 
Du  kan  blot  Kraften  hærde 
til  Heltemodets  Prøve. 

Før  og  Nu. 

Jeg  kunde  engang  synge 
om  al  min  Ungdomsfryd ; 
jeg  sang  i  Venners  Klynge 
blandt  Larm  og  Bægerlyd. 

Og  frem  af  Druens  Bolge 
steg,  som  en  gylden  Sol, 
i  lyse  Alfers  Folge, 
mit  Tankelivs  Idol. 

Det  floi  med  mægtig  Vinge, 
jeg  vidste  ei  hvorhen, 
jeg  vilde  mig  kun  svinge 
i  Ætheren  med  den. 

Jeg  saa  Orangelunde 
ved  Solveraaens  Bred; 
der,  tænkte  jeg,  man  kunde 
til  Slutning  dale  ned. 

Hvor  bøit  og  vidt  jeg  iled, 
jeg  sang  med  Lærkens  Mund, 
og  naar  min  Vinge  hviled, 
min  Ko  var  Fuglens  Blund.  — 

Nu  skyr  jeg  vilde  Stemmer 
og  hoie  Jubelraab; 
jeg  har  et  Savn,  der  gjemmer 
Erindringer  og  Haab. 

Og  liver  Gang  jeg  er  ene, 
betragter  jeg  min  Skat; 
den  aabner  Dagens  Scene, 
den  skinner  i  min  Nat. 

Til  stille,  lune  Drømme 
betror  jeg  nu  mit  Savn; 
de  flyve  ei,  de  svømme 
som  Svaner  blidt  i  Havn. 

Med  alle  Vaarens  Hanker 
jeg  smykker  deres  Tog; 
men  ak,  til  disse  Tanker 
har  Læben  intet  Sprog. 

Og  naar  min  Stemme  kalder 
dem  fra  det  tause  Hjem, 
da  tvivler  jeg,  da  falder 
en  Taasre  over  dem. 


Løvfald. 

Um  Høsten  gjærer  der  i  Træets  Kviste 
en  stille  Spirekraft,  en  lønlig  Glød; 
bag  gulnet  Løv  er  der  en  Kime  fod, 
og  da  maa  Træet  sine  Blade  miste. 

Dryadens  Savn  var  lettet,  da  hun  vidste, 
at  Livet  atter  steg  fra  hendes  Skjød; 
hun  følte  det,  da  Host-Orkanens  Stod 
forkyndte  vildt  den  Sorg,  hun  skulde  friste. 

O,  søde  Billed  i  det  mørke  Yeir: 

Der  er  en  Vinding  og  en  Trøst  forborgen 

i  hvert  et  Tab,  i  hvert  et  Sorgens  Bud. 

Det  sunkne  Mod  kan  tænke  paa  en  Seir, 
og  vente  Straalerne  fra  Vaarens  Morgen, 
og  holde  Vinternattens  Kvaler  ud. 

Høstsang. 

Vingede  Skarer 
fly  de  sorte  Skove. 
Under  dem  farer 
Storm  paa  vildest  Vove; 
over  dem  blinker 
Stjernen  mildt,  og  vinker 
Toget  til  Palmernes  Ly. 

Ak,  om  jeg  kunde 

følge  Fuglens  Baner, 

vilde  jeg  blunde 

dog  blandt  mørke  Graner; 

hist  i  det  Fjerne 

vinker  ingen  Stjerne 

saa  sødt  som  Drømmene  lier. 

Her,  hvor  min  Glæde 
klang  fra  alle  Dale, 
her,  hvor  min  spæde 
Blomst  er  lagt  i  Dvale, 

her  vil  jeg  sprede 
om  min  dunkle  Kede 
Vingen,  og  vente  min  Blund. 

I  mine  Drømme 
gror  der  Liljer  fagre, 
der  ser  jeg  omme 
Foraars- Alfer  flagre ; 
af  mine  Grave 
danne  de  en  Have, 
vække  mig  smilende  der. 

Ved  Karniø. 


ilLørke  Skyer  dække  Himmelbuen, 
Havet  skinner  hvidt  blandt  sorte  KlipperT 
Himlens  Konning  skjuler  sig  med  Gruen r 
dybt  i  Vest  den  sidste  Straale  slipper. 

Taageskarer  seile  vildt  i  Stormen: 
Helteskygger  søge  Norges  Fjorde, 
hiet  gaar  Jernbarden,  hisset  Ormen; 
Kavnen  flagrer  om  de  høie  Borde. 

Tause  Skygger  stande  høit  i  Stavnen. 
Lynet  blaaner  fra  de  brede  Sværde. 
Hæv  Dig,  Ludurhorn,  fra  Klippehavnen! 
Kampens  Møer  er  i  Nat  paafærde. 

Hist  de  blege  Taagesnekker  lande, 
Dragens  Vinger  flagre  under  øen. 
Lydt  i  Stormen,  fra  de  nøgne  Strande 
Skjoldebraget  runger  over  Søen. 

Stærk,  alvorlig,  over  Jettesalen, 
der,  hvor  Heltelig  paa  Skjoldet  hvile, 
staar  en  Bauta-Fylking  hoit  paa  Valen,  — 
did  de  store  Kæmpeskygger  ile. 

Vildt  de  tumle  sig  i  Hildes-Legen, 
slagne  Skygger  synke  brat  i  Jorden; 
se,  den  sidste  Helt  i  Hoi  er  stegen,  — 
over  Valen  gaar  en  dæmpet  Torden. 

Stormen  tier,  Jettekraften  sover, 
Fiskerbaaden  seiler  under  Stranden, 
sagte  risle  Nattens  dunkle  Vover, 
Maanen  hilser  dem  fra  Himmelranden. 

Bergens  Stift. 


JNu  gaar  østenvinden 
med  et  Suk  igjennem  Linden, 
og  mod  Vesten  glider  Skyen  blidt, 
og  min  Længsel  følger 
til  de  fjerne  Bolger, 
hvor  min  Barndom  gyngede  saa  tit. 

Mine  Barndoms-Dage 

er  en  billed  smykket  Sage, 

i  hvert  Billed  er  en  Tone  lagt. 

I  min  Drom  paa  Fjeldet, 

under  Fossevældet, 

har  en  Huldre  mig  sin  Harpe  rakt. 

Kj  ender  Du  de  svale, 

mørke,  kirkestille  Dale, 

uden  Arner,  uden  Sti  og  Navn? 

Ved  de  sorte  Elve 
Taarebirfce  skjelve; 
de  har  nævnt  mig  alle  mine  Savn. 

Har  du  seet  Skoven 

hænge  frodigt  over  Voven, 

fra  det  lune,  farverige  Fjeld? 

Der,  blandt  Blomsterbede, 

under  Droslens  Kede, 

sprang  min  dybe  Sj elegiædes  Væld. 

Ved  mit  Edens  Gjerde 

er  en  Kæmpevagt  paafærde : 

vilde  Jøkler  splitte  Skyen  ad; 

men  i  Styrkens  Belte 

om  de  barske  Helte 

har  en  Dise  virket  .Rosens  Blad. 

Der  er  nøgne  Strande, 

hvor  de  klippestore  Hvaler  lande, 

under  Tordners  og  Orkaners  Gny; 

der  er  dybe  Bugter, 

hvor  de  rode  Frugter 

gro  ved  Bredden  af  din  Snekkes  Ly. 

Der  har  Herren  stillet 

for  din  Kinghed  Almagts  Billed, 

der  er  Orgelklang  fra  Fjeld  og  Fjord; 


74  Bergens  Stift. 

der  vil  Droslens  Tone 

kvæge  og  forsone 

i  det  klippehvalte  Tempelchor. 

Der  var  godt  at  blunde 

i  de  lyse,  duftopfyldte  Lunde, 

hvor  min  Vugge  overskygget  stod; 

for  hver  kvalfuld  Slummer 

for  hver  vaagen  Kummer, 

er  min  Vuggegave  Lægerod. 

Hil  Dig,  Norges  Bringe! 

Under  Stormens  vinterlige  Vinge 

er  Du  hærdet  til  din  Jettedyst; 

men  bag  Pandsrets  Bue 

blusser  Fromheds  Lue, 

banker  Hjertet  mod  Naturens  Lyst. 

Maria. 
1. 

Jim  Sonmanibul  jeg  stod  paa  Fjeldets  Brink, 
og  havde  Udsigt  til  de  fjerne  Strande, 
hvor  Solen  leged  over  stille  Vande 
med  brede  Straalebrud  og  gyldne  Blink. 

Og  Egnen  var  saa  svulmende  og  rig; 
thi  hver  en  Skraaning  havde  friske  Skove, 
og  alle  Floder  havde  sølvklar  Vove, 
og  Flag  og  Vimpler  havde  hver  en  Vig. 

Da  hørte  jeg  din  smertelige  Kost; 

mit  Navn  Du  raabte,  —  Drømmen  var  forsvunden, 

og  derfor  styrted  jeg  til  Klippegrunden, 

og  derfor  hviler  Stenen  paa  mit  Bryst. 

lVlaria!  se,  hvert  Lindeblad 
har  tabt  sin  friske  Glands, 
og  Stormen  spiller  op  til  Dands, 
og  splitter  Lovet  ad. 

Maria!  se,  det  visne  Lov 
har  tabt  sin  sode  Fred; 
det  flagrer  uden  Maal  og  Med. 
og  bliver  Rusk  og  Stav. 

Yi  sade  under  Lindens  Tag, 
og  drak  dens  Blomsterduft, 
og  Lærken  kvad  i  skyfri  Luft 
om  vore  Hjerters  Slag. 

Men  Somrens  Glæde  vared  kort: 
nu  banker  Hjertet  mat, 
nu  skal  vi  flagre  mangen  Nat. 
og  dandse  Mindet  bort. 


Jeg  lytter,  mens  Liren  spiller, 
og  Melodien  bringer 
det  Svundne  til  Liv  igjen; 
et  Billede  klart  sig  skiller 
fra  Mulmet,  mens  Tonen  klinger, 
og  gyder  sin  Sjel  i  den. 

Jeg  er  i  det  lyse  Kammer, 
hvor  Aftensolen  skinner 
paa  Rosernes  rige  Flor; 
de  flygtige  Pnrpurflammer 
farve  Marias  Kinder, 
hvor  ellers  kun  Liljen  gror. 

Men  Viggo,  min  lille  Kæmpe, 
har  sluppet  Chasseur,  sin  Fange, 
og  kaster  sig  til  mit  Bryst; 
han  kan  ei  sin  Hulken  dæmpe, 
han  beder  mig  tusind  Gange 
at  blive  hos  ham  i  Host. 

Maria  gaar  til  Pianet 
og  rører  de  klare  Strenge, 
og  røber  sin  Angst  for  dem; 
hun  røber,  hvad  jeg  har  anet 
og  baaret  i  Hjertet  længe 
og  dromt  i  mit  stille  Hjem. 

Og  Blomsterne  ser  jeg  nikke, 
jeg  horer  Pendulen  stamme: 
„Farvel!"  fra  sit  dunkle  Skjul; 
med  selsomme  Afskedsblikke 
ser  ned  fra  den  gyldne  Ramme 
Provstindens  Portræt  af  Juel. 

Paa  Tonernes  milde  Svæven 
de  viede  Hjerter  mødes, 
og  vugges  i  Vemods  Favn, 
og  fole  med  navnløs  Bæven, 
at  ømhedens  Vaar  skal  ødes 
i  Grublen  og  lonligt  Savn. 

Og  medens  vor  Høstsol  daler, 
Maria  sin  Drømmen  ender, 
og  spiller  just  denne  Vals; 
da  slutter  jeg  Aftnens  Kvaler, 
og  løser  min  Viggos  Hænder, 
der  holde  sig  om  min  Hals. 


4. 

JN  u  Fuglen  sidder  hag  Løvet, 
og  tier; 

Naturen  er  sødt  bedøvet 
af  Aftenens  Fantasier. 

Fra  grønne  Hoider  og  Strande 

hensvæver 

en  Duft  paa  de  stille  Vande, 

hvor  kun  en  Luftning  bæver. 

Hist  sortner  en  Skov  af  Master 

bag  øen, 

en  enkelt  Stjerne  kaster 

sit  Sølverskjær  paa  Søen. 

Til  Haabet,  der  ligger  for  Anker 
i  Sundet, 

bar  Smerten  mit  Hjertes  Tanker 
med  Tryllekjæder  bundet. 

Her  svømmer  en  Baad  paa  Voven 
og  iler 

i  Skyggen  af  Graneskoven, 
hvor  Sorgen  iaften  hviler. 

Der  sidder  en  Dame  boiet 
i  Baaden ; 

hun  holder  sin  Haand  for  øiet, 
hun  stræber  at  skjule  Graaden. 

„Farvel,  o  gjem  i  Haabet 

„mit  Billed, 

„Farvel!" — ■  Jeg  hører  Eaabet: 

„Let  Anker,  gjør  klart  ved  Spillet!" 

Et  Tilbageblik. 


JJen  unge  Kæmper  skal  fra  Hjemmet  drage; 
nu  er  han  vakt  af  Barnefredens  Blund. 
Det  er  en  Høitid  mellem  Livets  Dage, 
naar  hver  en  Nerve  venter  Prøvens  Stund; 
selv  ømhedstaaren,  der  skal  Afsked  tage, 
er  Vaardug  kun  i  Haabets  Rosenlund. 
Begeistring  letter  alt  den  unge  Vinge; 
det  er  saa  skjønt  fra  Buret  sig  at  svinge. 

Men  alt  som  Verden  svulmer  ham  imede, 
fremspire  Verdner  i  hans  eget  Bryst, 
med  skjære  Farver  fra  hans  Morgenrøde, 
med  Trylleformel-  fra  hesperisk  Kyst; 
mod  dem  er  alle  Kløvermarker  øde, 
og  Vaaren  der  er  lig  en  vandkold  Host. 
Han  gjemmer  stolt,  som  fangne  Idealer, 
de  skyggeløse  Billeder,  han  maler. 

Ak,  Ideal  ....  Husk,  da  Du  hæved  Sløret 
den  første  Gang  for  denne  Tankens  Brud, 
og  Tidens  Roster  hvisked  Dig  i  øret, 
at  hun  var  falmet,  saa  enfoldig  ud! 
Du  trodsed  og  Du  vaklede,  som  Roret, 
og  saa  i  Livet  Taager-kun  og  Slud, 
og  fik  den  tunge  Mening  i  dit  Ho'de, 
at  Du  stod  ene  paa  den  vide  Klode. 


O  bitre  Sorg!  Du  er  en  kraftig  Amme 
til  hver  en  mandig,  hver  en  skjori  Bedrift: 
der  er  en  Lægedom,  en  Livsens  Flamme 
i  Skuffelsernes  tidligt  nydte  Gift. 
For  hvert  Fantom,  der  brister  i  sin  Ramme, 
har  -Øiet  aabnet  sig  en  storre  Rift, 
hvori  det  skuer,  som  bag  spredte  Taager, 
den  rene  Dag,  der  over  Mulmet  vaager. 

Den  unge  Stræben,  der  med  glade  Taarer 

gi'r  en  Fortegning  Idealets  Krancis, 

den  dunkle  Higen  i  de  hede  Aarer, 

er  dog  den  samme  underbare  Sands, 

som  Himlen  engang  til  sit  Vidne  kaarer 

i  Harpers  Vellyd  og  i  Farvers  Glands. 

Da  har  den  gjennembrudt  sin  sidste  Hindring, 

og  Skuffelsen  staar  fjern  som  en  Erindring. 

82  Et  Tilbageblik. 

Der  er  en  Leder,  som  med  aaben  Pande 
din  Fart  vil  styre  gjennem  Tidens  Strøm; 
han  kj  ender  Bugten,  hvor  din  Baad  skal  lande, 
se,  det  er  Englen  fra  din  Ungdoms  Drøm. 
Hvor  Lovet  hænger  i  de  klare  Vande, 
og  Fuglens  Sang  er  smeltende  og  øm, 
der  vil  han  atter,  naar  din  Middag  brænder, 
et  Leie  rede  Dig  med  milde  Hænder. 

Det  var  hans  dybe,  hemmelige  Stemme, 
hvortil  din  Barndom  lytted  første  Gang; 
det  første  Nyn,  din  Læbe  kunde  nemme, 
det  var  hans  Hvisken  i  din  Vuggesang; 
det  sode  Minde,  som  Du  sidst  vil  glemme, 
det  har  han  digtet,  mens  din  Rangle  klang ;  — 
men  da  de  blide  Glæder  vare  endte, 
en  større  Flamme  i  din  Barm  han  tændte. 


Da  følte  Du,  hvor  underbart  han  vakte 
en  Hær  af  nye  Syner  for  dit  Blik; 
en  Krands  af  unge  Roser  han  Dig  bragte 
for  hver  en  Knop,  der  blegned  og  forgik; 
i  hver  en  glandsfuld  Blomsterkalk  han  rakte 
Dig  Længslens  bittersøde  Luedrik,  — 
en  navnløs  Fryd  han  lod  dit  Hjerte  ane, 
og  Haabet  stod  som  Vished  ved  din  Bane. 


Et  Tilbageblik.  83 

O,  de  var  fjerne,  selv  for  Modets  Vinger, 
de  Skatte,  som  Du  drømte  Dig  saa  nær. 
De  ligne  Smykket,  som  en  Dronning  bringer 
den  bedste  Kæmper  i  en  tapper  Hær; 
hvor  hundred  Helte  laa  med  brudte  Klinger, 
der  maa  han  seire  med  det  tunge  Spær. 
Se,  Damen  vinker  fra  sit  høie  Sæde ;  — 
en  Kampplads  skiller  ham  fra  Palmens  Glæde. 

Dog,  naar  den  farverige  Krands  er  vunden, 

da  vil  med  Et  dens  Tryllekræfter  do; 

men  naar  den  falmer,  naar  dens  Duft  er  svunden, 

den  kaster  ud  igjen  et  vinget  Frø, 

og  Længslen  følger  det  fra  Klippegrunden, 

og  ser  det  falde  paa  en  ensom  0, 

hvor  Duggen  rigere  i  Kalken  daler, 

hvor  Blomstens  Purpur  dybere  sig  maler. 


Jeg  saa  engang  blandt  Neldeklynger  hænge 
en  sjelden  Puppe  med  et  gyldent  Skin; 
jeg  maatte  djervt  igjennem  Krattet  trænge 
og  tænkte  alt:  nu  er  den  sikkert  din; 
men,  nær  ved  Maalet,  saa  jeg  Psychen  sprænge 
den  lyse  Skal,  der  leded  mine  Trin; 
den  folded  ud  sin  Pragt  for  mine  Blikke, 
jeg  fulgte  den, — ■  men  naaede  den  ikke. 

6* 


84  Et  Tilbageblik. 

Saalecles  fjernes  Maalet  for  din  Møie 

ved  hver  en  Vinding  paa  den  steile  Sti; 

hvert  Tryllesyn,  der  glimrer  for  dit  -Øie, 

er  Moder  til  et  større  Trylleri; 

men  naar  det  fedes,  ser  Du  ganske  noie 

det  forstes  Ynde  slukke  sig  deri; 

det  nye  Billed  er  saa  skjont  at  eie,  — 

og  atter  færdes  Du  paa  bratte  Veie. 


Og  dog  er  denne  Higen  i  dit  Indre 
din  Vandrings  Ledetraad  og  Støttepunkt; 
Du  haaber  kun,  fordi  Du  tor  erindre,  — 
i  Tidens  Vexel  er  dit  Hjerte  ungt. 
Tilsidst  Du  har  en  Glæde,  der  kan  lindre 
hvert  Savn,  der  synes  nagende  og  tungt: 
Du  ved,  at  Skuffelsen,  hvor  Døgnet  gjærer. 
ei  gjelder  Livet,  som  dit  Indre  nærer. 

Da  staar  din  Engel  atter  ved  din  Side, 
og  hvad  han  loved,  har  din  Stræben  bragt. 
Du  saa  i  hver  en  Dyst,  Du  maatte  stride, 
et  gyldent  Glimt  af  Idealets  Pragt; 
men  Lønnen  for  det  Alt,  Du  maatte  lide, 
var  kun  at  kjende  Grændsen  for  din  Magt; 
naar  den  er  fattet,  er  din  Higen  svalet,  — 
da  har  din  Vandring  naaet  Idealet. 

En  Sommerdrøm. 

Jim  Vandrer  hvilte  i  Skyggen 
af  duftende  Heggetræ'r; 
ved  Summen  af  Humlen  og  Myggen 
han  søvned  og  drømte  der. 

Han  syntes,  han  gik  ad  Skovens 
omskyggede,  bugtede  Sti, 
og  lytted  til  Kildevovens 
og  Droslernes  Melodi. 

Og  mellem  de  gamle  Stammer, 
og  under  det  hoie  Krat, 
der  hvælved  sig  mangt  et  Kammer, 
der  ruged  en  halvklar  Nat. 

Men  Blade  og  unge  Stilke 
og  Blomster  paa  Urt  og  Gren, 
de  glindsed  som  spunden  Silke, 
og  straaled  som  Ædelsten. 


86  En  Sommerdrøm. 

Libeller  og  Papilioner 
med  Vinger  af  Morgenskjær, 
de  flagred  om  Skovens  Kronel- 
og over  Konvallers  Hær. 

Og  Fiskene  smutted  trygge 
og  vevre  i  deres  Bæk, 
og  svam  i  den  kjole  Skygge, 
hvor  Vidjen  slog  ud  sin  Hæk. 

Og  Vandreren  faldt  i  Tanker, 
og  gik  med  bevæget  Sind, 
og  Blomster  og  lyse  Kanker, 
de  kyssed  hans  rode  Kind. 

Men  alt  som  han  fremad  vandred, 
han  tabte  den  sikre  Sti, 
og  Skoven  stod  flux  forandret, 
som  bunden  ved  Kogleri. 

Her  turde  ei  Triller  klinge 
bag  Træernes  tætte  Skjul, 
her  rørte  sig  ingen  Vinge, 
ei  Zefyr,  ei  Sommerfugl. 

Her  hvilede  Skovens  Kilde 
blandt  Blomsterne,  taus  og  klar, 
og  Fiskene  stode  stille, 
som  under  et  slebet  Glar. 


En  Sommerdrem.  87 

Og  Vextemes  tause  Rige 
laa  drømmende,  svøbt  i  Duft; 
det  var  som  man  saa  den  stige 
i  Sommerens  varme  Luft. 

Men  pludseligt  lod  der  Toner 
saa  sagte  som  Alfesang; 
det  klang  gjennem  Skovens  Kroner, 
den  deilige  Kilde  klang. 

Fra  Vedbendens  lange  Lokker 
det  lod  som  et  Strengespil, 
og  Blomster  med  Kalke  og  Klokker, 
de  klingede  svagt  dertil. 

Og  hist  paa  den  gronne  Slette, 
i  Skovens  dæmrende  Hal, 
der  rørte  sig  Fødder  lette, 
der  holdtes  et  luftigt  Bal. 

De  blussende,  ranke  Dryader 
var  samlede  der  i  Flok, 
og  dandsed  i  Klynger  og  Rader 
med  flagrende,  skinnende  Lok. 

De  dandsed  i  lette  Ringe 
som  Voven,  der  slaar  mod  Strand, 
de  dandsed  som  Vindens  Vinge, 
der  bøier  en  Vidjevand. 


88  En  Sommerdrøm. 

De  dandsed  mod  Skovens  Kilde, 
hvor  Vandreren  henrykt  laa; 
de  boied  sig  glade,  milde, 
og  dybt  i  hans  -Ørne  saa. 

De  plukked  ved  Kilderanden 
Hyperikum  ungt  og  purt; 
de  slyngede  ham  om  Panden 
den  kraftige,  friske  Urt. 

Af  Irisen  og  Narcissen 
de  samlede  Duggens  Bad, 
og  heldte  ham  over  Issen 
dens  Væld  af  et  Skreppeblad. 

Og  Duggen,  der  kjøligt  trilled, 
den  kraftige,  friske  Krands, 
de  klared  hvert  Tankens  Billed, 
og  lutrede  hver  en  Sands. 

Han  syntes,  han  kunde  tomme 
af  Planterne  Livsens  Saft; 
han  syntes,  han  kunde  svomme 
i  Luften  med  -Ornens  Kraft. 

Da  vinked  de  lette  Dryader; 
da  gik  han  fra  Kildens  Bred. 
og  vandred  i  deres  Eader 
med  friere,  svævende  Fjed. 


En  Sommerdrom.  89 

Hvor  Dagslys  som  Stjerner  tindre 
i  Lovtaget  klart  og  blidt, 
i  Urskovens  tause  Indre 
de  standsede  deres  Skridt. 

Alvorlig  og  hoi  og  stille 
stod  Hæren  af  Kæmpetræ'r; 
det  var  som  man  maatte  spilde 
dens  Ko  ved  at  aande  her. 

Her  groede  store  Planter 
med  selsomme,  stærke  Skud, 
med  taggede,  skarpe  Kanter 
og  glindsende,  dunkel  Hud. 

Og  Træer  og  grønne  Buske, 
de  blussede  underbart 
med  Frugter  og  Blomsterduske 
af  svulmende  Kæmpe-Art. 

I  Ly  af  Jasminers  Hække 
den  studsende  Vandrer  laa, 
og  under  ham  var  et  Dække, 
brodert  med  Violer  smaa. 

Her  smuttede  Nymfernes  Klynge 
bag  Blomsters  og  Rankers  Flor; 
da  hørte  han  Skoven  synge, 
og  fattede  hvert  et  Ord. 


90  En  Soinmerdrem. 

Det  lød  ei  som  Sus  af  Vinden, 
det  var  ingen  sagte  Klang, 
det  hørtes,  med  Stigen  og  Svinden, 
som  mægtige  Strubers  Sang: 

—  ., Velkommen  i  Skovens  Haller, 
Du  salige  Menneskesjel! 
Hør,  Vexternes  Stemme  kalder,  — 
o,  lyt  til  vort  Kvad  og  dvæl! 

En  nagende  Smerte  huser 
hvert  spirende  Planteliv; 
den  røbes,  naar  Egen  suser, 
den  hvisker  fra  hvert  et  Siv. 

En  kvælende  Vellyst  brænder 
igjennem  vor  Livsens  Saft, 
naar  Solen  sin  Straale  sender 
med  manende,  rastlos  Kraft. 

Den  dybeste  Jordens  Længsel 
vil  gjennem  vor  Aare  gaa, 
og  sprænge  sit  dunkle  Fængsel, 
og  svales  af  Himlens  Blaa. 

Den  gjærer  og  syder  og  higer 
og  svulmer  i  Plantens  Skjød; 
i  Blomsternes  Kalke  stiger 
den  mægtige  Længsels-Glød. 

Men  ak,  naar  den  Solen  mader, 
da  zitrer,  da  vaander  den  sig; 
vor  Pragt,  der  blinker  og  gloder, 
ligner  et  angstfuldt  Skrig. 

O,  kunde  vor  Higen  sprænge 
de  vældige  Straalers  Aag, 
der  vil  vore  Sukke  trænge 
igjen  under  Jordens  Laag! 

O,  kunde  vort  øie  tindre, 
naar  Stjernerne  glide  frem,  — 
o,  kunde  vi  dog  vort  Indre 
aabne  for  alle  dem! 

De  hviske,  naar  Alt  er  stille, 
over  den  blomstrende  Dal: 
,,Din  Sol  er  din  Længsels  Kilde, 
og  Kilden  til  al  din  Kval". 

Vor  Taare  svulmer  og  skj  elver, 
vi  ane  kun  Stjernens  Glands; 
men  Natten  sig  dunkel  hvælver 
over  vor  lukkede  Sands. 

I  Dage,  der  glimte  fjerne, 
fra  Oldtidens  Straalebrud, 
fløi  fra  en  glandsfuld  Stjerne 
til  Skovenes  Dyb  en  Gud. 


92  En  Sommerdrøm. 

Ham  fødte  en  skjøn  Dryade, 
under  en  susende  Gran, 
til  Skovenes  Lyst  den  glade, 
blussende  Guddom  Pan. 

Hans  Hjerte  gjemte  og  næred 
med  heiere,  renere  Glød 
den  mægtige  Trang,  der  gjæred 
i  Vexternes  lune  Skjød. 

Men  dybt  i  hans  Bryst  tillige 
laa  der  et  blidere  Skjær; 
det  kom  fra  lians  Faders  Rige, 
den  tindrende  Stjern eliær. 

Han  kunde  vor  Ye  forklare 
med  kvægende  Fløitespil; 
han  lærte  vort  Lov  at  svare 
med  mildere  Sus  dertil. 

Naar  Solen  paa  vore  Kroner 
fæsted  sit  Flammeblik, 
da  svaled  hans  blide  Toner 
vor  Hd,  som  en  kjølig  Drik. 

De  risled  i  Plantens  Aarer 

saa  mildt  som  en  Vaar-Regns  Bad ; 

da  vældede  glade  Taarer 

frem  af  dens  Hjerteblad. 


En  Somrnerdrem.  93 

Vi  hvisked  i  Gudens  -Øre 
om  fængslede  Gnomers  Harm, 
om  Haab  og  om  Savn,  der  røre 
sig  Lønligt  i  Jordens  Barm. 

Vi  hvisked,  og  kunde  fortælle 
om  alle  de  Eventyr, 
der  fylde  hver  Skovens  Celle, 
naar  Aftenens  Straale  flyr. 

Da  vakte  han  Floitens  Stemme 
saa  tonerigt  mangen  Gang- 
at  Malmen  i  Fjeldets  Gjemme 
bæved  derved  og  klang. 

Og  Menneskets  Slægter  lytted 
til  Skovenes  sære  Bøst; 
og  til  deres  Hjerte  flytted 
en  underlig,  ukjendt  Lyst. 

Med  FLoiter  og  Strengelege 
de  droge  til  Skovens  Hal, 
og  sad  under  dunkle  Ege 
og  prøvede  Tonens  Fald. 

Da  lærte  dem  Pan  at  gribe 
i  Strengen  med  friere  Slag, 
at  røre  den  bævende  Pibe 
med  fuldere  Aandedrag. 


94  En  Sommerdrem. 

Om  Spiren  i  Jordens  Grube, 
ved  Skabningens  Moderbryst, 
han  lærte  den  tonende  Strube 
at  synge  med  klarere  Rest. 

Og  gjennem  de  klingende  Tanker 
en  duftende  Aande  gled; 
det  var  som  om  blomstrende  Ranker 
var  spændte  i  Strengenes  Sted. 

Og  Vexternes  Bon  blev  baaren 
mod  Stjernerne  rent  og  smukt, 
og  Somren  var  sval  som  Vaaren 
af  alle  de  Toners  Flugt. 

Ak,  nu  er  Skovene  øde, 
Forsoningens  Baand  er  brudt; 
ved  Morgen-  og  Aftenrøde 
vort  Suk  er  fortabt,  forskudt. 


Vi  saa  dine  Stjerneblikke, 
Du  salige  Menneskesjel ; 
velkommen,  forlad  os  ikke, 
o,  lyt  til  vort  Kvad  og  dvæl 


Vi  lod  vore  Sjele  stige 
af  Stammernes  tvingende  Baand; 
i  Skovens,  dandsende  Pige 
saa  Du  en  Plantes  Aand. 


En  Sommerdrøm.  95 

Vi  vied  ved  Kildens  Tove 
din  Pande  med  Krands  og  Bad, 
og  derfor  kan  Urter  og  Skove 
bringe  Dig  deres  Kvad, 

og  tolke  Dig  deres  Smerte 
med  bævende,  susende  Rost, 
og  fordre  af  Menneskets  Hjerte 
vingede  Svar  og  Trøst.1" 

Saa  nynnede  Skoven  og  klaged, 
og  hvilede  taus  paany ;  — 
det  var  et  Minut,  — •  da  braged 
hvert  Træ  med  et  rædsomt  Gny. 

Det  klang  gjeunem  alle  Lunde 
fra  Skovens  inderste  Skjød, 
det  raabte  med  tusind  Munde: 
„Den  straalende  Pan  er  død"". 

Da  vaktes  den  trætte  Sover, 
men  laa  dog  i  Drømmen  halv; 
et  Klageskrig  Egnen  over 
endnu  i  hans  øre  skjalv. 

Studentersange. 


I.    Forbundet. 

(1832.) 

Der  hvile  Sky'r  om  Klippens  Tinde, 
der  bygge  Eavne  ved  dens  Barm, 
og  hvor  dens  klare  Kilder  rinde, 
der  vaier  Lyngen  svag  og  arm. 
En  Helt  den  stod  i  Seklers  Mørke, 
og  Syden  skjalv  for  Kæmpens  Staal; 
men  Syden  sløvede  hans  Styrke 
og  rakte  ham  sin  Valmn-Skaal. 

Skal  Kæmpen  stige  karsk  fra  Dvalen, 
da  bryd  hans  Drøm  om  Skjoldets  Brag ! 
Der  staar  en  anden  Kamp  paa  Valen, 
en  Kamp  for  Mørkets  Dommedag. 
Thi  bort  med  Styrkens  vilde  Brammen,  - 
den  skal  ei  kue  Aandens  Flugt; 
den  skal  ei  dæmpe  Guddoms-Flammen, 
der  bryder  frem  i  Blomst  og  Frugt! 


Studentersange.  97 

Op  Brødre!  Os  har  Klippen  baaret, 
vi  skylde  Gubben  al  vor  Lyst; 
og  os  har  Nornens  Vilje  kaaret 
at  sprede  Mulmet  fra  hans  Bryst, 
at  slynge  trindt  om  Kæmpens  Plader 
en  Blomsterflor  mod  Rust  og  Veir, 
og  plante  stærke  Landserader 
af  Laurer  til  en  evig  Leir. 

Og  mens  vi  tømme  Festpokalen 

til  Minde  om  et  ærligt  Med, 

mens  Glæden  runger  høit  i  Salen, 

ei  glemme  vi  vort  Forbunds  Ed: 

Vi  sværge  varmt,  ved  Druens  Gløden, 

den  lede  Raahed  evigt  Had; 

vi  sværge  Klippen  Tro  til  Døden, 

og  Enighed  i  Brødres  Rad! 


II.    Balvise. 

(1835). 

1  Brødres  Kreds,  hvor  Bægret  klinger, 
henveires  Døgnets  Nag, 
og  under  Jublens  brede  Vinger 
slaar  Barmen  høie  Slag; 
men  ak,  dens  bedste  Melodi 
forglemmes,  dør  deri. 

98  Studentersange. 

Den  glade  Ynglings  Foraars-Tanker, 

hans  Hjertes  søde  Savn, 

har  ei  sit  Med  blandt  fulde  Ranker, 

og  ei  i  Vennens  Favn,  — 

han  drammer  om  en  Svanebarm, 

der  banker  mere  varm. 

Og  kun  hvor  Genier  fremsvæve, 

som  i  hans  drømte  Lyst, 

kan  Hjertets  bedste  Toner  bæve 

og  stige  i  hans  Bryst; 

ved  Paukers  Klang,  ved  Kjerters  Glands, 

de  bære  ham  i  Dands. 

Og  naar  den  raske  Stund  er  svunden, 

er  mangen  Fryd  bered; 

vor  Broder  har  Akkorden  funden, 

hans  Kind  er  luehed, 

hans  Drom  er  mere  klar  og  sød, 

hans  Morgen  rosenrød. 

For  Jordens  fagre  Tryllerinder 

vi  tømme  vor  Pokal. 

I  Bægret  svømmer  Haab  og  Minder 

og  Fryd  og  lonlig  Kval; 

men  Summen  af  det  rige  Væld 

er  Livets  bedste  Held. 


Studentersange.  99 

III.    Frilufts-Vise. 

(1835). 

Her  er  det  deiligt 
at  bo  og  bygge; 
her  staar  beleiligt 
vort  Telt  i  Skygge, 
og  Marken  spreder  saa  grøn  og  frisk 
sit  Teppe  under  vor  brede  Disk. 

Her  er  et  nydeligt 

Landskabsstykke ; 

her  se  vi  tydeligt 

T  homles  Løkke, 

og  lidt  til  Venstre,  paa  bakket  Grund, 

en  ganske  statelig  Fyrrelund. 

Hist  Solglimt  klare 

paa  Borgen  bæve; 

han  staar  cla  bare 

paa  Stads,  den  Gjæve, 

og  skotter  fornemt,  med  Taarn  og  Spir, 

til  Pipervigen  og  til  Algier. 

Her  blaaner  Søen, 

med  Sølvmor  blandet, 

fra  Hovedøen 

til  Næsod-Landet ; 

det  friske  Syn  er  Dig  halvt  et  Bad, 

naar  Solen  gløder  paa  Blomst  og  Blad. 


100  Studentersange. 

Ja,  her  er  Sommer, 

det  kan  man  mærke, 

og  her  er  Blommer 

og  to  Slags  Lærke; 

ja  se,  vor  Dug  er  en  frodig  Jord: 

der  voxer  Ranker  paa  dette  Bord. 

Hvad  Druen  syder 

ved  Sonarens  Straaler, 

se,  her  det  flyder 

i  fulde  Skaaler, 

og  det  skal  flyde  om  Hjertets  Rod 

og  gyde  Somren  i  Marv  og  Blod. 

O,  lad  da  Solen 

i  Byen  brænde 

paa  Bogreolen, 

paa  Blæk  og  Penne ! 

Her  vil  vi  tone  vort  Glædesflag, 

her  er  en  smilende  Hviledag. 

En  skuffet  Elsker. 


J_/u  valgte  Dig  en  Kjereste  til  Trøst  og  Tidsfordriv, 
fordi  hun  var  saa  blomstrende  og  havde  srnekkert  Liv. 

Du  gik  med  din  Engel  ved  Solverbækkens  Kand; 
hun  speilede  sit  Ansigt  i  det  rolige  Vand. 

Du  saa  paa  mange  Blomster  i  dette  Floras  Hjem, 
men  mest  dog  paa  din  Kjereste,  den  smukkeste  blandt 

dem. 

Og  purpurrod  var  Kjolen;  men  om  Bryst  og  Hals  og 

Arm 
hun  havde  kun  et  Flor-Net,  thi  Dagen  var  varm. 

Du  lod  dit  -Oie  glide  over  Solverbækken  hen, 
da  saa  Du  en  Libelle,  der  svæved  over  den. 

Den  havde  Purpurkjole  og  Florvinger  paa, 

og  svaiede  for  Vinden  paa  et  tyndt,  gulnet  Straa. 

Og  længer  hen  paa  Marken  der  laa  en  hæslig  Myr; 
der  fandtes  intet  Fæste  for  Træer  eller  Dyr. 


102  En  skuffet  Elsker. 

Men  i  det  løse  Teppe  over  dette  falske  Kjær 
der  voxed  mange  giftige,  purpurrøde  Bær. 

Og  hist  ved  Bækkens  Udspring  der  duftede  en  Lund ; 
der  var  det  godt  at  hvile  i  den  klare  Aftenstund. 

Men  midt  i  denne  duftende,  blomstrende  Natur 
stod  paa  den  lyse  Grønning  et  snedigt  Fangebur. 

Og  husk,  i  Buret  sad  der  en  Lokkefugl  paa  Vagtr 
med  honningsøde  Triller  og  skinnende  Dragt. 

Der  kom  en  ■  Trisk  flyvende  ved  dette  søde  Spil, 
og  hoppede  i  Buret,  og  da  faldt  Døren  til. 

Nu  er  det  længe  siden ;  det  Hele  er  forbi,  — 

nu  har  Du  ingen  Kjereste,  —  og  nu  er  Fuglen  fri. 

Et  Genrebillede. 


bin  Søndags-Hvile  nyder 
den  travle  By; 
men  intet  Solglimt  bryder 
den  mørke  Sky, 
og  Eegnen  i  Strømme  flyder. 

Matronen  sidder  med  Briller 

i  Kirkens  Krog, 

og  bruger,  mens  Orglet  spiller, 

sin  Psalmebog, 

og  hendes  Taare  triller. 

Men  Datteren  er  hjemme, 

og  har  det  slemt. 

Pianet  vil  ikke  stemme; 

hun  er  beklemt. 

Hun  kan  ei  Studenten  glemme. 

Studentens  fattige  Rede 

er  paa  et  Loft. 

Naar  Vindens  og  Veirets  Vrede 

slaar  ud  for  grovt, 

han  ønsker  sig  længer  nede. 

Hvor  Katten  med  Musen  spøger, 

Studenten  bor. 

Der  sidder  han  nu  og  smøger, 

mens  Skjegget  gror. 

Paa  Bordet  gabe  hans  Bøger. 

Han  ser  over  Byens  Tage, 

som  Fugl  paa  Kvist, 

og  savner  de  gode  Dage, 

og  bliver  trist. 

og  ønsker  dem  varmt  tilbage. 

Madamen  gav  Jettes  Frier 

en  skjon  Kredit, 

og  Punsch  til  hans  Kortpartier, 

og  Kaffe  frit,  — 

se,  det  er  hans  Fantasier! 

Til  Frøken  E.  med  en  Samling  Brodermønstre. 


Gamlingen  er  lidt  kaotisk: 
pornpejansk,  chinesisk,  gotisk; 
men  i  mangen  Dames  Indre 
er  Forvirringen  ei  mindre, 
og  som  disse  vredne  Ranker 
gro  den  lille  Daares  Tanker: 

Snart  chinesisk  stive,  tvære,  — 

da  vil  hun  fornuftig  være. 

Alle  Mandariner  sukke ; 

men  hun  sidder  som  en  Dukke. 

og  for  alle  Mandariner 

neier  hun  med  strenge  Miner, 

og  hun  har  et  Segl  for  Munden, 

og  hun  er  koket  i  Grunden. 

Men  nu  knæler  der  en  Ridder, 
hvor  den  stive  Dame  sidder, 
og  til  andre  Damers  Naade 
beiler  han  i  lige  Maade, 

og  han  er  saa  yderst  flygtig, 
men  for  Resten  kjæk  og  dygtig. 
Da  er  hun  med  Et  urolig, 
og  hun  vælger  en  Fortrolig, 
og  hun  kunde  gjerne  bygge 
i  en  Klosterhaves  Skygge, 
naar  blot  Ridderen  paa  Borgen 
tog  en  grundig  Del  i  Sorgen,  — 
naar  han  blot,  bag  Slottets  Piller, 
sad  som  Toggenburg  hos  Schiller. 

Har  han  nu  til  sin  Madonne 
kaaret  denne  blege  Nonne, 
bliver  hun  i  den  Anledning 
flux  en  overgiven  Hedning. 
Nu  er  Tankerne  vulkanske, 
farverige,  pompejanske ; 
bittersøde,  rode  Frugter 
titte  frem  af  Løvets  Bugter, 
Leierlige  Fugle  gynge 
i  en  smidig  Blomsterslynge; 
snart  er  Grenen  let  og  vindig, 
snart  fordreiet,  egensindig. 
Alle  Herrens  raa  Meriter 
stænger  hun  bag  dette  Gitter, 
og  hun  driller  ham  og  gjekker 
ham,  saa  længe  Dagen  rækker. 

Arabesken  hænger  over 
Leiet,  hvor  Personen  sover, 
og  hans  Ro  er  ganske  liden, 
kommer  forst  paa  Morgensiden. 

Ædle  Frøken,  De  betragter 
Striden  kun;  i  Dem  jeg  agter 
en  af  de  neutrale  Magter. 
Derfor  voved  jeg  at  skjemte 
med  den  svævende,  beklemte, 
overgivne,  ubestemte 
kvindelige  Krig,  hvor  mangen 
stridbar  Kidder  gi'r  sig  fangen. 

Her  er  da  en  fin  Beregning 

i  hver  enkelt  lille  Tegning; 

her  er  listige  Symboler 

til  Dormoser,  Kraver,  Kjoler ; 

her  er  Tanker,  naar  man  laver 

Fødselsdags-  og  Nytaars-Gaver. 

Loier  over  alle  Løier! 

Paa  de  fine,  klare  Tøier 

kan  De  nu  med  Naalen  prente 

Alt  hvad  Damen  har  in  mente. 

Lodsen, 
l. 

JJen  gale  Jens  er  en  ærlig  Svend, 
han  gjør  ei  et  Kryb  Fortræd; 
han  standser  ved  Hytten,  og  gaar  igjen. 
og  siger  saa  blidt  „Guds  Fred!" 

Og  Børnene  komme  med  Skrig  og  Stoi, 
og  slippe  ham  ei  saa  let; 
han  gjor  dem  istand  deres  Legetoi, 
og  sladrer,  naar  han  er  træt. 

Han  vandrer  ofte  i  Hede  og  Støv, 
og  beder  Enhver  til  Gjest, 
og  plukker  ved  Veien  en  Haandfuld  Løv 
til  Pynt  ved  hans  Bryllupsfest. 

Han  siger,  at  Anna,  hans  unge  Brud, 
har  været  i  Nøkkens  Hal, 
og  faaet  til  Festen  et  havblaat  Skrud 
og  Perler  i  Tusindtal. 

Da  sukker  han  atter,  og  sætter  sig  mat, — 
da  har  han  sin  gamle  Dyst,  — ■ 
og  knuger  den  smykkede  Søndags-Hat, 
og  siger  med  dæmpet  Bøst: 

„Min  Brud  har  siddet  i  mange  Aar 
og  grædt  ved  den  vilde  Strand, 
fordi  hun  ei  af  sit  gule  Haar 
kan  vride  det  salte  Vand. 

.,Om  Morgenen  kommer  den  sorte  Stær 
til  Stranden  fra  Kirkens  Tag, 
og  siger,  at  Klokkerne  ringe  der 
og  melde  vor  Bryllupsdag. 

„Om  Aftenen  kommer  fra  Bølgen  blaa 
de  hæslige  Maagers  Flok, 
og  skriger  og  piber:  Du  kan  ei  gaa 
til  Kirken  med  dryppende  Lok. 

..Jeg  lytter  paa  Stranden  til  Maagernes  Skrig, 
jeg  søger  i  Storm  og  Slud; 
da  hulker  hun  høit,  da  skjuler  hun  sig 
dybt  under  det  havblaa  Skrud." 

2. 

JJen  gale  Jens  har  sukket  og  lidt, 
og  bødet  ved  Nat  og  Dag, 
og  vandret  i  Mørket  de  tungeste  Skridt 
med  dybeste  Hjertenag. 

En  Eædsel,  der  stjal  ham  et  kort  Sekund, 
et  Hvin  fra  den  mørke  Fjord, 
har  splittet  hans  Hjerte,  og  lagt  paa  hans  Mund 
de  drømmende,  vilde  Ord. 


Der  fandtes  paa  Havet  ei  djervere  Svend, 
naar  Bølgen  gik  hvid  og  hul; 
han  gled  i  dens  Favn,  og  han  fløi  over  den 
saa  let  som  en  Ederfugl. 


Naar  Skipperen  drev  mod  de  blinde  Skjær, 
og  peiled  i  Mulm  og  Skræk, 
da  fløi  han  i  Stormen,  da  var  han  nær, 
og  daled  paa  Skibets  Dæk. 

Da  hils  ed  han  Kysten  med  stolte  Nik, 
og  greb  i  det  tunge  Kat; 
da  klang  hans  Stemme,  da  klø  ved  hans  Blik 
den  rugende  Uveirs-Nat. 

En  Aften  han  gik  med  sin  Anna  i  Baad; 
det  kulede  skarpt  fra  Nord, 
og  Stormen  pisked  det  hvide  Fraad 
hen  over  den  mørke  Fjord. 

De  kom  fra  Præsten,  og  hastede  hjem; 
og  Fiskerne  stode  ved  Strand 
og  hvisked:  „nu  skal  der  lyses  for  dem,u 
og  ønsked  dem  vel  i  Land. 

De  giede  paa  Dybet;  men  Stormen  steg. 
De  seiled  med  levende  Skjød; 
kun  Skummet  lyste,  da  Dagen  veg,  — 
de  seiled  paa  Liv  og  Død. 

De  naaede  Kysten;  men  Bølgen  jog 
mod  Landet  i  rædsom  Flugt, 
og  atter  tilbage  dens  Hvirvler  slog 
og  raste  i  Strandens  Bugt. 

„Sid  stille,  min  Anna!    Her  springer  jeg  ud, 
her  finde  vi  lavere  Vand, 
jeg  vader  til  Stranden;  jeg  haaber,  med  Gud, 
at  trække  vor  Baad  iland." 

Han  greb  i  Linen  med  al  sin  Magt; 
hans  Pande  var  luehed, 
hans  Hjerte  banked.  —  Det  var  fuldbragt; 
han  stod  paa  den  faste  Bred. 

Da  brusede  Søen  med  nytændt  Harm, 
og  splittede  Toug  og  Stavn. 
Han  saa  ei  sin  Brud,  men  i  Bølgernes  Larm 
hun  kaldte  ham  hoit  ved  Navn. 

Han  sank  tilbage  paa  Strandens  Grus 
ved  Styrtningens  vilde  Slag. 
Da  hørte  han  Skriget  i  Stormens  Sus; 
han  hørte  det  knagende  Vrag. 

Da  isned  hans  Hjerte,  da  standsed  hans  Blod; 
han  stirred  med  brustent  Blik. 
Han  sprang  ei  i  Havet,  —  han  havde  ei  Mod ; 
hans  inderste  Kraft  forgik. 

Man  fandt  ham  ved  Stranden, — han  mærked  det  ei; 
hans  Tanke  var  brudt  af  Kval. 
Han  fulgte  et  Gjenfærd, —  han  søgte  sin  Vei 
i  Drømmenes  Taagedal. 

Der  gaar  et  Sagn,  at  hans  dunkle  Liv 
maa  huse  hans  Annas  Sjel, 
fordi  hun  mangler,  blandt  Tang  og  Siv, 
den  viede  Kistefjel. 

De  blide  Folk  paa  den  vilde  Kyst 
har  vogtet  hans  travle  Fjed, 
og  budt  ham  Haanden  med  traurig  Lyst, 
og  Arnen  at  hvile  ved. 

Den  gale  Jens  har  sukket  og  lidt, 
og  bødet  ved  Nat  og  Dag, 
og  vandret  i  Mørket  de  tungeste  Skridt 
med  dybeste  Hjertenag. 


J.  Welhaven's  Skrifter.     III. 

Gravsange  og  Mindedigte. 


I.    Caroline  Stenersen. 

(1834). 


I 


Livets  fagre  Morgenrøde 
gaar  Barnets  Leg  paa  Edens  Kyst; 
dens  Roser  paa  dets  Kinder  gløde, 
thi  Himlen  hviler  i  dets  Bryst.  — 
Ak,  i  vor  Middags  Flammepragt 
bor  Glimtet  fra  Cherubens  Vagt. 

Fra  Børnevennen  i  det  Høie 

nedsvæver  Engle  til  de  Smaa, 

og  mangt  et  glandsfuldt  Barneøie 

ser  Englevingen  i  det  Blaa; 

da  glemmer  Barnet  Blomst  og  Frugt, 

og  følger  Englen  paa  hans  Flugt. 

Naar  Nattens  Kulde  os  omfatter 
og  slukker  Kraftens  sidste  Gled, 
da  sender  Børnevennen  atter 
den  tabte  Lille  til  vort  Skjød; 
da  lærer  den  sin  faldne  Ven 
at  blive  barnefrom  igjen. 

Mens  Kjerlighed  ved  Kisten  græder, 
har  Haabet  skjult  den  med  sin  Krands, 
og  se,  i  æther-rene  Klæder 
staar  Barnet  for  din  indre  Sands, 
og  hvisker:  .,glem  det  korte  Savn, 
til  Englen  flyver  i  din  Favn!u 

n.   Andreas  Arntzen. 

(1834). 

Um  Livet  hurtigt  segner, 
og  om  det  langsomt  blegner, 
vi  lege,  vakle  ved  vor  Stav, 
dog  mellem  Vuggen  og  en  Grav. 

Ved  hvide  Vuggeklæder, 

ved  sorte  Kistebræder, 

ved  Morgenglands,  ved  dunkle  Nat, 

er  Haabet  dog  vor  bedste  Skat. 

Ved  Barnets  røde  Kinder 
et  jordisk  Haab  oprinder; 
men  ak,  det  skuffer  dog  saa  let, 
og  Hjertet  kan  ei  glemme  det. 

Men  Gud  vil  Sorgen  lindre, 

og  skabe  i  vort  Indre 

ved  Livets  Kamp,  ved  Smertens  Daab, 

en  stille  Trost,  et  himmelsk  Haab. 

Andreas,  elskte  Lille! 

Her  staar  din  Vugge  stille; 

men  Krist  erstatter  Dig  dit  Savn, 

og  vugger  Barnet  i  sin  Favn. 

III.   Bentine  Heiberg, 

fedt  Motzfeldt. 
(1835). 

JJen  Syge  har  en  grufuld  Nat; 
men  Haabet  bor  i  Hjertets  Kod, 
og  Bønnen  gaar  til  Xaadens  Fod, 
mens  Lampen  brænder  svag  og  mat. 

Den  hulde  Fader  skuer  ned 
til  Barnet  i  den  bitre  Dyst, 
og  Angsten  viger  fra  dets  Bryst, 
og  Smerten  brænder  mindre  hed. 

Den  Syge  ser,  som  i  en  Blund, 
al  Jordens  Glands  i  Taager  lagt; 
men  over  den,  i  himmelsk  Pragt, 
staar  Paradisets  Palmelund. 

Og  Herren  aabner  mildt  sit  Skjød, 
og  Aandens  Længsler  ile  did. 
Ak,  dette  er  den  sidste  Strid; 
vi  græde,  kalde  Seiren  —  Død. 

O,  skulde  da  den  fromme  Aand, 
omspændt  af  Smertens  tunge  Arm, 
forsmægte  i  den  syge  Barm, 
fortvivle  i  de  haarde  Baand? 

Mens  Graven  vinker,  mørk  og  sval, 
og  mangen  Barm  er  sorrigfuld, 
vi  takke  Dig,  vor  Fader  huld, 
der  korted  hendes  Længsels-Kval. 

IV.    Bergmester  H.  C.  Strøm. 

'  (1836). 

VJlem-mig-ei  og  Egeløv 
smykker  mangen  snever  Tinding, 
og  paa  mangt  et  daadløst  Støv 
synker  denne  fagre  Vinding. 
Ser  Du,  dette  ædle  Lig 
har  kun  Svøbets  nogne  Flig. 
Ak,  hans  Foraar  og  hans  Sommer 
var  saa  ann  paa  Løv  og  Blommer. 

Og  i  Hjertets  dunkle  Vraa 
maatte  han  sit  Eden  dølge; 
der  hans  Psyche  bunden  laa, 
som  en  Lotos  paa  sin  Bølge; 
men  i  mangt  et  selsomt  Ord 
dufted  Sjelens  rige  Flor; 
hver  en  Straale  fra  det  Høie 
fik  sin  Afglands  i  hans  -Oie. 

Og  han  stod  med  klarnet  Blik 
i  sin  Grubes  Tempelhaller, 
medens  Minens  Orgel  gik 
under  Hvælvingens  Krystaller; 
hver  en  Alf  i  Dybets  Favn 
hvisked  ham  sin  Fryd,  sit  Savn, 
der,  hvor  Jordens  Hjerte  banker, 
svulmer  under  Herrens  Tanker. 


Men  de  stille  Alfer  bandt 
Kogleriet  til  hans  Tale, 
naar  han  vilde  purt  og  grant 
sine  dybe  Syner  male. 
Verdnen  i  hans  rige  Barm 
knugedes  af  Livets  Larm: 
over  Tankens  klare  Strømme 
sank  en  Sky  af  syge  Drømme. 

Vandreren  gaar  kold  forbi 
Klippen  med  de  skarpe  Kanter, 
stirrer  fra  sin  brede  Sti 
paa  de  smukke  Gliinrnerplanter. 
Ingen  ser  i  Klippens  Spalt 
Stenens  lysende  Gehalt; 
Ingen  ved,  hvad  Bruddet  lover: 
Tornebusken  gror  derover. 

Men  en  Engel,  sendt  fra  Gud, 
har  det  skjulte  Leie  rundet; 
Faklens  Glød  er  gaaet  ud, 
men  den  gyldne  Skat  er  vundet. 
Fra  den  stille,  dybe  Skakt 
Elisen  er  for  Dagen  bragt.; 
Herren  selv  Klenodet  kj  ender, 
veier  det  med  milde  Hænder. 

V.  Ti!  Lektor  Motzfeldt  ved  hans  Kones  Grav. 

(1837). 
1. 

Jjad  Smertens  hede  Kilde  strømme, 
det  er  den  sidste  bitre  Kval; 
snart  skal  dens  Bølger,  milde,  ømme, 
bedugge  Mindets  Skyggedal, 
hvor  Blomster  spire  paa  dens  Bred, 
og  stirre  sødt  i  Dybet  ned. 

Ak,  naar  det  sidste  Baand  skal  briste, 
bor  Livets  Skumring  i  vor  Barm. 
Med  Blikket  paa  den  rige  Kiste 
staar  Trøstens  Engel  taus  og  arm. 
Naar  Liget  er  i  Graven  lagt, 
den  hvisker  kun:  Det  er  fuldbragt! 

Fuldbragt!  —  Dit  Offer  er  annammet. 

Du  sank  i  Støvet  for  din  G?ud; 

men  hvor  din  Smertes-Ild  har  flammet, 

slaar  en  Cherub  sin  Vinge  ud. 

0  se,  nu  er  hun  dobbelt  smuk; 

til  Himlen  bærer  hun  dit  Suk. 


Nu  vinker  Livet  med  kjerlig  Haand; 
dit  Fjed  er  fulgt  af  en  salig  Aand. 

I  Kammeret,  hvor  dine  Vugger  gaa, 
hun  boler  sig  over  de  elskte  Smaa. 

Naar  Sorgen  løses  i  Vemods  Lyst, 

det  er  hendes  Vinge,  der  naar  dit  Bryst. 

Hun  vinker  i  Morgnens  og  Aftnens  Skjær, 
og  Himlen  tykkes  Dig  mere  nær. 

Da  seirer  den  hellige  Kjerlighed, 

da  bytter  Du  Savnet  med  stille  Fred. 

Tilsidst  hun  kommer  saa  klar  og  øm, 
og  kalder  Dig  bort  i  en  fager  Drøm. 

VI.   Johan  Storm  Munch. 

(1837). 

JMu  har  Smerten  Freden  .øinet; 
nu  skal  Sorgen  stille  vugges, 
med  det  dybe  Savn  fortrolig. 
Nu  er  Gravens  Tue  hoinet; 
nu  kan  Blomsten  gro  og  dugges 
paa  din  snevre,  lukte  Bolig. 

O,  men  Hjertet  vil  ei  glemme, 
hvad  vor  ømhed  maatte  friste, 
hvad  der  brast  i  Sorgens  Time. 
Alt  hvad  Vaarens  Knopper  gjemme: 
Blomstens  Pragt  og  Frugtens  Kime, 
ligger  visnet  i  din  Kiste. 

Af  dit  Hjertes  slukte  Flammer, 
af  din  Pandes  kvalte  Higen, 
kan  vi  ingen  Idræt  mane. 


126  Gravsange  og  Mindedigte. 

I  dit  dunkle  Sovekammer 

gaar  din  Drøm  paa  Himmelstigen 

over  Jordens  Hædersbane. 

Hvor  dit  Støv  blev  lagt  i  Dvale, 
vifte  Lundens  niorke  Kroner; 
der  tor  Fuglen  Kede  bygge. 
Intet  Lov  kan  bedre  svale 
dine  Elskte  med  sin  Skygge; 
der  har  Fuglen  sode  Toner. 

Mangen  Kveld,  naar  Lyset  daler, 
tænke  de  paa  Mødets  Morgen, 
skimte  den  med  salig  Bæven; 
thi  for  Engles  høie  Svæven 
bruser  Luften  i  Koraler, 
og  Jehova  aabner  Borgen. 

Og  de  tro,  at  han  vil  skikke 
Dig  med  Livets  Liljestengel 
did,  hvor  dine  Elskte  dvæle; 
og  Du  aabner  deres  Blikke, 
og  de  folge  deres  Engel, 
tor  med  ham  for  Herren  knæle. 

VII.    Andrea  Arntzen, 

fedt  Motzfeldt. 

(1838). 

1. 

ir  vor  higende  og  varm 
er  dog  en  Moders  Barm! 
En  Engels  Hjerte  vilde 
slaa  hoit  ved  hendes  Tanker; 
en  dobbelt  Livsens  Kilde 
i  hendes  Indre  banker. 

Sin  bedste  Gravepragt 
har  Jorden  hende  rakt. 
Blandt  hendes  spæde  Blommer 
et  Livs  Forhaabning  bygger; 
ak,  skal  da  hendes  Sommer 
gaa  ud  i  Gravens  Skygger! 

Det  er  vor  bitre  Ve, 
at  Gud  lod  dette  ske. 
Mens  Barnets  Morgen  smilte, 
vor  Taare  maatte  dugge 
en  Moders  Lig,  der  hvilte 
ved  Siden  af  en  Vugge. 


2. 

Vi  staa  med  Savnets  Kval 
i  Livets  Taagedal; 
men  medens  Taaren  rinder, 
vi  tor  til  Graven  træde 
med  Blus  paa  vore  Kinder 
og  ane  hendes  Glæde. 

Hun  har  i  Himlens  Fred 
en  Barm  at  hvile  ved; 
en  Fryd  er  hist  oprunden 
af  hendes  Modersmerte : 
Andreas,  Du  er  funden 
og  lagt  til  hendes  Hjerte !  *) 


*)  Se  foran,  Side  116. 

VIII.    Statsraad  Christian  Adolph  Diriks. 

(1838). 

JNaar  Landets  Sorg  er  tolket  ved  en  Kiste, 
hvortil  et  Ey  har  knyttet  Mængdens  Blik,  — 
naar  Døgnets  Mund  har  sagt  os,  hvad  den  vidste 
om  Mandens  Idræt  og  hans  Leveskik,  — 
da  er  hans  Verk  en  opsummeret  Liste, 
en  liden  Gren  af  Landets  Statistik. 
Til  Slutning  kommer  man  med  Æresgaven, 
og  sætter  ham  lidt  Støbegods  paa  Graven. 

Er  dette  Løn?—  Skal  heri  søges  Lindring, 

naar  Tanken  bæver  i  en  anet  Gru, 

naar  Kraften  synker  for  den  sidste  Hindring, 

og  Verden  graaner  sammen  i  et  Nu, 

naar  hvert  et  Nag  og  hver  en  mørk  Erindring 

med  tifold  Pine  rinder  Dig  i  Hu, 

naar  Alt  er  Tant  og  Skyggeverk  i  Livet 

mod  hvad  din  ømhed  eiet  har  og  givet? 

Den  Ædle  skj  enker  Frugten  af  sin  Møie 
til  Livets  Tummel,  der  har  modnet  den; 
men  for  det  matte,  aftendunkle  -Øie 
staar  Hjertets  Minde  som  den  sidste  Ven. 
Naar  alle  Straaler  slukkes  i  det  Høie, 
den  har  et  Smil,  der  gjør  det  lyst  igjen; 
den  har  en  Trøst:  „Jeg  vaager  Natten  over, — 
Du  drømmer  i  mit  Favntag,  mens  Du  sover." 

Og  derfor  priser  jeg  den  ædle  Døde, 
hvis  Skygge  jeg  vil  mane  med  min  Sang 
til  Hjemmets  Tærskel,  til  et  stille  Møde, 
hvor  Savnets  Glød  gjør  Vinterdagen  lang. 
Den  tause  Kreds,  hvis  Eden  ligger  øde, 
skal  atter  høre  Lyden  af  hans  Gang, 
og  skimte  atter,  gjennem  milde  Taarer, 
et  Billed,  der  vil  læge,  mens  det  saarer. 

Jeg  priser  ham,  fordi  han  kunde  sprede 
om  sine  Elskte  denne  søde  Fred, 
mens  mørke  Skyer  over  Hjemmet  skrede, 
og  mens  han  ude  kæmpede  og  led. 
O,  det  er  lunt,  hvor  Fuglen  i  sin  Kede 
ei  kjender  Tornen,  som  den  hviler  ved, 
hvor  Dagens  Straale  mildere  sig  maler, 
hvor  ømheds  Vinge  skygger  og  husvaler. 

Jeg  ser  ham  atter,  hvor  han  trygt  forbinder 
de  Elsktes  Kreds  med  Varmen  i  sit  Bryst, 
saa  deres  Haab  og  Hjertefryd  og  Minder 
gro  mildt  og  dufte  paa  den  samme  Kyst. 
Og  han  kan  sidde,  mens  hans  Aften  svinder, 
i  denne  blide,  drømmerige  Lyst, 
der  ser,  hvor  Himlen  over  Hjemmets  Egne 
neddaler  omt  i  Straalerne,  der  blegne. 

Hans  Grav  skal  smykkes  over  andre  Grave, 
thi  Blomster  elsked  han  med  vaarlig  Sands; 
han  bar  sin  Ætling  til  sin  Blomsterhave, 
og  bandt  med  Barnet  Kjerlighedens  Krands. 
Ser  I  ham  komme  med  sin  Foraarsgave, 
mens  Barnets  Glæde  blander  sig  med  hans? 
O,  I  vil  mindes  det,  naar  Vaaren  vinker, 
og  Duggens  Perle  over  Graven  blinker. 

Lad  Æren  krandses,  lad  dens  Stjerne  tindre, 
hæv  Dagens  Helte  over  Dognets  Kus ! 
Men  agt  den  Ædles  Hjerteliv  ei  mindre! 
Se,  Folkets  -Øie  dvæler  ved  hans  Hus; 
det  deler  Sorgen  i  det  knuste  Indre, 
hvis  ømhed  dufter  over  Lykkens  Grus, 
hvor  Mindets  Harpe  toner  blidt  og  længe, 
mens  Hjertesukket  bæver  i  dens  Strenge. 

Festsange. 
I.    Til  Kong  Carl  Johan. 

(1837). 

JJa  Mulmet  dækked  Olafs  Kige, 
og  Folket  stod  paa  Nattevagt, 
saa  det  en  Glands  bag  Klippen  stige T 
der  brød  de  tunge  Skyers  Magt; 
af  Heltens  Sol,  hvis  Straale  tindred 
i  Middagsglands  fra  Fjeldets  Borg, 
gik  der  et  fagert  Skjær,  der  lindred 
de  dunkle  Dales  dybe  Sorg. 

Og  se,  den  lyste  over  Norden, 
mens  Mulmet  veg  med  sagte  Flugt, 
og  Sæden  faldt  i  Agerjorden, 
og  Snekken  gled  fra  Fjord  og  Bugt. 
Den  gød  sin  Ild  i  Folkets  Barme, 
den  vakte  Løvens  Mod  paany; 
en  Æresvagt  med  frie  Arme 
omhegned  atter  Mindets  Ky. 

Nu  skue  vi  dens  Aftenrøde, 
og  nu  gryr  Norges  Morgensol; 
det  er  det  højtidsfulde  Møde, 
der  skinner  over  Nordens  Pol. 
I  Glæden  over  Morgenflammen 
og  over  Aftnens  Herlighed 
slaa  Folkets  Hjertebølger  sammen 
og  bringe  Ham  dets  Kjerlighed. 

Og  denne  smeltende  Forening 
har  Himlen  til  et  Varsel  sat, 
at  nu  har  Drotten  i  Forlening 
en  Glands,  der  trodser  Livets  Nat, 
en  Glands,  der  evigt  sig  fornyer, 
der  gløder  gjennem  Landets  Liv, 
der  blinker  under  Kampens  Skyer 
fra  Dølens  -Øie  og  hans  Kniv. 

Nu  blide  Aander  trindt  sig  leire 
og  vaage  om  den  kronte  Helt, 
mens  Minderne  om  Kamp  og  Seire 
fremsvæve  i  hans  Kongetelt. 
Hans  Sølverlokker  Kronen  bære, 
og  Vaaren  leger  om  hans  Fjed. 
Et  Bæger,  Brødre,  til  hans  Ære, 
og  for  hans  Aftens  søde  Fred! 

II.    Til  Dronning  Desideria. 

(1837). 

uydens  klare,  sommerlune  Zone 
gød  sin  Glands  om  hendes  fagre  Vaar; 
Alfer  fletted,  under  Lærkens  Tone, 
Skjønheds  Krone  i  det  dunkle  Haar. 

Nordens  Engel  vinkede  den  Hulde 
bort  fra  Hjemmets  blomsterrige  Grund, 
bandt  om  Sydens  Krands  det  straalefulde 
gyldne  Smykke  i  sin  Granelund. 

Og  hun  saa  med  moderømme  Tanker 
Norges  Eden  med  dets  Salverflod, 
glemte  Sydens  luerøde  Ranker 
blandt  Kjerminderne  ved  Birkens  Rod. 

Mangt  et  Billed  fra  de  dybe  Dale 
skal  med  ømhed  følge  hendes  Fjed, 
sige  hende  med  en  stille  Tale, 
at  hun  eier  deres  Kjerlighed. 

Birkens  Løv  skal  krandse  hendes  Minde, 
milde  Boser  dølge  Kronens  Vegt; 
ren  som  Morgenskjær  paa  Fjeldets  Tinde, 
nordisk  Tro  skal  vogte  hendes  Slægt. 

III.    Til  Oehlenschlåger  i  Norge. 

(1833). 

Jun  hellig  Stund  er  lys  oprunden 
om  Norges  gamle  Klippeslot, 
thi  hæderkront  i  Granelunden 
staar  Nordens  ædle  Sangerdrot. 
Dit  Heikvad  i  vort  Indre  hviler 
med  Mindet  om  vor  bedste  Lyst, 
og  derfor  Jubeltonen  iler 
at  hvirvle  sig  til  Skaldens  Bryst. 

De  blege  Nordlys  svagt  sig  brøde 

i  matte  Skjær  fra  Sydens  Dag; 

da  steg  i  giandsfuld  Morgenrøde 

din  Engels  hede  Vingeslag. 

Du  vakte  Nor  af  Seklers  Dvale, 

og  lærte  ham  ved  Harpens  Klang 

at  lytte  til  den  dybe  Tale 

i  Fossens  Larm  og  Stormens  Gang. 

Alfaders  Borg  laa  dybt  begravet 
i  Kagnarokes  skumle  Damp, 
og  Valas  Kvad  gik  over  Havet, 
og  nynned  sært  om  Jettekamp. 
Da  slog  din  Barm  ved  Guders  Smerte, 
Du  trodsed  Nastronds  vrede  Lyn, 
og  Valhal  steg  af  Skaldens  Hjerte, 
et  underfuldt  Morganasyn. 

Og  først  blandt  dine  gjæve  Helte 
vort  elskte  Norges  Kæmper  gik, 
med  Styrkens  drabelige  Belte, 
og  Fromhed  i  det  lyse  Blik. 
Du  bød  dem  frem  af  Hoien  stige 
i  Vaabendands,  med  Skjold  og  Skaft, 
at  værne  om  det  elskte  Kige, 
og  egge  Dalens  Søn  til  Kraft. 

Og  derfor  favner  gamle  Norge 
sin  elskte  Sanger  mo derom, 
og  aabner  Dig  de  Klippeborge, 
Du  skued  i  din  gyldne  Drøm. 
Gak  ind,  Du  hoie  Skaldekonning, 
og  stem  din  blanke  Strengeleg! 
Der  venter  Saga  Dig,  din  Dronning, 
med  Kronen  fra  den  norske  Eg. 

IV.    Til  Ole  Bull. 

(1837.) 

Hvor  sødt  at  favnes  af  Aftnens  Fred, 
naar  Droslen  floiter  i  Skoven, 
og  Birken  suser  ved  Elvens  Bred, 
og  Nokken  spiller  i  Voven! 

Der  er  en  vemodblandet  Fryd, 

som  Nordens  Alfer  male, 

med  dæmpet  Kvad,  med  Harpelyd, 

med  Suk  i  dunkle  Dale. 

Han  stod  og  lytted  en  Sommerkveld, 
og  havde  stemt  sine  Strenge; 
da  gik  Akkorden  fra  Skov  og  Fjeld 
og  over  duggede  Enge. 

Og  alle  Strenge  klang  dertil 

med  underbare  Toner, 

som  Droslens  Kluk  og  Nokkens  Spil 

og  Sus  af  Birkekroner. 

Og  al  den  Smerte,  al  den  Lyst, 

der  bor  i  Nordens  Zone, 

har  lagt  sig  drømmende  til  hans  Bryst, 

og  zitret  gjennem  hans  Tone. 

O,  hør  den  stille  Melodi, 

der  dæmper  Stormens  Harme! 

Din  Barndom  vugger  sig  deri 

paa  ømme  Liljearme. 

Det  er  den  deiligste  Strengeklang, 
der  letter  Længselens  Vinger; 
da  nynner  Hjertet  sin  egen  Sang, 
mens  Strengen  bæver  og  klinger. 

Der  er  ei  Savn,  der  er  ei  Nag, 

som  ei  hans  Streng  kan  lindre; 

han  vækker  med  sit  Trylleslag 

en  Vaardag  i  dit  Indre. 

O,  hil  Dig,  salige  Toneskald, 
med  Guddomsmagt  i  din  Bue! 
Fra  Dig  gaar  Jubelens  Fossefald; 
Du  tænder  Andagtens  Lue. 

Naar  Verden  lytter  til  dit  Kvad, 

og  bæver  ved  din  Vælde, 

da  skjelver  Glem-mig-ei'ens  Blad 

af  Fryd  paa  dine  Fjelde. 

Reisedigte. 

(1836). 


I.    Storm. 

uolen  har  hævet  sin  blodrøde  Skive ; 
Alle  paa  Dækket,  voxende  Blæst. 
Tungt  over  Bølgerne  Skyerne  drive, 
Styrmanden  ser  jeg  i  Logbogen  skrive: 
Klosrebet  Mersseil,  Storm  af  Sydvest. 

O,  hvilket  Veir!  Gjennem  Tougverket  stryge 
splittede  Stormhyl  med  Piben  og  Brum; 
jagede  Fugle  om  Vanterne  fyge, 
skarpt  som  en  piskende  vinterlig  Byge 
hviner  om  Skibet  det  glimrende  Skum. 

Skyerne  kæmpe.    I  vildeste  Klynger 
styrte  de  frem  mod  den  blussende  Sol. 
Se,  over  Ossas  og  Pelions  Dynger 
stiger  Titanen  og  knuger  og  slynger 
Armen  om  Jupiters  vaklende  Stol. 

Nu  er  det  ude!    I  tættere  Skarer 
storme  de  harmfulde  Jetter  paany; 
frem  af  de  mulmdækte  FylMnger  farer 
døvende  Torden,  og  Havbunden  svarer: 
Kaos  skal  herske,  og  Lyset  skal  fly! 

Skibet  er  grebet  af  Eædsel;  der  hviner 
Stønnen  og  Suk  fra  dets  Ribber  og  Bryst; 
zitrende  svaie  dets  Stænger  og  Liner, 
medens  de  vældige  Havets  Laviner 
styrte  med  Hyl  over  Boug,  over  Eøst. 

Ha,  hvilken  Sø!  Som  et  Dovre  den  hænger 
høit  over  Skandsen  med  Tinder  og  Bræ'r. 
Rædsomme  Nu!  Over  Siden  den  trænger! 
Skibet  er  kastet;  det  raver  og  krænger, 
ligger  i  Hvirvlerne  dødt  som  et  Skjær. 

Herlige  Brig!  Kan  de  rasende  Magter 
lamme  din  skridende,  trodsende  Fod? 
Har  Du  ei  nys,  paa  de  stormfulde  Vagter, 
medens  Du  seirede  forud  og  agter, 
hørt  vore  Jubler,  der  priste  dit  Mod? 

Hurra!    Den  reiser  sig  atter,  og  kaster 
Skummet  tilside  med  skjærende  Kam, 
hæver  mod  Skyen  de  knagende  Master, 
spiler  sin  Vinge  i  Stormen,  og  haster 
hen  over  Havet  med  kneisende  Bram. 

Hisset  paa  Himlen  Kronion  har  taget 
atter  sin  Trone,  og  vundet  en  Seir. 
Jetternes  Klynge  er  splittet  i  Slaget. 
Ser  Du  Titanen,  der  rammet  og  jaget 
styrter  sig  ned  fra  sin  vaklende  Leir? 

Bygen  er  over,  og  j  evnere  skrider 
atter  vor  Storm  fra  det  klarnede  Blaa. 
Stoltere  Skibet  paa  Havryggen  rider; 
Søgutter  klatre  ad  Reisningens  Sider, 
Løse  et  Reb  fra  den  bævende  Raa. 

Dagen  er  skjøn,  og  dens  Straale  forjetter 
deilige  Syner  i  Braadsøens  Dands; 
se,  hvor  Smaragden  med  brede  Facetter 
klarer  dens  Bryst,  medens  Skummet  sig  fletter 
over  dens  Bryn  til  en  tindrende  Krands! 

O,  lad  det  storme!  Det  letter  og  kvæger. 
Tag  mine  Drømme,  Du  brusende  Hav! 
Djervt  med  din  Bolge  sig  Sagnet  bevæger; 
her  vil  jeg  tømme  til  Mindet  et  Bæger, 
kaste  Pokalen  paa  Vikingers  Grav. 

Hil  Dig,  Normannens  Turnerplads  og  Leie, 
vældige  Nordhav  med  Hvirvler  og  Gny! 
Vil  Du  paa  skummende,  stormsnare  Veie, 
bringe  ham  atter  hans  Odel  og  Eie: 
hærdende  Kampe  og  straalende  Ry! 

II.    Varsler. 

Vi  sad  en  skyfuld  Aften 
og  saa  over  Søen  hen; 
og  der  kom  hvide  Maager 
og  svævede  over  den. 

De  hvide  Maager  meldte 
med  Piben  og  hæse  Skrig, 
at  nu  var  Havet  fuldt  af 
drivende  Vrag  og  Lig. 

Og  Maanen  trak  bleg  og  traurig 
paa  Vagt  i  det  øde  Rum; 
da  saa  vi  en  ensom  Planke, 
der  drev  i  det  vide  Skum. 

Men  Stormen  for  atter  nordpaa 
i  Ryttermantel  graa; 
naar  Skipperen  nikker  søvnig, 
den  lader  Reveillen  gaa. 

III.    Aftenhvile. 

JJer  stod  en  Sky  i  Vesten 
med  gylden  Kant; 
vor  Luft  var  klar  for  Kesten, 
og  Vinden  standsed  næsten, 
mens  Solen  svandt. 

Og  Bolgens  Triller  lode 
i  rolig  Takt. 
Vi  saa  vor  Aftenrode 
udfolde  sig  og  glode 
med  navnlos  Pragt. 

Vort  Skib  lod  Linen  spille 
paa  slappe  Seil; 
tilsidst  kom  Taager  milde 
og  daled  ganske  stille 
paa  Havets  Speil. 

Vor  Kveld  var  Fredens  Billed, 

saa  ren  og  skjon; 

husvalet  og  formildet 

vort  Mandskab  holdt  ved  Spillet 

sin  Aftenbon: 

„Mod  Dybet  Solen  iler 
med  raske  Trin, 
og  Havets  Vove  hviler 
i  Aftenro  og  smiler 
med  Rosenkind. 

„Og  Hjertets  Vove  svulmer 
som  ved  en  Daab, 
og  hvert  et  Nag,  der  ulmer, 
blidt  vugger  sig  og  dulmer 
i  Tro  og  Haab. 

„En  stormfuld  Dag  er  svunden, 
med  Kamp  og  Nød; 
en  Seir  er  atter  vunden, 
en  Trøst  er  atter  runden 
af  Havets  Skjød. 

„Vor  Gud,  lad  Haabets  Vinge 
ei  vorde  mat, 
naar  dine  Tuber  klinge, 
naar  Stag  og  Skjøder  springe 
i  Mulm  og  Nat!" 

IV.    Emigranterne. 

(Havre  de  Grace). 

JJen  brune  Yankee  svinger 
sin  begede  Lærreds -Hat ; 
han  heiser  Fregattens  Vinger, 
og  dreier  det  blanke  Kat. 

Og  Skibet  gaar  stolt  af  Havnen, 
med  skinnende  Skands  og  Bak; 
Huronen  staar  stobt  i  Stavnen, 
med  Kølle  og  Tomahak. 

Det  kom  fra  de  dybe  Skove, 
hvor  Kæmpe-Egen  gror; 
i  Missisippis  Vove 
har  Kaimanen  fulgt  dets  Spor. 

Det  drog  fra  de  rige  Bugter, 
hvor  Livet  er  friskt  og  ungt, 
hvor  Lovet  er  skjult  af  Frugter, 
hvor  Kornet  er  fuldt  og  tungt. 

Og  se,  under  Lynets  Flamme, 
i  Bølgernes  vilde  Dyst, 
det  bar  uden  Plet  og  Skramme 
sit  skinnende  Cederbryst. 

Mod  øst,  mod  det  dybe  Fjerne, 
det  for  gjennem  Stormens  Brag, 
og  Friheds  og  Haabets  Stjerne 
stod  tindrende  i  dets  Flag. 

Mens  Seileren  fLøi  mod  Stranden 
med  skingrende  Hurraraab, 
der  stimlede  ud  paa  Sanden 
en  bævende  Folkehob. 

Sin  knudrede  Vei  den  bytter 
med  Brændingens  vrede  Skum, 
og  Stalde  og  aabne  Hytter 
med  Seilerens  mørke  Eum. 

Den  kom  fra  de  syge  Lande, 
hvor  Løgen  og  Koen  gror, 
hvor  Junkerens  Jægerbande 
i  Kornet  har  Hjortens  Spor;  — 

hvor  Himlen  varmer  og  dugger 
det  marvløse  Agerland, 
hvor  tusinde  fulde  Vugger 
gynge  i  Lyng  og  Sand. 

Den  fattige  Folkevrimmel 
har  gruet  ved  Hjemmets  Navn, 
og  stirret  mod  Vestens  Himmel, 
og  naaet  den-  fjerne  Havn. 

Og  Faderen  vandred  boiet, 
med  Krammet  i  et  Aag, 
og  vogted  med  Sorg  i  øiet 
paa  Børnenes  sene  Tog. 

Sit  djTeste,  bedste  Eie 
tog  Moderen  med  ombord: 
hun  bar  over  tunge  Veie 
det  skrigende,  spæde  Nor. 

Hvor  selsom  er  denne  Trængsel 
paa  Seilerens  brede  Dæk,  — 
hvor  maler  sig  Haab  og  Længsel 
og  Mismod  i  tusind  Træk! 

Hvor  mangt  et  -Øie  stirrer 
hen  paa  den  sidste  Baad, 
til  Blikket  sig  forvirrer 
i  Taager  af  stille  Graad! 

Paa  Kuffet  sidder  en  Kvinde, 

med  Barnet  i  sin  Arm ; 

men  Barnet  kan  ei  finde 

Lise  ved  hendes  Barm. 

Hun  ligner  den  gamle  Moder 
Europa,  der  hvisker  tyst, 
at  snart  vil  Livets  Floder 
standse  i  hendes  Bryst. 

V.    Domen  i  Rouen. 

1. 

Hyllet  i  Morgentaagen 
staar  Domen  i  Eouen. 
I  Byen  er  Hanen  vaagen, 
og  synger  sin  gamle  Sang. 

De  sortegraa  Tempelmure 
har  tusinde  spidse  Buer, 
og  Troner  og  trange  Bure 
for  hellige  Mænd  og  Fruer.' 

Cheruber  og  Drager  glide 
af  Kæmpeliljens  Blad; 
under  Gesimset  ride 
Helte  til  Davids  Stad. 

Mod  Skyen  sig  Taarnet  hæver, 
med  luftige,  smaa  Kapeller; 
Bavnen  og  Kragen  svæver 
gjennem  de  aabne  Celler. 

1  Søvne  ligger  Staden 
og  Seinens  travle  Strøm, 
og  Kirken  staar  mørk  i  Gaden 
som  en  forstenet  Drom. 

En  Drøm,  hvor  gamle  Tider 
vil  trænge  sig  op  mod  Dagen, 
mens  Trolde  og  Eumenider 
ruge  paa  Sarkofagen. 

En  Drøm,  hvor  Sjelen  iled 
i  Fabeldyrets  Fjed, 
og  saa,  hvor  dets  Afkom  hviled, 
og  gruede  ei  derved. 

Men  Vandreren  kan  ei  tvinge 
sin  lønlige  Angst  og  Gruen; 
der  daler  en  iskold  Vinge 
over  hans  tause  Skuen. 


Nu  aabnes  de  smalle  Dåre, 
og  Hallen  er  sval  og  trang. 
Der  er  ingen  Lyd  at  høre, 
ei  Psalmer,  ei  Orgelklang. 

Den  rødmende  Morgen  brænder 
paa  Vindvet,  blandt  Kirkens  Buer, 
og  alle  de  graa  Legender 
vaagne  i  Farveluer. 

Der  knæler  Klerk  og  Bidder 
i  Glarets  brogede  Glad; 
Maria  i  Skyen  sidder, 
med  Barnet  paa  sit  Skjød. 

Fra  hvert  et  Billed  spiller 
et  Gjenskin  af  Farveglandsen 
paa  Hvælvingens  hoie  PDler, 
paa  Orgelet  og  Monstrantsen. 

Det  tyder,  at  Kraften  svinder 
ei  sporløs  og  overbrat; 
det  ligner  de  fjerne  Minder, 
der  dæmre  i  Tidens  Nat. 


3. 

Der  vandrer  en  Helt  af  Garden 
i  Kirken  med  strenge  Miner; 
han  vogter  med  Hellebarden 
det  hellige  Chors  Gradiner. 

Men  Krigeren  har  ei  længer 
sin  Pragt  fra  den  kjække  Færd; 
paa  Schweitzer-Livreet  hænger 
det  minderige  Sværd. 

Han  kj ender  de  gamle  Kester 
af  Brynjer  og  Bispestave, 
hvor  Kæmper  og  fromme  Præster 
slumre  i  deres  Grave. 

Han  viser  Dig  hist  i  Krogen 
et  smuldrende  Sakristi; 
der  hviler  i  Marmor-Brogen 
Bobert  af  Normandie. 

Af  Kronikens  dunkle  Skrifter 
den  gamle  Gardist  fortæller 
om  Sankt  Ludoviks  Bedrifter, 
om  Rolf  og  hans  Vaabenfæller. 

Og  mellem  de  fjerne  Minder 
han  maler  sin  egen  Dyst, 
hvor  Moren  fra  Akres  Tinder 
drev  Pilen  i  hans  Bryst. 

Og  mangen  Erindring  svømmer 
til  Et  med  Legendens  Scene; 
han  gaar  som  en  stille  Drømmer 
blandt  Hvælvingens  Mindestene. 

VI.    Place  Venderne. 

Aftnen  synker  over  Ifyen, 
slører  Boulevardens  Linde; 
Solens  sidste  Glimt  fra  Skyen 
zitrer  paa  Paladsets  Tinde. 
Trikolorens  bolde  Flag 
svaber  sig  i  stille  Slummer; 
gjennem  Luften,  tung  og  lummer, 
drøne  fjerne  Tordenslag. 


Alvorsfuld  Kolonnen  kneiser 
mod  den  dunkle  Aftenhimmel. 
Skyen  nær,  den  stærke  Keiser 
skuer  over  Byens  Vrimmel. 
Byen  er  hans  faste  Leir; 
Dagens  hede  Kamp  er  over, 
Slaget  vundet,  —  Ingen  vover 
røve  ham  den  stolte  Seir. 

Mod  hans  Bryst  med  Hadets  Vildhed 
flammed  tusinde  Kanoner; 
men  han  slog  med  evig  Stilhed 
deres  høie  Tordentoner. 
Og  hans  Helteskarer  trak 
Malmen  hid  til  Leirens  Gade, 
reiste  ham  det  djerve  Stade 
for  hans  hoie  Bivuak. 


Trindt  omkring  Kolonnen  slynger 
stolt  og  steil  sig  Heltebanen, 
hvor  de  tætte  Krigerklynger 
stræbe  opad  mod  Altanen. 
I  den  stjerneklare  Nat 
der  han  lytter  til  Parolen. 
Al  hans  Pragt  er  Overkjolen 
og  den  lille,  kjække  Hat. 

Se,  i  disse  Fantasier 

blander  sig  et  livfuldt  Billed: 

tyve  Garde-Kompagnier 

er  paa  Boulevarden  stilled. 

—  „Fremad!"  —  Marschen  trækker  hid; 

Sværde  blinke,  Trommer  larme, 

Fanen  i  de  stærke  Arme 

bolger  folderig  og  sid. 

Nu  gaar  Garden  over  Pladsen. 
O,  hvor  er  dens  Kækker  ranke, 
og  hvor  kraftigt  mod  Kyradsen 
rnaa  det  tapre  Hjerte  banke! 
Barskere  gaar  Trommens  Larm, 
tolker,  hvad  Gardisten  skuer; 
Blikket  under  Hjelmen  luer, 
Værget  skj elver  i  hans  Arm. 

VII.    Kirken  St.  Germain-l'Auxerrois. 

Just  vis-å-vis  for  Louvres  Kolonnade 
med  ydmyg  Kummer  staar  det  gamle  Hus; 
fast  overalt  har  Kirken  taget  Skade, 
dens  Gavl  og  Taarne  ligge  halvt  i  Grus; 
dens  Helgner  staa  i  Marter  ved  dens  Porte: 
hist  mangler  Foden,  her  er  Haanden  borte. 

Du  staar  ved  Louvre,  læner  Dig  mod  Gitret, 

og  ser  paa  Kirken  med  en  Drømmers  Blik. 

Er  det  fordi  at  Sekler  har  forvitret 

den  Mur,  der  grundedes  af  Chilperik? 

Er  det  fordi  Normannen  var  paafærde, 

og  skjænded  den  med  Luer  og  med  Sværde? 

Du  har  maaske  i  Helligdommen  dvælet 
en  selsom  Time,  da  din  Tro  var  stærk, 
og  Kirkens  Born  har  ved  din  Side  knælet, 
mens  Hymnen  bruste  fra  dens  Orgelverk? 
Du  har  maaske  beundret  Prækestolen, 
en  af  de  herligst  skaarne  under  Solen? 

Ak,  her  har  Tiden  dannet  ny  Ruiner, 
og  gjennemfuret  Kirken  med  en  Skrift, 
der  dølger  Krønikens  devote  Miner 
og  Vikingens  barbariske  Bedrift; 
her  klang  en  Storm  af  friske  Melodier, 
der  overdøver  alle  Litanier. 

Da  Juli-Kampen  raste  gjennem  Staden, 

og  Køgen  slørede  det  hvide  Flag, 

klang  imod  Louvre  djervest  Kanonaden ; 

her  under  Kirken  stod  det  værste  Slag. 

Til  Høitid  kimede  de  gamle  Klokker; 

en  Blod-Daab  sank  paa  Menighedens  Lokker. 

Da  gik  fra  Louvres  Vinduer  og  Luger 

den  skarpe  Hagl-Orkan  af  Jern  og  Bly ; 

og  Kirkens  Kvader  brast  af  sine  Fuger, 

og  Muren  dirrede  i  Kampens  Gny. 

Og  atter  dirred  den  i  Jubelbraget, 

da  Slottets  Værn  var  splittet  ad  og  taget. 

Og  derfor  stirrer  Du  paa  Stenens  Revne, 
og  maner  stille  for  den  indre  Sands 
de  unge  Helte  i  det  store  Stevne, 
og  Trikolorens  gjenoprundne  Glands. 
Du  ser  en  Sæd,  der  spirer  efter  Torden, 
en  vaarlig  Luft,  der  smiler  over  Jorden. 

Ak,  mangt  et  Blik.  der  faldt  paa  Kirkemuren, 
har  taget  Varsler  for  den  nye  Jord. 
hvis  Friheds-Ager  dølger  under  Furen 
den  sidste  Kirkes  sammensunkne  Chor. 
Det  er  en  Drom;  dens  Febergys  skal  virke, 
at  Slægten  vaager  mellem  Slot  og  Kirke. 

VIII.    Champs  Élysées. 

IVlens  Linden  dufter,  Nattergalen  kvæder, 
jeg  føler  Sangens  Evne  i  mit  Bryst 
og  denne  Fylde  af  dædalisk  Lyst, 
der  er  elysisk  over  alle  Glæder. 

Jeg  iler  over  Torve,  gjennem  Stræder, 
til  min  Mansard,  hvor  Alt  er  lunt  og  tyst; 
der  skal  min  Psyche  vinde  Liv  og  Kost 
og  Vingepragt  og  æther-lette  Klæder. 

Men  ak,  —  paa  Veien,  i  den  travle  Gade, 
der  tygge,  vrøvle,  skraale  tusind  Munde, 
og  Omnibus  og  Vare-Karrer  knage. 

Champs  Élysées  —  en  deilig  Promenade. 
Det  er  det  Hele,  —  Drømmen  gik  tilgrunde ; 
jeg  har  en  maadelig  Sonnet  tilbage. 

IX.    Obelisken  fra  Luxor. 

JJen  stod  i  ørknen.    I  Vidunder-Landet, 
blandt  Templers  Gjenfærd,  har  den  hævet  sig, 
hvor  Samums  Aande  gløder  over  Sandet, 
hvor  Livets  Gud,  Osiris,  ligger  Lig. 
De  dunkle  Skrifter  paa  dens  haarde  Flader 
er  præged  af  en  Stamme,  der  forgik, 
mens  strenge  Sfinxer  laa  i  lange  Kader 
og  læste  dem  med  gruelige  Blik. 
Mod  denne  Ligsten  klang  kun  Stormens  Hvin, 
og  dybt  fra  Mlen  Klynk  af  Krokodiller, 
og  Skriget  af  den  vilde  Beduin, 
men  ingen  Sangfugls  trøsterige  Triller. 
Dog  engang  brused  Tumlen  om  dens  Fod; 
den  saa  Sesostris'  glimmerfulde  Dage, 
den  saa  de  fjerne  Folkeslægter  drage 
med  bundne  Hænder  langs  den  mørke  Flod: 
Der  gik  med  sænket  Blik,  i  Harm  og  Vaande, 
den  stolte  Jøde,  rammet  af  sin  Gud, 

den  plumpe  Neger,  og  den  høie,  blonde 

Hyperboræ  med  tatoveret  Hud, 

og  Baktrianen,  den  forvovne  Rytter, 

og  Surasaten  i  sin  Skjønheds  Glands, 

med  Pandserskjorte  og  med  Fjæderkrands, 

og  Roxolanen,  og  den  kjække  Skyther. 

Det  vilde  Sistrum  klang  i  Templets  Gange, 

Isis  og  Apis  stod  i  Fakkelskin; 

og  med  den  bundne,  blomstersmykte  Fange 

skred  stumme  Præster  over  Altrets  Trin. 

Der  stod  Sesostris,  huggen  i  Granit, 

med  Ammons-Hornet  om  sin  brede  Pande, 

en  vældig  Guddom,  fra  hvis  faste  Skridt 

gik  Angst  og  Bæven  over  mørke  Lande. 


Men  efter  lange  Seklers  dybe  Drøm 

en  ny  Sesostris  stod  ved  Nilens  Strøm; 

han  drog  i  -Ørknen  som  et  Tordenveir, 

og  Mulmet  veg  for  Skinnet  af  hans  Leir, 

og  intet  Jette verk  stod  længer  fast, 

naar  det  var  truffet  af  hans  øiekast. 

Se,  Ligsten-Oldet  er  for  stedse  endt 

trindt  hvor  hans  Blik  har  sine  Straaler  sendt; 

den  nye  Tid  er  ved  hans  Tryllemagt 

til  Livet  knyttet  med  en  evig  Pagt. 

Den  kan  ei  glemmes  under  Sten  og  Kalk; 

nu  Slægtens  Daad  er  Slægtens  Katafalk. 

J.  Welhaven's  Skrifter.     III.  11 

Europas  Slægt  har  stirret,  sløv  og  blind, 
i  et  ægyptisk  Dodningrnorke  ind, 
og  muret  Helligdom  og  Skolehus 
af  sunkne  Graves  og  Kolonners  Grus. 
Ak,  mange  Ætlæg  maatte  forst  forgaa, 
før  Slægten  atter  vaagnede  og  saa. 
Hvor  Vestens  Folk  har  sat  sit  Friheds-Træ, 
staar  Obelisken  nu,  en  stolt  Trofæ; 
den  maatte  flytte,  som  en  tung  Tribut, 
fra  Ligene,  hvis  Herredom  er  brudt. 

Nu  bruser  atter  om  dens  Kæmpefod 
al  Verdens  Folkeslag  i  broget  Vrimmel; 
men  Blikket  maaler  den  med  freidigt  Mod, 
og  ser  den  pege  mod  en  vaarlig  Himmel. 
Paris!  Fra  Trælleverdnens  gyldne  Tid 
har  Du  et  Vidne  til  din  gode  Strid. 
Lad  Frihed  seire  over  Mulmets  Eester! 
Vis  dine  Fanger! —  det  er  glade  Gj ester. 
Den  lette  Skare  iler  frit  og  trygt, 
af  Vaaren  favnet  og  med  Krandse  smykt, 
med  Dig  til  Livets  og  til  Lysets  Fester. 

X.    Jardin  des  plantes. 
1. 

Uiraffen,  den  største  Stutzer, 
man  hidtil  har  iagttaget, 
saa  ned  paa  Traner  og  Strudser 
som  Dilettanter  i  Faget. 

Dens  Holdning  var  strunk  og  vindig; 
dens  Tanker  var  hen  i  Taaget. 
Man  siger,  den  er  letsindig, 
og  gider  ei  lære  Noget. 

Den  smidige,  glatte  Pariser 
har  kortet  den  mangen  Time, 
og  givet  den  mange  Beviser 
paa  Kjerlighed  og  Estime. 

Men  Herrernes  Lune  skifter, 
og  deres  Besog  blev  rare; 
til  Bjørnenes  raa  Bedrifter 
man  vilde  sin  Hyldest  spare. 

11* 

Da  kunde  Giraffen  ane, 
at  nu  var  den  snart  af  Mode, 
men  bar  dog  af  gammel  Vane 
mod  Skyen  sit  lille  Ho'de. 

Den  stred  med  de  lange  Dage; 
den  hørte  Platanen  suse; 
den  stirred  paa  lave  Tage 
af  Stalde  og  Hønsehuse. 

Da  skulde  det  netop  hende, 
et  Gjerde  blev  repareret; 
der  bag  laa  Giraffens  Frende 
Kamelen,  og  havde  dineret. 

I 

Den  eied  en  ørk  i  Haven, 

som  hjemme  i  Palmelandet; 

den  laa  saa  bekvemt  paa  Maven 

og  tyggede  Drøv  i  Sandet. 

Giraffen  kunde  betragte 
Kamelens  Husholdning  nøie; 
da  skjalv  den,  og  sukkede  sagte, 
og  lagde  sig  ned  med  Møie. 

„Du  elskede,  varme  Steppe, 
der  fødte  vor  stolte  Kace, — 
jeg  sprang  paa  dit  bløde  Teppe, 
jeg  hvilte  paa  din  Oase! 

„I  Palmernes  hede  Toppe 
stod  Spirer,  friske  og  unge,  — 
jeg  var  med  mit  Blik  deroppe, 
og  napped  dem  med  min  Tunge." 

Giraffen  blev  syg  af  Længsel; 
dens  Liv  var  jo  tomt  og  øde. — 
Da  blev  der  igjen  en  Trængsel: 
„Mon  Dieu, —  om  Giraffen  døde!" 


2. 

Blandt  alle  Træer  i  den  rige  Have 
jeg  har  til  Yndling  Pomerantsen  kaaret;    * 
mens  Livet  vexler,  ældes  gjennem  Aaret, 
den  bringer  trøstende  Dig  Vaarens  Gave. 

Naar  Høstens  Aande  suser  i  dens  Grene, 
og  Frugtens  Fylde  dem  mod  Jorden  tynger, 
udspringe  atter  blandt  de  gyldne  Klynger 
de  hvide  Blomster,  duftende  og  rene. 

Jeg  hørte  grant  den  smilende  Dryade 
i  Løvets  Hvislen  sagtelig  forkynde: 
„Mit  Væsens  Guddom  er  en  vaarlig  Ynde; 
den  maa  florere  mellem  visne  Blade."  — 

Med  dette  Billed  hilser  jeg  min  Sommer; 
jeg  vil  bevare  Vaaren  i  mit  Hjerte, 
at  den  kan  dufte  gjennem  Tidens  Smerte, 
og  smykke  Frugterne,  naar  Hosten  kommer. 

XI.    Republikanerne. 

Ved  Barriere  de  la  Santé 
ligger  en  ydmyg  liden  Kafé. 
En  gammeldags  Stue  er  al  dens  Plads; 
der  er  ei  Forgyldning,  der  bruges  ei  Gas. 
Den  har  en  Søgning,  der  sjelden  brister, 
af  Etudianter  og  smaa  Artister; 
og  kommer  ei  disse,  da  eier  den  dog- 
en stillere  Gjest  i  sin  dunkle  Krog. 
Der  vandrer  omkring  i  den  straalende  Stad 
en  skibbruden  Flok,  der  aldrig  er  glad. 
Der  møder  dem  Ingen  med  Smil  eller  Xik; 
de  færdes  i  Sværmen  med  slukkede  Blik. 
Pauvres  honteux!   De  søge  et  Hjem; 
en  ringe  Kafé  er  det  bedste  for  dem. 
Nu  er  det  Midnat;  der  sidder  en  Gjest 
endnu  ved  sit  Bord  med  en  Sukkervands-Rest. 
Hans  Ansigt  er  falmet,  hans  Dragt  er  grov, 
hans  Linned  er  rent,  og  hans  Hænder  er  smukke. 

Han  støtter  sit  Hoved,  som  om  han  sov. 
Der  er  saa  tyst;  man  kan  hore  ham  sukke. 

Dog,  mens  han  sidder  i  dette  Ly, 

aabner  man  Døren  med  Bulder  og  Gny. 

Det  er  en  Skare  af  Ungersvende 

med  stærke  Moustacher,  med  øine,  der  brænde. 

De  fløite  og  nynne  en  smuk  Melodi, 

en  Sang  af  Den  Stumme  fra  Portici. 

Nourrit  har  iaften  fra  Scenen  vakt 

de  fyrige  Toners  koglende  Magt. 

De  rulle  den  jublende  Flok  gjennem  Blodet; 

nu  har  den  igjen  Kepubliken  i  Ho'det. 

De  sætte  sig  matte;  men  atter  fra  Stolen 
springer  der  En  og  bestiger  et  Bord. 
Han  siger  med  rungende,  vingede  Ord: 
„Forsamling,  giv  Agt,  jeg  vil  tale  om  Polen!" 

Det  var  en  Tale  som  flammende  Krudt; 

o,  der  blev  stormet  og  spiddet  og  skudt! 

De  Franskes  Konge  og  Raad  og  Kammer 

gik  op  med  Kreml  i  de  samme  Flammer. 

Men  frem  af  de  kolde  russiske  Grave 

steg  atter  en  Hær  af  Napoleons  Brave; 

de  kæmpede  med,  de  rystede  Jorden, 

med  Faner  som  Storm,  med  ørne  som  Torden. 

Paa  Varschaus  Mure  stod  atter  Fama 

og  læste  for  Verden  et  fransk  Proklama, 
at  nu  var  Historiens  sidste  Knude 
løsnet  for  evigt,  og  Stykket  ude. 
Den  frie  Mand  og  den  frie  Kvinde 
blev  proklameret  i  alle  Vinde. 
Europas  Kongres  forsamled  sig  bedst 
i  Polens  Skjød,  mellem  øst  og  Vest; 
i  Varschau  reistes  Kongressens  Salon, 
og  dertil  en  Støtte  for  Saint  Simon. 

Da  jublede  Flokken,  og  atter  det  lød: 
„Champagne,  Garcon,  paa  Tyrannernes  Død!" 
Men  just  da  de  loste  den  skummende  Drik. 
saa  de  en  Fremmed  med  studsende  Blik; 
thi  Proppen  fløi  mod  den  selsomme  Mand, 
der  sad  i  en  Krog  med  sit  Sukkervand. 
„Drik,"  raabte  de  Alle,  „Champagnen  er  god, 
vort  Bæger  er  helligt;  drik,  har  Du  Mod!'- 

„Jeg  drikker  ei  Vin,  om  stærk  eller  mild; 
dens  Sødme  er  vammel,  jeg  hader  dens  Ild. 
Jeg  sidder  med  Gru  paa  mit  Livs  Bum. 
Mit  Bæger  er  tomt;  jeg  drikker  ei  Vin." 

Da  blev  der  et  Gny;  de  kaldte  ham  Træl, 
de  raabte  paa  Skjændsel,  paa  Hevn  og  Duel.  — 
Han  viste  sit  Bryst ,  —  hvor  det  var  skrammet, 
af  streifende  Kugler,  af  Klinger  rammet! 

—  „I  Daarer!  Det  er  Ostrolenkas  Mærke. 
Har  I  vel  fattet,  hvor  det  kan  værke? 
Der  er  ingen  Lise  for  denne  Kval; 
den  kan  ikke  blunde  for  Sladder  og  Pral. 
Der  er  ingen  Gjæk  saa  vindig  og  svag, 
han  sminker  sig  jo  med  mit  dybeste  Nag; 
min  hedeste  Bøn,  mit  eneste  Gode, 
er  kommen  paa  lallende  Tunger  i  Mode. 
Tilside,  Drenge,  giver  mig  Bum! 
Himlen  har  Stjerner,  —  Natten  er  stum.- 

De  saa  paa  hverandre.     Han  vandred  sin  Vei. 
De  havde  Champagne,  men  rorte  den  ei. 

XII.    Fontainebleau. 

-LLjøie,  vaarlig-gronne  Skove, 
klare  Sø  med  Marmorbred, 
hvor  den  milde,  blode  Vove 
gynger  mellem  Blomsterbed! 
Gamle  Slot,  hvor  Slægter  sove 
blidt  og  trygt  med  friske  Miner, 
bag  baldyrede  Gardiner, 
i  en  fager  Ensomhed! 

I  har  skjenket  mig  en  rolig, 
glandsfuld  Sommer- Aftenstund ; 
og  hvor  hjemlig  var  min  Bolig 
under  Parkens  Fyrrelund! 
Aftnen  bragte  mig  fortrolig 
min  Erindrings  bedste  Smykke; 
Billedet  af  al  min  Lykke 
malte  den  paa  Rosengrund. 

Fra  det  øde  Slots  Alkover 
svæved  Skygger  mig  forbi, 
og  de  gled  rned  ømhed  over 
i  mit  Hjertes  Drømmeri. 
Alfer  lig,  paa  Luftens  Vover 
svævede  de  lette  Skygger 
did,  hvor  Nattergalen  hygger, 
hen  ad  Skovens  dunkle  Sti. 


Se,  —  hvor  blege  Minder  smile, 
og  hvor  Nuet  glemmer  sig, 
bliver  Sommer-Aftnens  Hvile 
tankefuld  og  drømmerig. 
Da  kan  Fantasus  henile 
til  det  dunkle  Billedkammer. 
løse  fra  de  tunge  Kamnier 
Scener,  der  fortrylle  Dig: 

Ridderen  til  Kamp  skal  ride 
med  Turennes  stolte  Hær, 
og  til  Afsked  skal  den  blide 
Elskov  vie  Heltens  Sværd. 
Frøknen  vandrer  ved  hans  Side. 
og  den  strenge  Moder  følger: 
Heltens  Page  halvt  sig  dølger 
bag  de  rankedækte  Træ'r. 

Kidderen  sit  Værge  drager, 
sværger  Troskab  luevarm; 
og  den  høie  Frue  tager 
Sloifen  af  sin  Datters  Barm. 
Bruden  er  saa  rank  og  fager; 
men  hun  staar  med  blege  Kinder, 
mens  Matronen  Smykket  binder 
til  den  pandserklædte  Arm. 


Nu  forandrer  sig  vor  Scene: 
Helten  naaet  har  sin  Løn. 
Nu  gaar  Moderen  alene 
med  den  bolde,  kaarne  Søn; 
men  bag  Kæmpebogens  Grene 
Pagens  unge  Kinder  gløde ;  — 
Frøknen  iler  ham  imøde, 
og  nu  er  hun  dobbelt  skjøn. 

Mod  hans  Bryst  i  Bølger  milde 
falder  hendes  Lokkers  Strøm; 
Nattergalens  første  Trille 
hilser  dem  saa  klar  og  øm. 
Aftnens  Glimt  paa  Søen  spille, 
hvor  den  stolte  Svane  dukker, 
mens  Nymfæens  Kalk  sig  lukker 
til  en  deilig  Sommerdrøm. 


174  Eeisedigte. 

Lad  de  fagre  Syner  svinde! 
Natten  kommer,  blid  og  lun. 
Hist  fra  Slots-Alleens  Linde 
klinger  Gardens  Sølvbasun. 
Over  Kilderne,  der  rinde 
sagte  fra  Najadens  Urne, 
gaar  den  smeltende  Nokturne 
til  mit  stille  Skovpaulun. 

XIII.    Fra  Rhinen. 

Xaa  Dækket  var  Fryd  og  Gammen; 
vi  drak  vore  Damers  Skaal, 
vi  sade  og  sladred  sammen 
i  brogede  Tungemaal. 

Vi  rullede  nedad  Birinen, 
—  en  magelig,  yndig  Vei — ; 
da  standsed  vi  Dampmaskinen, 
og  lytted  til  Lorelei. 

Vi  saa  paa  den  mørke  Klippe, 
og  husked,  hvad  Sagnet  siger, 
at  Lorelei  er  et  Knippe 
af  syv  forstenede  Piger. 

Vi  hørte  en  bævende  Trille, 
og  kunde  vor  Lykke  prise; 
thi  Bølgerne  ble  ve  stille, 
og  Lorelei  sang  sin  Vise. 

Ved  Midnat  hørte  jeg  atter 
i  Drømme  den  sære  Klang; 
der  var  baade  Hulken  og  Latter 
i  Loreleis  vilde  Sang: 

„Hvi  standse  I?—  Vil  I  Noget? 
Hvad  er  det,  I  stirre  paa?  — 
I  tro  nok,  vi  staa  i  Taaget, 
fordi  vi  er  gamle  og  graa. 

Naar  Klokken  i  Wesel  ringer, 
da  klinger  det  i  vort  Bryst; 
og  Bolgen  os  daglig  bringer 
et  Bud  fra  den  grønne  Kyst. 

Vi  vide,  at  Ingen  freder 
om  Borgens  vaklende  Mur; 
vi  vide,  at  Bavnen  reder 
sin  Seng  i  vort  Jomfrubur. 

Paa  Borgens  luftige  Tinder 
vi  sade  i  gamle  Dage; 
og  aldrig  har  skjønnere  Kvinder 
lyttet  til  Elskovs  Klage. 

Der  kunde  dog  Ingen  bøie 
vort  Hjerte  til  ømheds  Lyst; 
vi  kvægede  kun  vort  -Øie 
ved  Beilernes  grumme  Dyst. 

Vi  lode  dem  hugge  og  stikke; 
de  seired  med  liden  Frugt. 
Med  Haan  og  med  kolde  Blikke 
vi  drev  dem  igjen  paa  Flugt. 

Men  Fyrsten  af  Finisterræ 
kom  atter  med  Brødre  sex; 
han  trak  paa  en  gylden  Kjærre 
sin  Moder,  der  var  en  Hex. 

Hun  blandede  Tryllevinen; 
da  fik  vi  Brodrene  kjer. 
De  førte  os  ud  paa  Khinen, 
og  lode  os  sidde  her. 

Et  gudeligt  Middel  findes 
mod  Trolddommens  strenge  Magt; 
ak,  vil  der  da  Ingen  mindes, 
hvad  Bispen  af  Kolln  har  sagt? 

Vil  Ingen  vor  Fred  bevirke, 
og  fremme  sit  eget  Vel; 
vil  Ingen  bygge  en  Kirke 
af  Stene  fra  dette  Fjeld? 

Vi  synge  forgjæves;  vi  høre 
kun  Latter  og  Leg  og  Fryd. 
Der  dirrer  ei  i  vort  øre 
en  eneste  ærbar  Lyd. 

J.  Welhaveu's  Skrifter.     III.  12 

1  unge  Kvinder!  I  pine 
os  bitrere  nu  end  for. 
med  dristig,  letfærdig  Mine. 
med  lokkende  FlagresLør. 

For  Eder  er  Kirken  en  Fabel, 
med  Helgner  og  hellige  Kar; 
I  ere  Prindsesser  af  Babel, 
og  Koner  til  Potifar. 

Vi  skræmme  Jer  dog  paa  det  Sidste; 
vi  styrte  med  Bulder  og  Drøn. 
De  skjæreste  Møer  briste 
af  Blusel  over  sit  Kjon." 

XIV.    En  Aften  ved  Alsteren. 

Ved  de  lyse  Pavillon'er 
samles  der  et  broget  Lag. 
Derfra  hører  jeg  Gongon'er 
lyde  mellem  Harpeslag. 
Men  paa  dette  dunkle  Stade, 
ved  den  blaa 
klare  Aa, 

har  den  tomme  Promenade 
kun  et  Suk  fra  Lindens  Blade. 

Og  jeg  vil  ei  Foden  flytte 

fra  mit  hemmelige  Ly. 

Det  er  godt  at  kunne  lytte 

til  en  dæmpet  Jubels  Gny. 

Mens  det  bruser  fjernt  og  svinder, 

har  det  huldt, 

vemodsfuldt, 

fodt  en  Drøm,  hvori  Du  finder 

dine  sode,  glemte  Minder. 

12* 

Ak,  hvor  Glæden  stærkest  klinger, 
trænger  Vemods-Sukket  frem; 
det  er  dette  Nyn,  Du  bringer 
fra  din  Jubel  til  dit  Hjem. 
Naar  Du  lytter  ensom,  stille, 
til  en  varm 
Glædes  Larm, 

hører  Du  i  hver  dens  Trille 
sagte  Klagetoner  spille. 

I  den  skjønne  Aften  svæver 
Klangen  blidt  i  Egnen  hen; 
Vindens  Vinge  svagt  sig  hæver, 
vifter,  og  er  gjemt  igjen. 
Hist  de  nære,  lave  Strande, 
i  et  let 
Taage-Net, 

vil  sig  nu  med  Himlen  blande, 
graane  hen  som  fjerne  Lande. 

Her,  hvor  Dagens  Ski-anker  vige, 
vakle  mellem  Fjern  og  Nær, 
linder  jeg  min  Længsels  Rige 
i  det  blide  Aftenskjær; 
og  lig  Lundene,  der  daane 
i  en  sød 
Skumrings  Skjød, 
vil  min  Sjel  et  Leie  laane, 
hvor  de  sidste  Høie  graane. 

Did  er  Farten  skjen  og  banet: 

Aaen  hviler  lun  og  tyst; 

som  en  Fryd,  der  kun  er  anet, 

zitrer  Lyset  paa  dens  Bryst. 

I  dens  Bugter  fagre,  ømme 

Kosenbed 

skue  ned; 

i  dens  Skjød  vil  Egnen  tomme 

alle  sine  dybe  Drømme. 

Og  den  sender,  mens  jeg  hviler. 

en  af  sine  Svaner  hid. 

Fuglen  svømmer,  og  den  spiler 

Vingen  skinnende  og  hvid; 

her,  hvor  Taarepilen  sover, 

naar  den  træt 

til  min  Plet; 

og  den  hvisker:  „Vil  du  over? 

følg  mig  paa  de  lune  Vover!" 

Minder  og   Haab 

ie  Xov( 
(1836). 


'6 
den  4de  November. 


Jtiimlen  fornemmer,  mens  Uveiret  truer, 
Slægternes  Raab, 

sender  dem  Engle  i  Storme  og  Luer, 
kalder  til  Daab; 

gjendober  Hjerner,  der  bruse  og  larme, 
mærker  med  Korset  de  bankende  Barme, 
favner  dem  atter  med  kjerlige  Arme, 
signer  det  gjenfodte  Haab. 

Dvergen  og  Xøtunen  boier  sig  over 

Vielsens  Hegn, 

strør  i  de  lysende,  lutrende  Vover 

koglende  Regn, — 

iler  med  Gny  til  de  arvede  Fjelde, 

hamrer  et  Værn  for  sin  truede  Vælde, 

nedslynger  Uren,  hvor  Klipperne  helde, 

over  den  drømmende  Egn. 

Men  i  den  viede,  signede  Pande 

hersker  en  Gud; 

over  de  bugtede  Dale  og  Strande 

flyver  hans  Bud, 

flyver,  hvor  Loke  sin  Vingeham  matter, 

kalder  til  Strid  under  Dvergenes  Latter, 

fegter  og  segner  og  hæver  sig  atter, 

fegter  det  endelig  ud.  — 

Derfor  skal  Nuet  forglemme  sin  Skade, 

Kæmpen  sit  Saar; 

Slægterne  falde,  som  visnede  Blade,  — 

Stammen  bestaar, 

kan  ei  de  gj ærende  Saft-Aarer  standse, 

strækker  sin  Gren  til  en  stærkere  Landse, 

hilger  med  friskere,  seirende  Krandse 

atter  den  jublende  Vaar. 

Norge!  Du  stiger  af  Eagnaroks  Dampe. 

Folket  er  døbt; 

og  med  de  truende,  nagende  Kampe 

Haabet  er  kjobt. 

Kommende  Slægter  skal  skue  dit  Billed, 

frit  paa  sin  mægtige  Marmorfod  stillet, 

kjækkere  formet  og  aandig  formildet, 

sikkert  og  skinnende  støbt. 

Svithjod!  Din  Grande,  der  saa  dine  Carlers 

straalende  Færd, 

har  kun  de  høilagte  Kongers  og  Jarlers 

smuldrende  Sværd. 

Men  over  Heden,  hvor  Birkene  vifter, 

svulmer  hans  Kræfter  mod  unge  Bedrifter, 

evige  Kræfter  i  Tidernes  Skifter, 

Stemplet  paa  Forbundets  Værd. 


Og  han  tør  træde  i  Ro  ved  din  Side, 

gjorde  sin  Lænd, 

medens  de  splittede  Mulmskyer  glide 

over  hans  Mænd. 

Pagten  skal  stande  i  Tryghed  bag  Kjolen, 

fæstes  som  Kraften,  der  voxer  hos  Delen, 

rolig  og  stille,  med  Sten-Egens  Nølen, 

tæt  i  sin  Kjerne  som  den. 

O,  hvis  din  Strand  til  en  Fostbroder-Prøve 

kaares  af  Skuld, 

springer  den  hvilende,  vældige  Løve 

atter  fra  Muld, 

lofter  sit  Værge,  det  hvasse,  det  blanke,  — 

-Øiet  er  lyst  af  en  brændende  Tanke, 

Bringen  er  bred,  og  den  flagrende  Manke 

skinner  som  flammende  Guld. 

En  Tribut  til  Kunstforeningen. 

(1836). 


Vi  trænge  her  —   hvad  ofte  jo  er  sagt  — 
i  Stoffet  for  vor  jordiske  Fortæring 
til  nogle  Krummer  af  ambrosisk  Næring, 
som  Mange  tale  om,  og  Faa  har  smagt. 

Men  Zeus's  -Ørn  hidbringer  os  dem  ei, 
det  er  ei  nok,  at  snappe  dem  med  Gafler, 
hver  Gang  de  falde  fra  de  hoie  Tafler; 
ak,  de  maa  komme  paa  en  anden  Vei,  — 
komme  som  Frugter  af  en  indre  Trang, 
som  vil  forskjonne  Stoffet,  der  er  givet, 
og  stræbe  opad  mod  en  bedre  Kang, 
til  Glandsen  af  det  Evige  i  Livet. 

En  Larves  Stræben  er  det  halve  Liv; 

thi  forst  naar  Sandsen  vendes  mod  det  Indre. 

og  Driften  i  det  Ydre  synes  mindre, 

faar  Dyret  Vinger  til  sin  Tidsfordriv. 

Og  Mennesker  og  Stater  er  kun  Larver, 
før  deres  Selvbetragtnings  Time  slaar, 
og  Sjelen  vugger  sig  i  Lys  og  Farver 
som  Markens  Psyche  i  den  klare  Vaar. 

Men  husk,  en  Frister  overalt  sig  sniger, 

og  hemmer  idelig  det  gode  Verk. 

Han  er  en  Skalk,  og  derfor  dobbelt  stærk ; 

Du  maa  vel  kjende  ham,  —  hans  Navn  er  Smiger. 

Som  Mundskjenk  knæler  han  ved  Tronens  Trin, 

hvor  Drotten  sidder  med  de  mørke  Blik; 

han  fylder  Bægret  med  en  sødlig  Drik, 

og  rækker  Herskeren  sin  Slummervin. 

Og  Folket  reiser  sig  med  Had  og  Harm, 

og  raaber  „Frihed!"  i  de  kvalme  Gader, 

og  stormer  Borgens  stærke  Palissader, 

og  vækker  Herskeren  med  Blus  og  Larm. 

Nu  vil  det  blotte  disse  gamle  Løgne, 

nu  vil  det  bryde  Despotiets  Nat; 

som  Jetten  Argus  med  de  mange  -Oine 

vil  Folket  vaage  over  Lysets  Skat. 

Men  Smiger  iler  til  den  nye  Trone; 

som  Hermes  kommer  han  med  Floitespil,  — 

og  Argus  lytter  til  den  søde  Tone; 

og  ved  ei,  naar  hans  øine  falde  til. 

O,  negt  det  ei!  Vort  Norge  har  fornummet 
den  hule  Smigers  væmmelige  Pral; 

for  Spurvetriller  og  for  Gjøges  Gal 

er  Droslens  Klage  i  vor  Skov  forstummet 

Det  sære  Tungemaal  fra  Hav  og  Ur, 

fra  morke  Graner  og  fra  stride  Sarper, 

den  dybe  Tone  i  vort  Lands  Natur, 

der  gav  sin  Klang  til  Hedenoldets  Harper, 

er  overdøvet  af  en  fremmed  Kost, 

der  lod  Basunen  om  vor  Storhed  melde, 

og  tog  et  Ekko  af  de  gamle  Fjelde, 

men  ingen  nordisk  Vemod  eller  Lyst. 

I  Fjeldet  bor  vor  Kunst  og  Poesi; 
den  drømmer  der  endnu  i  Landets  Bringe, 
der  har  den  vist  os  Glimtet  af  sin  Vinge 
i  Dalens  Sagn,  i  Dalens  Melodi. 
Men  for  det  unge,  nylig  vakte  Folk 
den  trænger  til  en  Leder,  til  en  Tolk, 
der  i  Naturens  haardeste  Forstening- 
har  fattet  denne  himmelbaarne  Gnist, 
der  klarer  sig,  og  hæver  sig  tilsidst, 
og  giver  Formerne  en  aandig  Mening. 

Se,  Kunstneren  har  med  sin  egen  Aand 
udfriet  Aanden  af  de  haarde  Stene, 
og  dannet  Egnen  med  en  kjerlig  Haand 
til  dine  hemmelige  Længslers  Scene: 
Her  Solen  nys  er  gleden  under  Voven, 
og  Fuglen  slumrer  vel  i  Graneskoven, 

og  alle  Blomster  sig  mod  Jorden  bøie; 
og  over  Sletter,  over  Sø  og  Hede 
den  milde  Skumring  sine  Vinger  slaar. 
Fra  Taagens  Slor,  der  svæver  over  Egnen, 
fra  Himlens  smeltende,  violblaa  Blegnen, 
det  stille  Afskeds-Suk  til  Hjertet  gaar. 
Sprogløs  og  dæmpet  er  Katurens  Smerte, 
og  derfor  søger  den  dit  varme  Hjerte. 
Forskyd  den  ikke,  —  lad  dens  Sukke  trænge 
did,  hvor  dit  Bryst  har  sine  Harpestrenge, 
hvor  Sorgens  Aander  i  dit  Indre  bor! 
Dit  Haab,  der  slukkedes,  skal  atter  ulme, 
og  denne  Smerte  i  din  Barm  skal  dulme, 
og  løse  sig  i  Toner  og  i  Ord. 

Saaledes  digter  Dig  vor  gjæve  Dahl 
en  sjelfuld  Stemning  i  Naturens  Skifter: 
i  Himlens  Smil,  i  Uveirs-Skyens  Bifter, 
han  maler  kjækt  din  Glæde  og  din  Kval. 
Saaledes  adler  Dig  den  gyldne  Kunst 
de  dunkle  Timer  af  din  travle  Vandring, 
og  fanger  -Øieblikkets  korte  Gunst, 
og  redder  den  i  Tidernes  Forandring. 

Et  skjønt  Moment,  der  glimrer  og  forsvinder, 
opstaar  forklaret  under  Kunstens  Bliv; 
og  fra  de  dunkle,  halvforglemte  Minder 
det  træder  freidigt  i  det  friske  Liv. 

Det  la'r  en  Straale  i  dit  Indre  strømme, 
det  leger  i.  din  Tankes  Drømmeri ; 
og  naar  dit  Hjertes  Banken  er  forbi, 
det  spirer  lige  friskt  i  Slægters  Drømme. 

Jeg  saa  engang  et  underdeiligt  Billed: 
en  Park  med  rige  Træ'r  og  Blomsterbed, 
og  fjernt  bag  Stammerne  en  Flod,  der  gled 
med  Vover,  hvorpaa  Aftenroden  spilled. 
Den  lune  Baggrund  røbede  mig  blot 
en  taaget  Skov  og  Glimtet  af  et  Slot. 

I  denne  Haves  rummelige  Gang- 
var  der  et  Selskab  under  Løvets  Kroner: 
en  livfuld  Ungdom,  glade  Børn,  der  sprang, 
boiede  Gubber,  kneisende  Matroner. 

I  Stykkets  Forgrund  stod  et  stille  Par, 
adskilt  fra  Vrimlen,  bag  de  tætte  Grene; 
og  Aftnens  Lysning  hvilte  mild  og  klar 
paa  denne  smukke,  sværmeriske  Scene. 
Hun  legede  med  Blomsten  paa  sit  Bryst; 
hun  stod  som  om  hun  lytted  til  hans  Røst, 
og  Blikket  sænked  sig  saa  let,  saa  ømt, 
som  om  dets  Ild  kun  dæmpet  var  paa  Skrømt. 
Hans  Arm  var  udrakt,  villig  til  et  Favn, 
hans  Læbe  aaben  til  et  deiligt  Navn, 

hans  Hoved  mildt  mod  hendes  Skulder  boiet: 
Savn  og  Forventning  brændte  ham  i  Øiet. 

Det  var  et  Nu,  som  naar  en  Eosenknop, 
af  Yaarens  Aande  lunet  og  bedugget, 
af  Zefyrs  milde  Æthervinge  vugget, 
vil  slaa  sit  varme  Purpurbæger  op, 
og  i  sin  Foraars-Ynde  tryllebunden 
kan  dufte  ufuldendt  og  aldrig  svunden. 

Det  skjønne  Glimt,  der  slukker  sig  i  Livet. 

har  Kunsten  Uforkrænkelighed  givet; 

og  derfor  trylled  Billedet  min  Sands 

som  Immortellen  i  en  falmet  Krands. 

Kun  Snittet  her  i  en  forældet  Dragt 

elegisk  hvisked:  „det  er  længst  fuldbragt".  — 

mens  Aftnens  Aander  i  den  blide  Luft, 

og  Blomst  og  Blade  med  en  synlig  Duft, 

forkyndte  Hjertet  med  en  lønlig  Tale 

det  ømme  Sprog,  som  Penslen  ei  kan  male. 

O,  spørg  ei  Kosen  om  dens  Levnetsløb! 
I  næste  Nu  gaar  Trylleriet  bort, 
og  Sommerfuglen  er  der  inden  kort, 
og  danner  Bladet  til  en  Larves  Svøb. 
Tænk  heller  paa  det  hede  Sværmeri, 
der  i  et  Nu  har  vundet  Livets  Smykke, 
og  ønsker  sig  i  Lynet  af  sin  Lykke 

endnu  et  Held:  at  kunne  de  deri,  — 
dø,  før  den  bitre  Skuffelse  er  vakt, 
og  Tiden  kommer  med  sin  lunkne  Lindring, 
og  Vintren  kommer  med  sin  strenge  Magt, 
og  med  en  blegnet,  kummerlig  Erindring. 

Et  saadant  Ophor  i  det  rette  Nu, 

hvor  Livet  rører  sig  i  Lys,  i  Mørke, 

i  Nydelse,  i  Kummer  eller  Gru, 

er  Kunstens  Sjel  og  underbare  Styrke. 

Hver  Livets  Tilstand  har  et  flygtigt  Lyn, 

hvori  dens  fulde  Væsen  strømmer  ud; 

og  til  at  gribe  dette  Stjerneskud 

vil  Kunsten  øve  Nerven  i  dit  Syn. 

Fordi  den  standser  Tiden  i  dens  II, 

og  er  dens  Optrins  sande  Aabenbaring, 

den  lærer  Dig  en  dybere  Forklaring 

af  -Øieblikkets  Taarer  og  dets  Smil. 

Da  er  dets  fine  Blomst  din  Eiendom; 

Du  lever  hel  i  fyldige  Sekunder, 

hvor  Mængdens  -Oie  blendes  eller  blunder,  — 

og  Verden  er  Dig  ingensinde  tom. 

Men  dette  kvægende,  almene  Gode 
er  her  et  dunkelt,  halvforstaaet  Savn, 
skjønt  man  har  lært  at  nævne  det  ved  Navn, 
og  ved,  at  Tingen  holder  sig  i  Mode. 
Man  savner  det  som  Samfundslivets  Kit, 

hvor  Politiken  sondrer  og  minerer, 

og  —  hvad  der  hender  overmaade  tit  — • 

man  savner  det,  hvor  Ingenting  passerer. 

Naar  Dagens  Kram  med  hver  en  Stump  af  Nyt, 

og  hvert  et  Fnug  af  Kygtets  Bagateller 

i  hvad  man  vrænger  og  paa  Skrømt  fortæller, 

er  snappet,  gransket,  sammenbagt  og  nydt; 

naar  Tankens  Bly,  af  Drenge  og  Geseller, 

er  i  den  sidste  Kandestobning  gydt, — 

da  er  det  stille;    Taffel-Uret  pikker, 

mens  Herren  smøger  og  hans  Frue  strikker. 

Hvis  engang|Frugten  af  vor  Kunstforening- 
formilder  ørknen  i  en  saadan  Pause, 
og  giver  Tankerne  en  ny  Forgrening, 
hvor  Døgnets  Vind  og  Munde  ere  tause, — 
da  er  en  Udsigt  i  det  Frie  vundet, 
da  er  der  Dag  for  mangt  et  Indre  rundet, 
hvor  nu  Olympen  hænger  som  i  Dvale 
i  rige,  mulmopfyldte  Billedsale. 

Jjøverdags-Aften.     Veiret  er  skjont. 
Lundene  vifte,  tætte  og  svale; 
Aftenens  Straaler  funkle,  og  male 
Buske  og  Træ'r  med  et  friskere  Grønt. 
Dagen  vil  end  med  sin  mildeste  Evne 
lokke  Dig  ud  til  et  kvægende  Stevne, 
lutre  dit  Sind,  for  den  synker  i  Dvale. 

Her  er  det  stille;  her  færdes  og  vanker 
Vemoden,  fulgt  af  den  tause  Erindring. 
Ydmygt  og  tro,  som  Konvolvlernes  Ranker, 
hænge  ved  Graven  de  brændende  Tanker, 
hige  kun  her  mod  en  Dugdraabes  Lindring. 
Kaplob  og  Kæmpen  paa  Livslykkens  Veie 
endses  ei  her  blandt  de  skyggede  Hoie, 
her,  hvor  de  stolteste  Nakker  sig  boie, 
her,  hvor  et  Tab  er  det  dyreste  Eie. 
Har  Du  en  Skat  bag  de  traurige  Linde, 
Ingen  vil  gribe  og  dele  din  Vinding; 
Ingen  vil  sno  om  sin  higende  Tinding 
Krandsen ,  der  hænger  paa  Korset  herinde. 

J.  Welhaven's  Skrifter.     III.  1  3 

Deri'or  staar  Niddet  og  Hadet  ved  Gjerclet, 
sænker  sit  Vaaben  og  bruger  det  ikke,  — 
her  er  et  Eden;  Cheruben  med  Sværdet 
kyser  dem  blot  med  de  sorgfulde  Blikke. 

Kirkegaards-Fred!     Dine  gronne  Pauluner 
aabner  Du  mildt  for  den  fremmede  Gjest. 
Ingen  af  Sorgens  Guirlander  og  Euner 
kalder  ham  hid  til  Erindringens  Fest. 
Ude,  hvor  Livsglæden  synger  sin  Vise, 
voxer  i  Dalen  hans  Savn  og  hans  Kummer; 
ude,  hvor  Livsbølgen  svulmer  og  skummer, 
har  han  et  skinnende  Seil  at  forlise. 
Ene  de  Sørgendes  hellige  Fred 
søger  han  her  paa  de  viede  Stier,  — 
hviler  sin  Tanke,  hvor  Døgnlarmen  tier. 
vandrer  i  -Ømhedens  lydløse  Fjed. 

Hid  til  de  fredede,  høinede  Grave 
bringes  iaften  et  Offer  af  Sorgen: 
skinnende  Smykker  af  Sommerens  Flor. 
Blomsten  skal  slumre,  til  Søndagens  Morgen 
vækker  dens  Duft  i  den  ensomme  Have. 
hæver  dens  Kalk  over  Kummerens  Spor. 
Himlen  har  ladet  paa  Yaarskyer  dale 
kvægende  Tanker  i  Blomsternes  Indre; 
derfor,  naar  Kalkene  aabnes  og  tindre, 
hvisker  fra  Bladet  en  hemmelig  Tale. 

Blomsten  er  Tolk.  hvor  den  rastløse  Spørger 
søger  fra  Dybet  et  trøstende  Svar; 
Blomsten  slaar  ud,  mens  lian  higer  og  sørger, 
viser  sin  Farveskrift  stille  og  klar. 
Ude.  hvor  Livet  har  tusinde  Munde, 
fattes  ei  Sproget  i  Blomsternes  Eige; 
her.  hvor  de  jublende  Toner  maa  vige, 
her,  hvor  de  travleste  Tunger  maa  blunde, 
mærker  Du  først,  hvad  en  Blomst  har  at  sige. 

Løverdags-Aften.     Den  larmfulde  Uge 

er  med  sin  Stræben  og  Tragten  forbi; 

Mindet  er  gj  en  vakt,  og  Længselen  aner. 

Sænkede  Vinger,  der  samles  og  ruge 

over  de  gj  ærende  jordiske  Planer, 

hæve  sig  atter  lette  og  fri. 

Nu  er  det  Tid.     Til  det  kjerlige  Møde 

Aftnen  har  prydet  den  rolige  Scene; 

under  de  skjermende,  løvfulde  Grene 

lyser  dens  Glands  blandt  de  ventende  Døde. 

Vennerne  komme  med  Sommerens  Gaver. 
Smaabørn  er  med  og  vil  sysle  ved  Graven; 
Børnene  se  kun  i  Kirkegaards-Haven 
Gravenes  Rækker  som  deilige  Haver. 
Her  har  de  glemt  deres  kjereste  Dukke, 
her  tør  de  plante  og  vande  i  Sommer, 
her  tør  de  gjemme  de  skjonneste  Blommer; 

blot  om  en  Nat  er  de  dobbelt  saa  smukke. 
Medens  de  lege  ved  Gravenes  Muld, 
høster  Du  Smil,  hvor  din  Taare  har  trillet ; 
Mørket  gaar  over  i  Morgenens  Billed, — 
Dagen  vil  atter  være  Dig  huld. 

Hist  er  en  Lund  af  Spiræ  og  Jasminer; 
Graven  er  dobbelt  i  dette  Kapel. 
Hvide  Levkøier  og  røde  Lupiner 
hilse  Dig  der  i  den  skinnende  Kveld. 
Nærm  Dig  i  Stilhed:  en  sørgeklædt  Pige 
sidder  derinde  med  foldede  Hænder. 
Endnu,  før  Aftenens  Lys-Engle  vige, 
har  hun  et  Suk  og  et  Budskab,  og  sender 
endnu  en  Bøn  til  det  himmelske  Rige. 
Forrige  Sommer  hun  smykked  sin  Lund 
blot  under  Leg,  som  en  Alf  i  sin  Rede; 
nu  er  der  atter  en  Gravhøi  at  frede, 
nu  har  hun  naaet  Betragtningens  Stund. 
Skyer  er  lagt  paa  den  rolige  Pande, 
lagt  paa  en  Himmel,  der  hvælver  sig  over 
Drømmenes  Eden  med  luftklare  Vover, 
duftende  Bredder  og  glimrende  Lande. 
Himlen  kan  aldrig  igjen  vorde  lys; 
Skyerne  voxe  ved  Dage  og  Nætter, 
voxe  og  true,  som  Drager  og  Jetter, 
sænke  sig  dybt  med  et  vinterligt  Gys. 
Havde  Du  blot,  som  den  sørgende  Lille, 

endnu  et  Vaarglimt  blandt  Skyernes  Trimmel, 
da  sad  Du  ofte,  forsonet  og  stille, 
stil-red,  som  hun,  i  den  aftnede  Himmel. 
Kan  Du,  igjennem  din  Strid  og  din  Daad, 
redde  det  barnlige  Skjær  til  det  Sidste, 
da  har  Du  E  egnbuen  over  din  Graad. 
da  har  Du  Glorien  over  din  Kiste. 

Mellem  de  snakkede  Stene  og  Høie 
hæver  sig  ældede,  halvglemte  Minder, 
ligger  der  Tuer,  arme  og  lave. 
Ingen  gaar  did  med  et  speidende  øie: 
Krandsen  er  visnet,  og  Indskriften  svinder. 
Nelderne  gro  paa  de  navnløse  Grave. 
Mindet  maa  pleies  med  kjerlige  Hænder : 
har  kun  sit  Liv,  mens  din  ømhed  er  rig. 
Skjules  dit  Savn  under  Glemselens  Flig.  — 
slukkes  din  Ild,  der  paa  Alteret  brænder, 
staar  det  i  Gravlunden  selv  som  et  Lig. 
Ak,  selv  det  fredede  Minde  har  Graven 
viet  til  Glemsel  med  kortvarig  Frist: 
bankende  Hjerter,  der  bringe  det  Krandse, 
kunne  den  skridende  Vinter  ei  standse, 
visne  som  Løvet  i  Kirkegaards-Haven, 
ligge  der  alle  og  slumre  tilsidst. 
Da  er  det  faldende,  gulnede  Blad 
ene  det  Smykke,  Kolonnen  skal  eie; 
da  staar  den  ensom  i  Gravenes  Rad. 

arm  som  den  ukj  endte  Pillegrims  Leie. 
Ukj  endte  Pilgrim  har  Intet  at  miste; 
Blomster  var  aldrig  paa  Graven  at  skue. 
Lærken  har  kun  paa  den  fattige  Tue 
sunget  de  smukkeste  Triller,  den  vidste. 


Aftnen  har  alt  med  sin  svalende  Fred 
dæmpet  i  Egnen  de  larmende  Toner. 
Skumringen  slører  alt  Træernes  Kroner ; 
snart  glider  Solen  bag  Granerne  ned. 
Her  er  en  Høide,  der  hæver  sig  blidt 
over  de  Jordedes  Celler  og  Minder. 
Landskabet  aabner  sig  yndigt  og  vidt; 
Fjeldene  vige  med  duftige  Tinder. 
Her  kan  Du  skue  den  dalende  Stjerne, 
hilses  af  Soloiets  bristende  Blik, 
kvæges  af  Luftningens  kj-ølende  Drik, 
hvile,  og  se  i  det  drømmende  Fjerne. 
Aftenens  Skjær,  lig  en  blod  Melodi, 
glider  fra  Fjeldet  og  gynger  paa  Fjorden. 
Duftskyer  virke  et  Telt  over  Jorden; 
Himlen  og  Jorden  formæles  deri. 
Her  kan  Du  lade  dit  Hjertenag  blunde; 
her  gro  Kjerminderne  fagert  og  rigt. 
Her,  over  Gravenes  viftende  Lunde, 
vaktes  mit  lille,  vemodige  Digt. 

stundom  ser  man  lyse  Blik 
bæve  mellem  le  og  græde, 
under  GjensMn  af  en  Glæde, 
som  i  Blomstringen  forgik. 
Kampen  er  i  Hjertet  vakt. 
Skal  det  gjemme  Sorgens  Skygge? 
Tør  de  milde  Alfer  bygge 
under  Savnets  tunge  Magt? 

Ofte  sad  min  Ven  Emil 
rugende  paa  bitre  Minder, 
og  jeg  syntes,  at  hans  Kinder 
havde  tabt  det  sidste  Smil. 
Engang,  i  en  Vaarkvelds  Fred, 
sagde  han:  „Mens  Solen  daler, 
skal  Du  hore  mine  Kvaler 
fra  min  første  Kjerlighed. 

„Det  var  Sommer.     Aftnens  Skjær 
gød  sig  paa  vort  Landskabs  Grunde, 
der  laa  smykkede  med  Lunde 
af  de  nydeligste  Træ'r. 
Vestens  rosenrøde  Luft 
spillede  paa  Søens  Vove, 
og  de  fjerne  Graneskove 
dæmred  hen  i  blaalig  Duft. 


Dunkle  Længsler,  dybe  Savn, 
vaktes  ved  vor  Aftenscene; 
Birkens  alfelette  Grene 
hvisked  mig  et  elsket  Navn. 
Dette  rosensprængte  Blaa, 
disse  dybe,  lange  Skygger 
minde  Dig,  hvor  Haabet  bygger, 
om  en  Fryd,  Du  ei  skal  naa. 

Paa  den  sommerfriske  Mark 
stod  en  bladrig  Lindebue; 
trindt  omkring  man  kunde  skue 
en  naturlig  engelsk  Park. 
Under  disse  Lindes  Ly 
var  vort  Selskab  smukt  placeret: 
Himlens  Glands  blev  admireret, 
Damerne  holdt  op  at  sy. 

Og  de  Skjønnes  hvide  Dragt, 
med  det  røde  Sliawl  omvunden, 
blinkede  saa  smukt  i  Lunden 
mod  den  mørkegrønne  Pragt. 
Medens  Aftnens  dybe  Fred 
nedsank  over  Lundens  Kroner, 
lød  vort  Selskabs  muntre  Toner; 
Fuglen  vaagnede  derved. 


Og  man  greb  den  gamle  Strid 
om  de  fire  Aarets  Tider, 
og  jeg  sagde:  .,Vaaren  glider 
her  i  Norden  lidet  blid; 
først  vil  Knoppen  aabne  sig, 
saa  vil  Sneen  grumt  den  lukke, 
og  vil  Du  Violer  plukke, 
ser  Du  mange  spæde  Lig. 

Somren  skiller  Folket  ad; 
Solen  skinner  hedt  paa  Gaden, 
Amor  smutter  bort  fra  Staden, 
mer  vemodig  stemt  end  glad. 
Klagende  i  Busken  slaar 
Droslen  med  den  bløde  Stemme; 
intet  klangfuldt  Bryst  kan  glemme 
Tabet  i  den  kolde  Vaar. 

Falmet  Blad  og  moden  Frugt, 
disse  tvende  høre  sammen. 
Løvets  farverige  Brammen 
klæder  dog  et  Landskab  smukt. 
Og  til  Livets  Afskeds-Suk, 
i  Naturens  lange  Daanen, 
smiler  dobbelt  sølvklar  Maanen, 
rødmer  Himlen  dobbelt  smuk. 


Vintren  er  Naturens  Død; 
men  vi  er  en  Trækfugl-Skare, 
ile  til  den  kjerteklare 
Trylleverdens  rige  Skjød. 
For  hvert  Savn,  Du  nylig  led, 
skal  Du  her  et  Gjensyn  nyde; 
Floiter  og  Basuner  lyde 
ved  den  nye  Herlighed." 

,, Vintren  er  den  bedste  Tid", 
sagde  her  vor  ranke  Skjønne, 
mens  hun  hvilte  i  det  Grønne, 
rosenrod  og  liljehvid,  — 
.,og  vi  har  alt  faaet  hjem 
Strausses  ny  Kompositioner. 
O,  der  skal  I  hore  Toner,  — 
tænk,  at  dandse  efter  dem!" 

Denne  Dame  havde  jeg 

kaaret  til  mit  Hjertes  Dronning. 

Hendes  Køst  var  sød  som  Honning, 

hendes  Blik  var  Glem-mig-ei. 

Engang,  i  en  vaarlig  Stund, 

gav  hun  mig  en  Blomst  og  sagde, 

at  hun  haabede,  jeg  lagde 

Skatten  paa  min  Kistehund. 


I  mit  Bryst  fra  denne  Dag 
maatte  jeg  et  Billed  dølge, 
med  dets  underlige  Følge: 
Haab  og  Grubleri  og  Nag. 
O,  det  er,  som  naar  vi  se 
Solglimt  paa  en  Blomstervrimmel, 
sendte  fra  en  skyfuld  Himmel, — 
er  det  Glæde  eller  Ve? 


Hemmelige  Varsels-Ord, 
hviskede  i  Haabets  øre, 
naar  dets  Vinger  Dig  vil  føre 
did,  hvor  dine  Koser  gror ;  — 
Tvivl,  der  drillende  og  kjæk, 
naar  din  Længsels  fagre  Billed 
kjerligt  er  i  Dagen  stillet, 
maler  Parodiens  Træk ! 

Hvo  kan  skildre  denne  Dyst 
i  et  Hjertes  varme  Tragten, 
før  det  hviler  under  Magten 
af  en  salig,  udelt  Lyst,  — 
eller  før  Du  skuer  ned 
paa  din  Kamp,  dit  Hjertes  Minde, 
mens  din  Aftens  Timer  svinde 
i  en  dunkel,  haabløs  Fred? 


Hjertets  Liv  er  Poesi; 
denne  første  raske  Luen, 
denne  længselsfulde  Skuen 
er  kun  anet  Harmoni. 
Kan  Du  bære  Tankens  Kval, 
tør  Du  kæmpe,  tør  Du  vaage. 
skal  maaske  den  sidste  Taage 
svinde  fra  dit  Ideal. 


Her,  i  dette  grønne  Ly, 
under  Kredsens  Spøg  og  Latter. 
kom  den  gamle  Grublen  atter, 
sad  jeg  drømmende  paany. 
Spørgende,  min  Dames  Blik 
ved  mit  stille  Alvor  hvilte; 
og  hun  nynnede  og  smilte, 
sendte  mig  et  flygtigt  Nik. 

Aftenrødens  Purpurflig 

var  alt  længst  fra  Himlen  svunden, 

og  med  sagte  Greb  i  Lunden 

Nattevinden  nærmed  sig; 

med  en  Vinge  som  af  Dun 

strøg  den  os  saa  mildt  om  Kinden, 

og  man  fandt  da  strax:  at  Vinden 

var  saa  overmaade  lun. 


Og  hvor  lys  var  denne  Nat! 
Her  var  ingen  Uveirsnykker. 
Duggen  kun  de  klare  Smykker 
spredte  over  Eng  og  Krat. 
Og  vi  kunde  endnu  ei 
skilles  fra  vort  smukke  Sæde, 
hvor  den  blide  Sommerglæde 
gav  os  mangen  Glem-mig-ei. 

Savnet  er  i  stadig  Pagt 
med  vor  Lyst,  vor  travle  Higen, 
til  den  kjøles  under  Fligen 
af  den  sidste  hvide  Dragt. 
Glæden  leger  som  et  Barn, 
som  en  Amor  den  sig  svinger; 
og  vi  vil,  skjønt  den  har  Vinger, 
tvinge  den  i  vore  Garn ! 

Glæden  kommer  som  en  Drøm, 
dækker  gjoglende  vor  Kummer, 
skaber  Tummel  af  en  Slummer, 
vild  og  brændende  og  øm,' — 
og  vi  vil  med  rastløs  Hu, 
naar  dens  Spil  er  aabenbaret, 
se  den  bunden  og  forklaret 
i  det  virkelige  Nu! 

Glæden  er  en  Knop,  hvis  Ild 
klingende  sit  Dække  bryder, 
og  mens  Kronens  Pragt  Du  nyder, 
lukker  den  sig  atter  til. 
Lad  den  hvile!    Den  er  dod. 
Vil  Du  atter  vække  Tonen, 
falde  Bladene  af  Kronen, 
blege,  visne,  i  dit  Skjød. 

Under  Lindens  mørke  Tag 
sad  vi  næsten  ganske  stille, 
og  det  var,  som  om  vi  vilde 
vente  paa  et  Trylleslag. 
„Kun  Champagne  mangler  her", 
sagde  vore  Spøgefugle,  — 
„Proppen  skulde,  som  en  Kugle, 
ramme  disse  triste  TræV\ 

Og  inan  talte  om,  hvor  smukt 
Lamper  her  i  dette  Dunkle, 
blaa  og  rode,  vilde  funkle 
som  en  prægtig,  selsom  Frugt  — 
Men  mit  længselsfulde  Sind 
ganske  andre  Tanker  vakte: 
Kunde  Du,  som  Lovet,  sagte 
kysse  hendes  fine  Kind! 

Vilde  hun  til  Afsked  blot 
give  Dig  et  Tegn,  en  Gaade, 
som  Du  drømmende  kan  raade 
i  din  Længsels  Trylleslot! 
Se,  Guitaren  hænger  hist; 
ved  dens  omme,  bløde  Strenge 
kan  det  smukke  Varsel  trænge 
til  din  Barm  med  kjerlig  List. 


Og  jeg  rakte  hende  den, 

og  jeg  sagde:  „Giv  den  Stemme! 

I  vort  Hjertes  dybe  Gjemme 

vil  den  klinge  tit  igjen." 

Og  hun  proved  Strengens  Klang, 

og  vor  lille  trætte  Klynge 

raabte:  „Herligt, —  hun  vil  synge!" 

Og  hun  spillede  og  sang: 

„Anna  gaar  bag  Krat  og  Tjørn 
ved  den  gamle  Borgs  Kuiner; 
se,  da  kommer  der  en  Bjørn,  — 
den  har  ingen  grumme  Miner. 


Opreist  som  en  Pudelhund 
standser  den,  med  fromme  Blikke, 
og  den  siger:  .,Hør  mig  kun, 
skjønne  Dame,  ængst  Dig  ikke!" 


Se,  jeg  lægger  om  din  Hals 
denne  Kjæde  i  min  Smerte; 
al  min  Eigdom  er  tilfals 
for  dit  lille,  søde  Hjerte. 


Og  om  Du  vil  være  min, 

er  den  sære  Trolddom  svunden, 

og  i  Fløil  og  Hermelin 

ser  Du  mig  igjen  i  Lunden. 


Nu  er  Anna  glad  og  rig, 
hersker  som  en  mægtig  Frue; 
hver  en  Eidder  bøier  sig 
for  den  stolte  Kosenlue.*4 


Den  første  Kjerlighed.  209 

Vintren  kom  med  Larm  og  Stads, 
og  med  travle  Morskabs-Planer: 
Fart  paa  Kjelker  og  i  Kaner, 
Bal  og  Skuespil  og  Fjas.  — 
.,Under  Yintrens  Frost  og  Slud 
kan  man  forst  Talentet  bruge; 
o,  da  gjelder  det  at  ruge 
kloge  Tankefugle  ud.u 


Dette  er  ei  mine  Ord; 
det  var  just  min  Dames  Tale 
engang  i  vort  Bal-Lokale 
ved  det  lange  Spisebord. 
Ja,  hun  havde  tusind  smaa 
Paafund  i  sit  smukke  Ho'de; 
hun  fik  strax  en  Leg  paafode, 
naar  vor  Glæde  gik  istaa. 


Mangen  Gang  jeg  syntes  dog, 
naar  man  raabte:  „Hun  kan  hexe!", 
at  hun  remsed  som  en  Lexe 
Gaader,  Vers  og  Tankesprog: 
Fugle  uden  Flugt-Natur 
var  dog  disse  kloge  Loier; 
det  var  idel  Papagoier, 
der  sad  brammende  i  Bur. 

O,  med  hvilken  Hjertens  Kval 
har  jeg  dvælet  ved  og  prøvet 
denne  Magt,  min  Dame  øved 
i  en  broget  Selskabssal. 
Alle  priste  hendes  Smag, 
hendes  Vid  og  meget  Andet; 
men  min  Glæde  var  dog  blandet 
med  en  Tvivlers  bitre  Nag. 


Hvad  en  Hovedstad  har  lagt 
bort  som  en  kasseret  Vare, 
ser  man  Smaastadsfolk  bevare 
til  Forlystelse  og  Pragt. 
Hvad  en  Kreds,  der  er  naiv, 
kalder  friske  Fantasier, 
er  i  fine  Koterier 
en  fortærsket  Tidsfordriv. 


Til  Adspredelse,  til  Gavn, 
til  Forstandens  bedre  Næring, 
fik  min  Dame  sin  Belæring 
nogle  Aar  i  Kjobenhavn. 
Og  hun  havde  brugt  sin  Tid; 
om  hun  nu  var  mere  yndig 
end  talentfuld,  fin  og  kyndig, 
derom  var  der  megen  Strid. 

Ak,  det  er  et  slemt  Bedrag, 
naar  det  lette  Skum,  der  spiller 
paa  Kulturens  dybe  Kilder, 
tages  som  en  Hovedsag; 
og  det  er  en  mægtig  Feil 
paa  den  glatte  Prunkebane, 
naar  man  ei  formaar  at  ane 
Dybet  under  Fladens  Speil. 


Hvad  min  Dame  havde  lært, 
kunde  hun  til  Punkt  og  Prikke. 
Men  jeg  tænkte:  Kan  Du  ikke 
Noget,  der  er  mere  svært? 
Kan  Du  ei,  mens  Dagens  Vind 
suser  om  din  laante  Have, 
bringe  os  en  duftfuld  Gave 
af  dit  eget  stille  Sind  ? 


I  dit  .Øie,  livligt,  smukt, 
ser  jeg  Kjerteglandsen  spille; 
men  det  kan  dog,  lyst  og  stille, 
dvæle  ved  en  Engels  Flugt? 
Kode,  lattermilde  Mund, 
naar  nu  Verden  synes  øde, 
o,  da  kan  Du  vel  forsøde 
med  dit  Smil  en  traurig  Stund! 


14* 

I  et  flagrende  Gevandt 
nylig  som  en  Fe  Du  svæved ; 
o,  men  Du  er  dog  vel  hævet 
over  Flagrelivets  Tant? 
Ak,  hvor  prægtig  er  din  Dragt, 
paa  dit  Bryst  Safirer  tindre; 
men  Du  ved  jo,  at  det  Indre 
gjemme  maa  den  bedste  Pragt? 


Tvivlen  vil  dog  hurtigt  fly; 
og  med  Anger  den  bortiler, 
naar  et  deiligt  -Øie  hviler 
paa  den  lette  Kummersky. 
Der  skal  Ingen  studse  ved 
denne  ufuldendte  Grunden: 
Hun  var  smuk,  og  jeg  var  bunden 
af  min  første  Kjerlighed. 

Og  hvert  lonligt  Blomsterfnug, 
hvert  et  Frø,  mit  Indre  næred, 
vaagnede  ved  den  og  gjæred 
som  ved  Vaarens  Sol  og  Dug. 
Sjelen  vuggede  sig  stor 
ved  mit  Hjertes  hede  Banken; 
derfor  var  hun  Et  med  Tanken 
om  mit  Væsens  Blomsterflor. 

O,  naar  Tvivlen  var  forladt, 
stod  jeg  paa  min  Lykkes  Tinde, 
og  jeg  smykked  min  Gudinde 
med  min  Tankes  bedste  Skat; 
jeg  lod  Sjelen  smelte  hen 
i  den  Elskeliges  Billed, 
og  jeg  tog  den  klar,  formildet, 
i  et  Eosensmil  igjen. 

K 
Efter  Jul  var  Savnets  Ve 
med  min  Glæde  stadig  blandet; 
hun  var  borte,  kom  fra  Landet 
forst  mod  sidste  Assemblée. 
Ja,  hun  kom,  det  ranke  Ror. 
Sommerfugl  og  Eosenlilje, 
Alfen  paa  den  blanke  Tilje, 
mere  straalende  end  før. 


Og  med  Hjertets  dybe  Trang 
gik  jeg  til  det  kjere  Møde. 
Mellem  Kveld  og  Morgenrøde 
var  den  næret  mangen  Gang; 
og  i  disse  Nætters  Favn 
fandt  jeg  Tvivlens  Skyer  lette: 
Stjerners  Tindren  er  den  rette 
Lysning  for  et  lønligt  Savn. 

I  den  Længselsfuldes  Hjem 
glider  gjennem  Nattens  Stilhed 
med  Fortrolighed,  med  Mildhed, 
Tryllerindens  Billed  frem. 
Intet  hemmer  Tankens  Strøm; 
og  mens  hele  Verden  blunder, 
sidder  han  endnu  og  grunder, 
i  en  broget,  vaagen  Drøm. 

Hvilke  Taler  har  jeg  holdt, 
naar  jeg  saadan  sad  alene! 
Ballet  var  min  Svadas  Scene; 
jeg  var  modig,  varm  og  stolt. 
Og  min  ømhed  laa  saa  klar 
i  de  fagre  Ord,  jeg  sagde ; 
i  min  Dames  Mund  jeg  lagde 
søde,  sværmeriske  Svar. 

Men  da  Mødets  Time  kom, 
stod  jeg  bævende  i  Larmen, 
med  en  Smerte,  som  om  Barmen 
nu  med  Et  var  bleven  tom. 
Modets  Planer,  Ømheds  Røst, 
og  de  smukke  Dialoger, 
løste  sig  i  Kvalm  og  Taager, 
under  Kredsens  Sus  og  Lyst. 

Ak,  men  hun  var  let  og  glad; 
og  om  disse  -Ørnes  Luer 
floi  Dansørerne  som  Fluer, 
hvor  hun  stod  og  hvor  hun  sad. 
Ved  hver  Dands,  hun  loved  bort, 
blev  den  travle  Flok  ømfindtlig; 
men  hun  var  saa  hoist  forbindtlig 
mod  Enhver  af  denne  Sort. 


„Jeg  beklager, —  det  er  trist; 
jeg  er  opta't  hele  Tiden.'-  — 
„Grusomt !    Faar  jeg  da  en  liden 
stakkels  Extradands  tilsidst?" 
„Meget  gjerne, —  tusind  Tak!" 
Og  hun  havde  Smil  tilrede, 
og  hun  lytted  uden  Lede 
til  den  maaclelio-ste  Snak. 


O,  jeg  haded  denne  Dands, 
denne  Nærhed  uden  Lindring, 
denne  evige  Forhindring, 
denne  Favnen  uden  Sands. 
Savn  og  Higen  efter  Takt, 
Stønnen  mellem  ømme  Sukke, 
og  med  hver  en  pyntet  Dukke 
Speiderblik  og  lønlig  Vagt! 

Her,  i  denne  lyse  Hal, 

ved  min  Længsels  fundne  Stevne, 

ønsked  jeg  en  Rises  Evne. 

for  at  ende  dette  Bal, 

splitte  denne  Larm  og  Tvang,  — 

og  tilsidst,  naar  Alt  var  stille, 

gribe  hendes  Haand,  og  skille 

Hjertet  ved  den  dybe  Trang. 


Ak! —  Da  Laget  sMfted  Plads, 
og  man  sad  om  Spisebordet, 
tog  min  Dames  Onkel  Ordet, 
og  han  bad  om  falde  Glas.  — 
„Har  den  Ære",  sagde  han, 
„et  Parti  at  proklamere: 
min  Niece  og  Monfrere 
Nikolai,  min  Sidemand."  — 

Og  man  hvisked:  ..Det  er  net, 
slig  en  Træmand  kan  hun  lide!" 
Men  jeg  følte  Taaren  glide, 
kunde  ikke  hindre  det. 
Ja,  han  var  et  daarligt  Rov, 
ganske  uden  Præg  og  Farve; 
men  det  hed,  han  skulde  arve 
Skibe,  Møllebrug  og  Skov. 

Og  med  Angst  jeg  stirred  hen, 
hvor  him  sad,  den  fagre  Dukke, 
og  jeg  fik  de  samme  smukke 
Blik  og  Rosensmil  igjen. 
O,  da  vidste  jeg  det  godt : 
denne  -Ømhed  var  Methode;    . 
det  var  blot  en  Smile-Mode, 
brugt  i  Fleng  til  Stort  os  Smaat. 


Derfor  er  mit  Nag  saa  tungt, 
derfor  eier  min  Erindring 
intet  Punkt,  hvor  der  er  Lindring. 
Hjertet  var  for  varmt  og  ungt! 
O,  jeg  sad  i  mange  Døgn, 
fredende  om  Sjelens  Spirer ; 
men  de  vred  sig  til  Satirer 
mod  den  ene  grove  Løgn. 

Jeg  har  kæmpet  og  fortrudt, 

kvalt  min  Ve  med  Haan  og  Latter, 

og  forsag-t  at  stige  atter 

med  en  Vinge,  der  var  brudt. 

Men  i  Hjertets  Helligdom 

har  jeg  Ofrets  Spor  tilbage; 

hun  har  dræbt  mig  Vaarens  Dage: 

hun  var  smuk  og  sjeletom." 

Ue  lykkelige  Skygger  kunne  vandre 
i  lummer  Halvdag  ved  de  tause  Floder, 
og  kjede  sig  elysisk  med  hverandre, 
og  nyde  om  igjen  de  nydte  Goder. 

Om  Sisyphos'  uendelige  Kvaler 
ved  de  et  Sagn,  som  deres  Ko  forhøier, 
mens  Lundens  matte  Viften  dem  husvaler, 
og  Kankens  Løv  sig  over  Lethe  boder. 

En  Flok  af  Skygger  hvile  i  det  Grønne, 

og  andre  ski-ide  døsigt  over  Scenen, 

og  høre  fjerntfra  Æoliden  stønne 

hver  Gang  han  atter  gaar  tilfjelds  med  Stenen. 

..Hvad  kan  han  ville  med  sin  Sten  deroppe? 
Vil  han  et  Tempels  Fundamenter  sætte? 
en  Varde  reise  mellem  Klippens  Toppe, 
til  Tegn  for  Fjedet  paa  den  øde  Slette?" 


Sisyphos.  219 

Den  arme  Sisyphos!  Med  Haand  og  Skulder 
han  ruller  modigt  Stenen  i  det  Hoie;  — 
men  ak,  da  styrter  den  med  uhørt  Bulder, 
og  just  paa  Toppen  spotter  den  hans  Mode. 

Den  arme  Sisyphos!  De  strenge  Guder 
har  lagt  en  rastlos  Higen  i  hans  Indre. 
Saa  længe  Fjeldet  over  Sletten  luder, 
kan  ingen  Ko  hans  Jette-Moie  lindre. 

Han  har  en  Trøst:  han  kæmper  ei  forgjæves! 
Naar  Stenen  styrter  i  den  steile  Bakke, 
og  naar  den  atter  gjennem  Uren  hæves, 
den  knuser  stedse  dog  en  øgles  Nakke. 

Æbletræet. 

INaar  Æbletræet  viser  Dig  sin  Skat. 
og  Frugten  hænger  adspredt  paa  dets  Grene, 
da  vil  Du  tælle  Æblerne,  og  mene, 
at  Du  kan  gjenrme  Hosten  i  din  Hat. 

Du  ønsker  Mere  af  den  gyldne  Sort; 
Du  har  ei  talt  de  lysegrønne,  unge. 
gj ærende  Frugter,  som  en  Larves  Tunge 
i  Somrens  Glød  har  graadig  naget  bort. 

Og  under  Træet  staar  Du  paa  en  Grav; 
Du  har  ei  talt  de  halvt  udsprungne  Blommer, 
der  aldrig  følte  Varmen  af  en  Sommer, 
og  som  en  vaarlig  Storm  har  plukket  af. 

Glankos. 

JN  aar  Sirius  opsteg  i  gylden  Pragt, 
og  kasted  sin  Glands  ved  Ægæerhavet, 
og  Hellas'  Kyst  i  sin  Sommerdragt 
laa  higende,  duftfuld,  og  rigt  begavet; 
naar  Vindenes  Chore  fra  Bolgen  drog, 
at  kjole  de  blussende  Øer  og  Strande, 
da  lytted  den  grublende  Mystagog, 
da  hørte  han  Suk  fra  de  dybe  Vande. 
Han  tænkte  paa  Glaukos,  der  ligger  bunden 
i  Dybets  Hule,  med  Savn  og  Harm, 
og  sukker  og  stønner,  og  slaar  mod  Grunden, 
og  længes  til  Bugten  ved  Laurbær-Lunden, 
hvor  Voven  spiller  saa  lys  og  varm. 

Der  melder  et  gammelt,  mystisk  Kvad, 
at  Glaukos  var  hellig  og  tryg  i  sin  Bolge; 
han  svam  under  Q  i  Tritonernes  Følge, 
han  vogtede  Nymfernes  lønlige  Bad. 

Men  engang,  da  Sirius,  stærk  og  klar. 

gik  frem  paa  den  skyfrie  Safir-Himmel. 

og  Straalerne  trængte  til  Havets  Vrimmel. 

og  Søen  laa  som  et  gyldent  Glar, 

da  Mede  Glaukos  et  bittert  Nag: 

han  skued  de  deilige  Fiske  bramme 

med  Purpur  og  Guld  mod  den  klare  Dag; 

men  Glaukos  var  grim  og  af  Haiernes  Stamme. 

Han  dukkede  under,  han  søgte  mod  Dybet, 
til  Nattens  Hjem,  til  Korallernes  Skove. 
Hvor  Straalerne  svinde,  hvor  Bølgerne  sove, 
der  vilde  han  bygge  og  herske  blandt  Krybet. 

Da  glædedes  Zoofyternes  Hær; 
thi  alle  er  satte  i  Mulm  og  Fængsel, 
og  hige  dog  alle  mod  Dagens  Skjær, 
og  strække  de  tusinde  Arme  af  Længsel. 

De  neiede  dybt  for  den  stærke  Svømmer, 
og  tænkte  i  Mulmet  paa  al  den  Lyst, 
at  sidde  saa  trygt  paa  hans  Kyg,  paa  hans  Bryst, 
og  folge  ham  opad,  hvor  Bølgen  strominer 
med  klarere  Væld  ved  den  grønne  Kyst. 

Og  Glaukos  laa  i  sin  Hæders  Bus, 

og  rørte  sin  Finne  med  naadige  Miner; 

og  alle  Mollusker  og  Koralliner, 

de  strakte  sig  frem  mellem  Tang  og  Grus. 

Men  over  hans  Fryd  i  det  nye  Eige 

Erindringen  øved  en  stærkere  Magt; 

da  vilde  han  atter  bæres  og  stige 

paa  lunere  Vover  mod  Lysets  Pragt. 

Det  var  for  silde.    Den  hele  Skare 
af  selsomme  Dyr  hang  fast  ved  hans  Side, 
og  kunde  sig  dog  ei  fra  Klipperne  slide, 
og  vilde  dog  med  gjennem  Bølgerne  fare. 

Da  maatte  han  grue.    Han  kæmpede  vildt; 

men  alt  som  han  vred  sig  paa  Dybets  Grund, 

han  følte  Polypernes  knugende  Arm, 

han  følte  Aktiniens  sugende  Mund, 

han  følte  Asterien  gro  ved  sin  Barm. 

Da  var  han  bunden,  hans  Kraft  var  spildt. 

Og  Bølgerne  trillede  sommerklare, 
og  Guldfisken  leged  saa  fri  og  smuk; 
men  Glaukos  laa  i  den  stærke  Snare, 
og  Guder  og  Mennesker  hørte  hans  Suk. 

Naar  Hellas'  Folk  ved  Persephones  Fester 
omdandsed  Gudinden,  der  atter  blev  baaret 
fra  Mulmets  Gru  og  kronede  Aaret, 

da  lød  der  et  Kvad  fra  de  strenge  Præster 
om  Glaukos,  som  Krybet  har  lænket  og  daaret, 
om  Glaukos,  der  ligger  med  Savn  og  Harm, 
og  sukker  og  stønner,  og  slaar  mod  Grunden, 
og  længes  til  Bugten  ved  Laurbær-Lunden, 
hvor  Bølgen  spiller  saa  lys  og  varm. 

Gtoliatli. 

.Liden  Goliath  lod  til  at  blive  en  Kise; 
Filisterne  gave  ham  Drikke  og  Spise. 
Og  Goliath  voxte,  blev  drøi  og  lang; 
en  Væverbom  var  hans  Landsestang. 

Filisterne  tænkte,  blandt  meget  Andet: 
„Nu  har  vi  cla  faaet  en  Eise  i  Landet." 
Og  hvor  han  gik  med  Bulder  og  Bram, 
Filisterne  saa  sig  store  paa  ham. 

Og  Goliath  tænkte:  ..Jeg  giver  Jer  Fanden; 
man  er  ei  for  Intet  i  Eisestanden. 
Jeg  lader  dem  gabe;  de  tør  ei  kny: 
jeg  hersker  i  Gasa,  den  rige  By." 

Filisterne  plyndred  i  Judas  Dale; 

den  Mindste  af  dem  kunde  bramme  og  prale. 

Men  Judas  Folk  gik  sammen  i  Leir; 

cla  saa  det  ud  til  et  Hagelveir. 

da  lød  der  et  Kvad  fra  de  strenge  Præster 
om  Glaukos,  som  Krybet  har  lænket  og  daaret, 
om  Glaukos,  der  ligger  med  Savn  og  Harm, 
og  sukker  og  stønner,  og  slaar  mod  Grunden, 
og  længes  til  Bugten  ved  Laurbær-Lunden, 
hvor  Bølgen  spiller  saa  lys  og  varm. 

Goliath. 

.Liden  Goliath  lod  til  at  blive  en  Eise; 
Filisterne  gave  ham  Drikke  og  Spise. 
Og  Goliath  voxte,  blev  drøi  og  lang; 
en  Væverbom  var  hans  Landsestang. 

Filisterne  tænkte,  blandt  meget  Andet: 
„Nu  har  vi  da  faaet  en  Rise  i  Landet." 
Og  hvor  han  gik  med  Bulder  og  Bram, 
Filisterne  saa  sig  store  paa  ham. 

Og  Goliath  tænkte:  „Jeg  giver  Jer  Fanden; 
man  er  ei  for  Intet  i  Risestanden. 
Jeg  lader  dem  gabe;  de  tør  ei  kny: 
jeg  hersker  i  Gasa,  den  rige  By." 

Filisterne  plyndred  i  Judas  Dale; 

den  Mindste  af  dem  kunde  bramme  og  prale. 

Men  Judas  Folk  gik  sammen  i  Leir; 

da  saa  det  ud  til  et  Hagelveir. 

Filisterne  tænkte:  „I  la'r  Jer  nok  skræmme; 
vi  har  jo  en  Eise  i  Kost  derhjemme.'' 
Da  gave  de  Goliath  Hjelm  og  Skjold ; 
da  saa  de  først,  hvad  han  var  for  en  Knold. 

Og  Goliath  tænkte:  „Det  lønner  Umagen; 
nu  kommer  min  Glorie  rigtig  for  Dagen. 
Jeg  ta'r  Tabernaklet,  det  er  mit  Rov; 
de  Andre  ta'r  Resten, —  jeg  giver  dem  Lov." 

Filisterne  tænkte:  „Nu  kan  vi  da  vise 
den  hele  Indretning  med  saadan  en  Rise. 
Vi  gaa  bag  hans  Ryg,  vi  puffe  ham  frem; 
da  hugger  han  om  sig  med  Fynd  og  Klem." 

Og  frem  tren  Goliath,  gram  og  bister; 
han  var  den  største  blandt  alle  Filister. 
Da  fik  han  et  Ram,  hvor  Panden  var  bar; 
han  faldt  overende  saa  lang  han  var. 

Filisterne  tænkte:  „Hvor  kan  det  dog  hænde, 
at  saadan  en  Karl  falder  plat  overende?" 
Men  tretten  Fod,  det  bandte  de  paa, 
var  Risens  Længde  fra  Top  til  Taa. 

Møkkurkalv. 


JJa  Thor  skulde  kæmpe  i  Jetternes  Land 
mod  Hrungner,  der  var  deres  gjæ veste  Mand, 
da  grued  de  alle,  og  saa  skinbarlig, 
—  saa  nødig  de  vilde —  at  Kampen  var  farlig. 

Skjont  Hrungner  var  arrig  og  mundkaad  nok, 
han  stod  dog  og  skjalv  i  Jetternes  Flok. 
Der  var  ingen  Marv  i  hans  drøie  Ben; 
lian  havde  en  Pande  af  Flintesten. 

Men  En  af  Flokken  —  man  ved  ei,  hvilken  — 
faldt  paa  at  danne  et  stort  Skabilken; 
og  Jetterne  sagde:  „Lad  Hrungner  stride! 
Vi  sætte  vor  Møkkurkalv  ved  hans  Side.u 

De  slagted  en  Hoppe,  tog  Hjertet  af  Dyret, 
og  satte  det  dampende  ind  i  Uhyret, 
og  dette  gav  Verket  en  større  Fynd; 
thi  hele  Figuren  var  æltet  af  Dynd. 

Her  var  det  ei  Spøg  at  kaste  sin  Handske; 
thi  Hmngner  var  Jetternes  Holger  Danske, 
og  Møkknrkalv,  den  nye  Person, 
blev  stillet  som  Jetternes  Opinion. 

Flyvefisken. 

1  Havet  er  der  blandt  Fiskeflokken 
idelig  Kæmpen  paa  Død  og  Liv. 
Af  Stenbiden,  Haien,  Doraden  og  Rokken 
yppes  dernede  den  værste  Kiv. 
Om  Tumlen  er  stor,  det  er  ei  rart: 
hver  søger  sin  Redning  efter  sin  Art: 
Kjæver  mod  Haler, 
Brygder  mod  Hvaler; 
Monodon  fælder  sit  lange  Spær. 
Siphias  viser  sit  hvasse  Sværd, 
Smaafiske  smutte  i  Tang  ved  Strand. 
De  hytte  sig  alle  saa  godt  de  kan. 

Flyvefisken  vil  ei  være  med, 
har  kun  Brusk  i  Tændernes  Sted. 
Han  vil  op  over  Vandets  Flade, 
se  Kampen  an  fra  et  hoiere  Stade. 

Han  holder  sin  Finne  stiv  og  spændt, 

og  Tingen  ser  ud  som  en  Vinge  omtrent; 

men  skinner  Solens  Straale  paa  den, 

da  maa  han  ned  til  Haien  igjen. 

Og  dvæler  han  lidt  paa  Flyvebanen, 

da  kommer  dog  Maagen  og  Pelikanen. 

Han  kan  ikke  fegte  mod  nogen  af  dem; 

Fuglen  ta'r  ham  og  bærer  ham  hjem. 

Han  bruger  sig  hverken  som  Fugl  eller  Fisk; 

han  sluges  ved  Fuglens  og  Fiskens  Disk. 

Et  Landskabsstykke. 


Xaa  Marken  ligger  der  Is  og  Sne; 
det  er  et  Landskab  af  simpel  Sort. 
Af  Baggrunden  er  der  ei  stort  at  se ; 
det  bliver  ei  bedre,  for  Taagen  gaar  bort. 

Der  Lober  en  Bæk  mellem  Tjorn  og  Krat; 

men  Isen  har  lagt  sin  Bro  over  den, 

thi  Faldet  er  ei  særdeles  brat. 

Se,  Kværnhjulet  hviler,  —  hvor  skal  det  hen? 

Man  har  ikke  megen  Staffage  her. 
Der  staar  nogle  Træer  paa  Bakken  hist, 
og  Kragerne  holde  sin  Samling  der, 
og  Sneen  ruger  paa  hver  en  Kvist. 

Her  er  et  Gjerde,  der  luner  lidt 
for  Snoen,  der  stryger  saa  skarp  fra  Nord. 
Her  virker  alt  Solen,  og  viser  dig  blidt 
en  Strimmel  af  spirende,  grønklædt  Jord. 

I  Landskabet  har  den  et  snevert  Sted, 
det  er  kun  et  ganske  lidet  Parti; 
men  Vandreren  falder  i  Tanker  derved 
det  melder,  at  Yintren  er  snart  forbi. 

Neheinias. 


1  Neheiniæ  den  Mundskjenks  Bog 
er  gjemt  en  Saga  med  fyndigt  Sprog: 

Jerusalems  Slot  var  sunket  i  Grus; 
der  var  intet  Værn  for  Jehovas  Hus. 

Og  Neheniias  blev  stærk  af  Sorg, 
og  lovede  Gud  at  bygge  en  Borg. 

Men  rundt-om  truede  Hedningers  Flok, 
der  dyrkede  øgle  og  Sten  og  Stok. 

De  truede  Verket,  og  lovede  frækt 
at  lægge  ham  øde  med  al  hans  Slægt. 

Da  kaldte  han  sammen  de  bedste  Mænd, 
og  sagde:  „Nu  tage  I  Sværd  ved  Lænd! 

Og  have  I  Glæde  af  dette  Verk, 
da  bygger  paa  Muren  i  Pandserserk. 

Den  ene  Haand  skal  mure  med  Flid, 
den  anden  skal  holde  et  Sværd  til  Strid. 

Skal  Muren  engang  dække  jert  Bryst, 
I  dække  den  nu  med  en  aaben  Dyst!" 

Da  fremmed  de  Verket;  de  stode  i  Staal. 
Da  naaede  Muren  det  rette  Maal. 

Og  Fienderne  saa  det  med  Kval  og  Harm, 
og  vovede  ei  at  røre  en  Arm. 

Der  staar  en  Skræk  af  byggende  Mænd, 
som  vælge  at  mure  med  Sværd  ved  Lænd. 

Den  sidste  Septemberdag. 


-Dryaden  bragte  os  sit  Afskedsnik, 
mens  Vinden  leged  med  de  gule  Blade ; 
vi  sade  i  den  luftige  Arkade, 
og  nød  vor  Udsigt  efter  gammel  Skik. 
Den  blege  Hostsol  mellem  Skyer  gik, 
og  gav  sit  Streiflys  til  vort  frie  Stade, 
og  sendte  end  en  Gang  et  livfuldt  Blik 
til  Glimmerblomsten  paa  den  grønne  Flade. 

Vor  morke  Graneskov  bag  Markens  Hegn 
gled  ud  i  Bugtens  solverklare  Vande, 
og  Fjeldet  hævede  saa  mildt  sin  Pande, 
som  om  det  signede  den  smukke  Egn. 
En  duftfuld  Taage,  Efteraarets  Tegn, 
hang  over  Aasen  og  de  stille  Strande, 
og  dugged  Marken  med  en  sagte  Kegn;  — 
det  var  lig  Fryd,  hvori  sig  Angster  blande. 

Og  Ingen  kunde  spøge  eller  le 
her  i  vor  unge,  overgivne  Klynge; 
det  var,  som  hvert  et  Hostblad  kunde  tynge 
det  fulde  Hjerte  med  en  anet  Ve. 
Naar  denne  Egn  er  stivnet  under  Sne, 
vil  da  din  Glæde  atter  sig  forynge  ?  — 
Ak,  Hostens  Gjenfærd  er  igjen  at  se, 
naar  Vaarens  Lærker  hæve  sig  og  synge. 


Lad  Smerten  mildnes,  være  skjult  og  glemt, 

den  er  dog  ei  beseiret  og  forsvunden. 

Den  har  sit  Leie  i  dit  Hjerte  funden; 

der  kan  den  slumre,  —  men  dens  Brod  er  gjemt. 

Du  sidder  ofte  stille  og  beklemt; 

din  Graad  vil  rinde,  og  Du  ved  ei  Grunden. 

Da  har  din  Vemod  Mindeharpen  stemt; 

da  drømmer  Smerten  i  sin  dybe  Blunden. 

September!  Sværmerske  med  falmet  Kind, 
med  Flagreklæder  brogede  og  smukke! 
Vi  hørte  dine  smertelige  Sukke 
i  Løvets  Kaslen  og  i  Aftnens  Vind. 
I  Taageslør  Du  stod  paa  Fjeldets  Tind, 
og  kunde  ei  din  Taarekilde  lukke, 
og  saa  i  Graneskovens  Mørke  ind, 
og  saa  din  Sol  i  Solvervoven  dukke. 

Hvad  kan  Du  ville  med  din  Asters-Krands, 
hvori  din  Taare  gjennemisnet  bæver? 
Hvad  kan  Du  ville,  naar  Du  let  hensvæver 
med  Somrens  Gjenfærd  i  en  stakket  Dands ? 
Ak,  Du  er  tryllet  af  det  Svundnes  Glands, 
liver  Gang  et  Sollys  Mindets  Forhæng  hæver; 
og  Yaaren  leger  endnu  for  din  Sands, 
mens  Boreas  din  sidste  Eose  kræver. 

Amata,  straalende  og  smerterig! 

I  Hostens  Scene  skued  jeg  dit  Billed; 

jeg  saa  din  Taare  atter,  hvor  den  trilled 

i  Dandsens  Hvirvel  over  Silkens  Flig. 

Ak,  hvor  dit  Haab  laa  visnet  som  et  Lig, 

har  Du  en  døvende  Allegro  spillet, 

og  vakt  min  Sorg,  der  vilde  glemme  sig, 

og  vakt  mit  Hjertes  Længsel,  der  var  stillet. 

Efter  Soiréen. 


JMu  er  der  ensomt  i  Salen  og  Stuen; 
Lysene  slukkes,  men  Lamperne  brænde. 
Frøknen  har  neiet  for  Herren  og  Fruen; 
nu  kan  de  sidde  og  tale  om  hende,  — 
nu  er  der  Fred,  nu  er  Festen  tilende. 

Fruen  bemærker:  „Jeg  tænker,  vor  Datter 
lægger  sig  neppe  saa  snart  til  at  sove ; 
nu  kan  hun  hænge  ved  Tankerne  atter. 
Ofte  ved  Nat —  hvad  jeg  aldrig  ter  vove  — 
vaager  hun  taus  i  den  mørke  Alkove. 

Syg  er  hun  ikke,  —  den  Kummer  er  lettet; 
ak,  men  jeg  bliver  ei  klog  paa  Fredrikke. 
Ja,  Du  kan  tro,  jeg  har  grublet  og  gjettet, 
speidet  med  Flid  hendes  Miner  og  Blikke. 
Tror  Du,  hun  elsker? —  Jeg  fatter  det  ikke." 

Herren  har  hørt  paa  sin  Frues  Beretning, 
uden  at  tænke  for  grundigt  ved  Sagen; 
skorter  det  her  med  en  moderlig  Gjetning, 
bringer  vel  Manden  ei  Meget  for  Dagen. 
Hør,  hvad  han  siger,  —  det  lønner  Umagen : 

„Ser  Du,  jeg  skrev  som  Kopist  Elegier; 
og  skjønt  jeg  kritisk  blev  flenget  og  garvet, 
røres  jeg  endnu,  og  sidder  og  tier, 
blot  ved  en  Blomst,  der  er  nydelig  farvet. 
Denne  min  Orm  har  nok  Frøkenen  arvet. 

Endelig  ved  Du  jo  godt,  at  der  findes 
selsomme  Griller  hos  dannede  Damer; 
Alt  hvad  de  fole  og  mene  og  mindes, 
giver  det  drømmende  Blik  Panoramer, 
danner  sig  let  til  Romaner  og  Dramer. 

Lad  hende  sværme  en  Smule  og  vaage! 
Kommer  først  Amor  med  Sukke  og  Smiger, 
da  vil  det  Hele  gaa  bort  som  en  Taage; 
da  vil  hun  se,  at  hun  straaler  blandt  Piger,  — 
da  vil  hun  sove  paa  Dagens  Intriger." 

Frøkenen  sidder,  mens  Sladderen  føres, 
ensom  og  taus  i  den  mørke  Alkove. 
Ranken  ved  Vindvet  af  Høstvinden  røres, 
Maanen  ser  ned  paa  den  bævende  Vove; 
Egnen  er  øde,  og  Skovene  sove. 

Se,  hendes  Aasyn  er  blidt  og  vemodigt; 
Hovedet  hviler  mod  Sofaens  Hynde, 
Lokkerne  bølge  sig  dunkelt  og  frodigt, 
Maahen  forhøier  med  smeltende  Ynde 
Alt  hvad  de  skjønne  Konturer  forkynde. 

Sangmøens  Blikke  den  Deilige  fulgte, 
saa  hendes  Ve,  da  hun  blussed  i  Vrimlen. 
Digtet  tør  røbe,  hvad  Læberne  dulgte, 
vælge  blandt  Sukkenes  talløse  Stimlen 
hendes,  der  steg  som  en  Due  mod  Himlen. 

,,Hellige  Midnat,  som  Tummelen  fjerner, 
se,  jeg  maa  savne  din  kvægende  Slummer; 
hellige  Midnat  med  flammende  Stjerner, 
Verdeners  Smerte  din  Moderfavn  rummer, — 
tag  da  min  ensomme,  lønrige  Kummer! 

Atter  en  Aften  med  kvalfulde  Minder, 
atter  et  Nag  i  mit  bævende  Indre, 
atter  mod  disse  forræderske  Kinder 
saa  jeg  hans  forskende  Hdblikke  tindre, 
Blikke,  der  ængste  og  martre  og  lindre. 

Ak,  kan  de  lindre  ?  —  de  har  ingen  Varme ! 
Hjertet  forsager  og  isner  og  gruer; 
Haabet,  der  bar  mig  paa  ømmeste  Arme, 
vakler  og  dør,  naar  han  speider  og  skuer 
ømhedens  dæmpede,  nagende  Luer. 

O,  hvilken  Fryd  blot  at  smykke  hans  Dage, 
frede  hans  Hjem  som  en  syslende  Terne, 
gjette  hans  Savn  og  hans  lønlige  Klage, 
følge  hans  Fjed  i  det  ødeste  Fjerne, 
tage  hans  Byrde  og  hære  den  gjerne! 

Nu  skal  jeg  dølge  min  dybeste  Tanke, 
grue  ved  Alt  hvad  mit  Hjerte  vil  gjemme, 
kæmpe,  naar  Barmen  vil  stige  og  banke, 
se  i  hans  -Øie  og  høre  hans  Stemme,  — 
kæmpe  med  Savn,  som  jeg  aldrig  kan  glemme!" 

Sørgende  Engel!  Han  lider  ei  mindre. 
Vaagen,  som  Du,  medens  Høstnatten  glider, 
har  han  et  Nag  i  sit  bævende  Indre: 
En  af  de  vindigste  Byens  Sylfider 
eier  hans  Hjerte  saa  længe  hun  gider. 

Ak,  hvis  han  kj endte  din  hellige  Vilje, 
hørte  det  Suk,  Du  til  Stjernerne  sender, 
sank  han  paa  Knæ  for  den  bøiede  Lilje, 
bortkyssed  Taaren,  der  svulmer  og  brænder, 
lagde  sit  Liv  i  de  deilige  Hænder. 

Natten  er  omme,  og  Stjernerne  slukkes; 
smilende  Drømme  i  Halvlyset  glide, 
gjøgle  om  -Øiet,  der  sagtelig  lukkes. 
Ak,  skal  hun  daares,  og  ømt  ved  hans  Side 
sige  ham  Alt  hvad  hun  nys  maatte  lide? 

J.  Welhaven's  Skrifter.     III.  16 


242  Efter  Soiréen. 

Moderen  kommer,  og  holder  for  Lampen, 
ser  paa  sin  Datter  med  vaarlige  Minder. 
Væk  hende  ikke!  Hun  hviler  fra  Kampen. 
Moderen  bøier  sit  Hoved,  —  der  rinder 
Taarer  endnu  paa  den  Sovendes  Kinder. 

Theater-Prolog. 

(1838). 


Tor  Nordens  Folk  er  det  en  stakket  Lyst 
at  nyde  Dramet  paa  Naturens  Scene. 
Kun  Norden  fatter  denne  sære  Røst, 
der  i  September  gaar  fra  Lundens  Grene, 
og  hvisker  traurig:  Ak,  nu  er  det  Host! 

Men  ved  Naturens  hemmelige  Klage 
er  mangen  lindrende  Betragtning  vakt. 
Naar  tunge  Skyer  over  Egnen  drage, 
og  Skoven  sørger  i  en  falmet  Dragt, 
da  virker  dobbelt  Sympathiens  Magt, 
og  lover,  under  vinterlige  Tage, 
en  vaarlig  Lyst  af  vore  Hjerters  Pagt. 

O,  det  er  Himlens  Kald  til  Nordens  Slægt, 
at  den  skal  frede  om  de  milde  Dyder, 

der  ty  til  Arnestedets  Varetægt, 
naar  Dagen  graaner,  Høstbasunen  lyder. 
Om  Nordens  Pol  har  Skaberhaanden  spændt 
et  deiligt  Telt,  et  kraftigt  Firmament, 
saa  rigt  paa  Stjerner  og  paa  gyldne  Luer, 
til  Trøst  og  Fred,  naar  Vinternatten  truer, 
til  Tegn,  at  Livet  over  Jordens  Tuer 
er  altid  vinkende  og  altid  tændt. 
Lad  Vintrens  Vinger  dale  paa  vort  Hjem; 
i  deres  Susen  er  en  Kost,  der  siger, 
at  vi  skal  kjerligt  samles  under  dem, 
og  dele  Glæderne,  til  Mulmet  viger. 
Da  er  der  Ly  og  Læ  ved  vore  Barme 
for  Livets  bedste  Blomsterflor  og  Frugt; 
da  er  der  Lindring  under  Skyens  Harme, 
naar  Somrens  Glød  er  veiret  hen  og  slukt; 
da  hilser  Englen  i  vort  varme  Indre, 
med  klare  Tanker  og  med  modig  Flugt, 
de  høie  Stjerner,  der  i  Natten  tindre. 


Ak,  om  vi  veiede  den  hele  Skat, 
hvoraf  vor  Higen  digter  Livets  Lykke, 
hvert  gyldent  Frø,  hvortil  vort  Haab  er  sat, 
hvert  arvet  Gode  og  hvert  borget  Smykke,  — 
hvor  meget  var  der  da,  vi  vilde  bytte 
for  hine  purpursvangre  Rosenskud, 

hvori  vort  eget  Hjerteblad  slog  ud, 

for  denne  Vaar,  der  vaagner  paa  vort  Bud 

ved  Mindets  Drømme  i  vor  egen  Hytte? 

Ved  Hjemmets  Dør  er  Tryllenøglen  gjemt, 

der  aabner  alle  lyse  Paradiser; 

der  er  ei  Sti,  som  Dig  til  Maalet  viser, 

naar  Veien  did  fra  Hjemmet  er  forglemt. 

O,  Du  kan  haabe,  forske  eller  hige, 

og  hæve  Dig  paa  Seklernes  Buin,  — 

men  tænk,  ved  Hjemmet  staar  din  Himmelstige, 

og  Hjemmets  Tærskel  er  dens  første  Trin. 


Og  derfor  er  der  i  Naturens  Død 

et  Varsel,  der  vil  lede  vore  Tanker 

did,  hvor  ei  Vintren  rækker  med  sin  Nød, 

hvor  Livets  Frugt  paa  immergrønne  Banker 

af  Hjertets  Varme  voxer  rig  og  sød. 

Hvad  Somren  splitted  ad  med  broget  Grlands, 

hvert  blegnet  Blad  af  vore  Minders  Krands, 

hvert  fagert  Billed,  der  i  Sjelen  vaktes, 

skal  atter  samlet  stilles  for  vor  Sands 

i  Hjemmets  Fred,  og  dybere  betragtes. 

I  Venners  Kreds,  ved  vore  Arners  Lue, 

skal  Tanken  frydfuld  til  sit  Eden  vandre ; 

da  flytte  gode  Aander  til  vor  Stue, 

da  dele  vi  det  Bedste  med  hverandre. 

For  Scenens  Kunst  er  det  den  rette  Hæder, 
at  Livets  Billed  klares  i  dens  Leg. 
Vor  rige  Sæd  af  Sorger  og  af  Glæder 
den  samler  og  bevarer  os  i  Neg. 
Den  morke  Fletning  af  vor  Skjebnes  Traade, 
hvorved  vor  Kraft  stod  famlende  og  veg, 
er  her,  hvor  Billedet  af  Mulmet  steg, 
naar  Teppet  falder,  en  forklaret  Gaade. 
Den  første  Blomstring  af  vort  Hjertes  Vaar 
staar  fredet  her,  og  trodser  Tidens  Kaar; 
den  sode  Lyst,  naar  vore  Koser  gløde, 
vil  her,  hvor  Skyggen  falder  let  og  mildt, 
hvor  intet  Lys  er  splittet  eller  spildt, 
med  dobbelt  Ynde  dufte  os  imode. 


Se,  som  en  Genius  med  Lyst  og  Lys 
vil  Kunsten  lette  os,  mens  Mørket  raader, 
det  gode  Verk,  at  trodse  Vintrens  Gys 
og  speide  Dagen  gjennem  Livets  Gaader. 
Her  har  de  milde  Sympathiers  Magt 
dens  Tempel  hævet  under  Vintrens  Skyer; 
fra  Folkets  Arner  hented  det  sin  Pragt, 
i  Hjemmets  Ly  dets  Virken  sig  fornyer.  — 
Ak,  Scenen  her  har  intet  Trylleslag, 
hvorved  dit  Indre  jubler  eller  bæver; 
og  hvor  dit  -Gre  Sølvertoner  kræver, 

vil  Stemmen  ofte  klinge  mat  og  svag. 

Dog,  — ■  mangt  et  Bryst  vil  søge  dette  Tag 

ved  hver  en  Pagt,  ved  hver  en  bitter  Brydning ; 

thi  Nordens  Scene  har  en  hellig  Sag: 

at  lære  Folket,  paa  en  mulmfuld  Dag, 

ved  Billeder  af  Glæde  og  af  Nag, 

et  Samlivs  Lykke  og  et  Hjems  Betydning. 

En  norsk  Alpedal. 


1. 

JJlandt  Jøkler  i  dybe  Dale 
er  Sommeren  varm  og  kort; 
men  Vaaren  er  lagt  i  Dvale 
og  sover  sin  Morgen  bort. 

Thi  Vintren  er  gram  i  Sinde, 
og  trodser,  og  lider  ei  godt, 
at  Alfer  og  lune  Vinde 
nærme  sig  til  hans  Slot. 

Han  strækker  i  lange  Nætter 
mod  Egnen  sit  tunge  Skaft; 
de  stærkeste  Landevætter 
maa  bøie  sig  for  hans  Kraft. 

Og  hører  han  fra  sin  Trone 
—  den  steileste  Klippeblok  — 
i  Dalen  en  klagende  Tone, 
da  ryster  han  vild  sin  Lok, 

og  sender  sin  Svend,  Lavinen, 
til  Eædsel  i  Dybet  ned; 
den  knuser  med  Bulder  og  Hvinen 
Skoven  under  sit  Fjed. 

Tit  lægger  den  Dalen  øde, 
og  fylder  dens  Mark  rned  Grus. 
Kun  Gjeden  har  der  sin  Føde; 
der  stiger  ei  Kog  af  Hus. 


Blandt  File-Fjelds  steile  Tinder 
jeg  kj ender  en  ensom  Dal; 
i  Dybet  Aaen  rinder, 
stille  og  sort  og  sval. 

Ved  Bredden  gror  Rosentjørnen, 
der  kryber  et  Vidjekrat; 
over  dem  svæver  ørnen, 
og  stirrer  i  Flodens  Nat. 


250  En  norsk  Alpedal. 

I  Dalen  er  Veien  spærret 
af  Lyngens  brede  Leir; 
der  svulmer  og  gløder  Bærret, 
og  plukkes  af  Vind  og  Veir. 


Paa  Klippernes  vilde  Bygge 
rider  den  barske  Bræ; 
for  Klippernes  vilde  Skygge 
boier  sig  Birkens  Knæ. 

Der  hviler  en  Trolddom  over 
den  ensomme  Klippeborg; 
og  Aaen  har  ingen  Vover, 
og  Fuglen  er  stum  af  Sorg. 

Men  havde  blot  Huldren  Tunge, 
og  satte  sig  hoit  paa  Sten, 
den  skulde  en  Saga  sjunge 
om  Bagler  og  Birkeben. 

Den  skulde  med  tunge  Klager 
forkynde,  hvad  den  saa, 
da  Marken  laa  grøn  og  fager, 
med  duftende  Graner  paa. 

3. 

I  gamle,  gamle  Tider 
var  Dalen  en  Hirdmands  Hjem. 
Fra  Klippernes  bratte  Sider 
vældede  Løvet  frem. 


Og  trindt  paa  den  dybe  Slette 
bølgede  Agrens  Guld, 
laa  Kvæget  i  Klynger  tætte 
over  den  rige  Muld. 

I  Øst,  paa  en  deilig  Skraaning, 
var  Høvdingens  Bolig  lagt,— 
en  statelig,  tømret  Vaaning, 
med  vældige  Heller  takt. 

Der  hvilte  den  gamle  Kriger 
under  den  aabne  Lyr, 
og  mindedes  fjerne  Kiger 
og  Kampe  og  Eventyr. 

Men  Gubben,  med  bedet  Nakke, 
var  endnu  saa  karsk  og  kjæk, 
som  da  han  med  Erling  Skakke 
rydded  Dromundens  Dæk. 

De  gjæ veste  Oplands  Helte 
gjested  den  Gamles  Hus; 
der  spændte  de  ofte  Belte 
under  en  natlig  Kus. 


Men  flux  fra  det  rige  Gilde 
den  blodige  Tummel  veg, 
naar  Høvdingens  Datter  Hilde 
rørte  sin  Langeleg. 


Og  Kæmpen  med  Kniv  i  Næven 
kom  ofte  i  Angst  og  Nød, 
naar  Hilde  med  stille  Bæven 
rakte  ham  øl  og  Mjød. 

Han  kunde  ei  Ordet  hitte, 
han  saa  kun  enfoldig  ud; 
han  frygtede  for  at  smitte 
den  deilige  Liljehud. 

At  støde  med  Sværd  og  Landser 
er  Kæmpernes  Liv  og  Lyst; 
men  Freia  har  intet  Pandser 
over  sit  hvide  Bryst. 

4. 

Blandt  Jubel  og  Larm  og  Latter, 
blandt  Tummel  og  Vaabengny, 
gik  Høvdingens  skjonne  Datter 
stille  og  taus  og  bly. 

De  stoiende,  vilde  Skikke 
kunde  ei  hylle  ind 
Himlen  i  hendes  Blikke, 
Yaaren  i  hendes  Sind. 


Hvor  skummende  Elve  skride, 
hvor  Alpen  staar  gold  og  graa, 
spirer  der  stundom  blide 
Planter  i  Klippens  Vraa. 


En  Alf  har  stille  baaret 
den'  ensomme,  fagre  Urt. 
Hvor  yndigt  er  Bladet  skaaret, 
skinnende,  fint  og  purt! 

Dens  Blomster-Stjerner  tindre 
over  den  dunkle  Plet; 
der  stiger  fra  dens  Indre 
et  duftende  Aandedræt. 

Og  Huldren  og  Flodens  Nokke 
har  kaaret  den  til  Ven; 
sit  reneste  Demant-Smykke 
har  Duggen  givet  den. 

Men  Høvdingens  Datter  Hilde 
var  Planten  i  Klippens  Kift, — 
saa  yndig,  saa  from,  blandt  vilde 
Kæmper  og  raa  Bedrift. 


5. 

Naar  Solen  paa  Fjeldets  Kanker 
spredte  sin  Morgenpragt, 
hun  saa  det  med  glade  Tanker, 
af  venlige  Drømme  vakt. 

Saa  rene  som  Klippens  Strømme, 
saa  lette  som  Maiens  Vind, 
de  smilende  Foraars-Drømme 
leged  i  hendes  Sind: 

I  Dalen  gaar  Hjordens  Flokke, 
hvor  Kløver  og  Vikker  gro; 
hun  hører  den  fjerne  Klokke, 
hun  kj ender  sin  hvide  Ko 

Da  ser  hun,  en  Dør  er  aaben 
under  det  mørke  Bjerg; 
der  sidder  i  Blyants-Kaaben 
den  venlige,  kloge  Dverg. 

Ved  Siden,  paa  Marmel-Stenen, 
hviler  hans  lille  Viv; 
der  spinder  hun  Guld  af  Tenen, 
og  slynger  det  om  sit  Liv. 

De  venlige  Smaafolk  nikke; 
hun  kj ender  dem  begge  godt. 
De  vinke,  —  hun  frygter  ikke, 
og  nærmer  sig  deres  Slot. 

Dverginden  Kvæget  signer, 
og  smykker  det  med  Løv; 
hun  giver  det  Mel,  der  ligner 
Dynger  af  gyldent  Støv. 

Hun  hvisker  i  Hildes  øre 
et  hemmeligt  lille  Ord, — ■ 
og  Hilde  kan  neppe  røre 
sin  Fod  fra  den  grønne  Jord. 

Hun  føler  sit  Hjerte  banke 
af  Angest  og  af  Lyst; 
et  Billed,  en  fager  Tanke 
lever  i  hendes  Bryst. 

Men  Dvergen  det  Hele  fatter, — 
han  smiler,  den  lille  Skjelm, 
og  lægger  for  Gubbens  Datter 
et  Sværd  og  en  gylden  Hjelm. 

Dverginden  nynner  og  dandser, 
mens  Pigen  i  Tanker  staar; 
hun  hopper  paa  Sten,  og  krandser 
sin  bævende  Yndlings  Haar. 

De  Syner,  Drømmen  stilled 
i  Nattens  trygge  Fred, 
flod  over  i  Dagens  Billed 
om  Hildes  lette  Fjed. 

Hun  bar  alt  dybt  i  Sjelen 
den  deilige,  vaagne  Drøm, 
der  speiler  med  salig  Dvælen 
sin  Himmel  i  Tidens  Strøm. 

Hun  kunde  alt  længe  hviske 
med  alle  de  spæde  Lam, 
med  alle  de  gyldne  Fiske, 
der  stille  i  Floden  svam. 

Og  hvad  hendes  Hjerte  vidste, 
det  røbed  hun  mangen  Gang 
til  Fuglen,  der  sad  paa  Kviste 
og  frittede  med  sin  Sang. 


En  norsk  Alpedal. 

6. 

En  Aften  i  Skjærsommer, 
mens  Granen  dufted  sødt, 
og  alle  de  skjærc  Blommer 
blundede  lunt  og  blødt, — 

da  klang  der  fra  Bjergelien 
en  klagende,  dæmpet  Lur; 
og  Hilde  gik  ben  ad  Stien 
over  den  golde  Ur. 

Hun  kj endte  en  Hal  i  Fjeldet, 
hvor  Birken  med  smidig  Gren 
leged  med  Kildevældet, 
der  sprang  over  Mos  og  Sten, - 

hvor  Fyrren  i  Klippens  Eevne 
knugede  Koden  fast, 
og  dækked  det  ømme  Stevne 
med  rigeligt  Skyggekast. 


Hun  kj  endte  en  Bueskytte, 
der  ventede  hende  her, 
mens  Klippe  og  Sæterhytte 
lued  i  Aftenskjær. 

■J.  \Yelhaven"s  Skrifter.     III. 

De  sad  ved  hinandens  Side, 
hun  hvilede  ved  hans  Bryst; 
i  Afskedens  bitre  Kvide 
bævede  deres  Røst: 

„Se,  Skyerne  drive  fra  Norden, 
og  Svalen  har  ingen  Bo; 
min  Drage  i  Sognefjorden 
vil  hæve  sin  Ånkerklo. 

Jeg  kysser  din  hvide  Pande, 
jeg  kysser  din  rode  Mund; 
paa  Hav  og  i  fjerne  Lande 
jeg  tænker  paa  denne  Stund. 

Min  Blomme !   Blandt  Englands  Helte, 
hvor  Slaget  paa  Heden  staar, 
jeg  henter  dit  Brudebelte, 
og  adler  mit  Bondekaar." 

Men  Hilde  sukker  og  skj elver, 
og  slynger  sin  trinde  Arm 
om  Brynjen,  der  blank  sig  hvælver 
over  den  Elsktes  Barm : 

„Ak,  Bjarne,  naar  Du  er  borte, 
da  frygter  jeg  Dverg  og  Trold, 
og  Skyerne  ere  sorte, 
og  Klippen  er  barsk  og  kold. 

Orn  Yintren,  naar  Stormen  tuder 
og  ryster  vort  stærke  Tag, 
da  holde  de  gamle  Guder 
i  Skyen  et  rædsomt  Slag. 


Da  klinge  min  Faders  Skjolde, 
og  vække  ham  af  hans  Blund; 
da  løse  de  grumme  Trolde 
vor  arrige  Lænkehund. 


Da  komme  de  slemme  Drømme, 
da  horer  jeg  vilde  Skrig; 
da  ser  jeg  Dig  blegne  og  svømme 
i  Stormen,  blandt  Vrag  og  Lig. 


Om  Julen,  naar  Glæden  flytter 
til  Hytte  og  Jomfrubur, 
da  sidder  jeg  taus,  og  lytter 
efter  din  klare  Lur. 


Da  harer  jeg  Ravnen  skrige 
her  paa  vort  kjere  Fjeld, 
hvor  Droslen  har  hørt  os  sige 
et  bævende,  langt  Fårvel". 

2<60  En  norsk  Alpedal. 

7. 

Hvor  Fjeldet  med  bratte  Sider 
skygger  den  dybe  Vang, 
hvor  Fuglen  ved  Sommertider 
nynner  en  traurig  Sang,  — 

der  slutter  i  Folkets  Hjerte 
sig  tættere  Blomstens  Knop, 
og  gjennem  dets  Fryd  og  Smerte 
den  lukker  sig  varligt  op. 

Men  medens  den  gror  derinde, 
og  samler  sin  Kraft  i  Lon, 
den  trodser  de  barske  Vinde, 
og  arter  sig  mere  skjon. 


Den  folder  ei  ud  sit  Bæger 
i  Dagen  med  Bram  og  Pral; 
men  finder  Du  den,  da  læger 
dens  kvægende  Duft  din  Kval. 


Dén  nordiske  Elskov  gj emmer 
sin  Glød  som  en  bly  Konval,  — 
den  sodeste  Blomst,  der  glemmer 
Vintren  i  Klippens  Hal. 

Dens  higende  Aande  røber 
Dig  Stengelens  Klokkerad; 
men  over  sin  Ynde  svøber 
Konvallen  det  brede  Blad. 

Mens  Skummet  af  salten  Bølge 
sused  om  Bjarnes  Stavn, 
sad  Hilde  og  kunde  dølge 
sin  Længsel  og  sit  Savn. 

Og  ingen  af  Dalens  Kvinder 
gjettede,  hvad  hun  led; 
hun  havde  de  sode  Minder 
at  lindres  og  hvile  ved. 

Saa  ofte  hun  maatte  gyde 
i  Hornet  den  brune  Drik, 
kunde  dog  Ingen  tyde 
Kummer  i  hendes  Blik. 

Saa  ofte  for  Kæmper  stærke 
hun  rørte  sin  Langeleg. 
kunde  dog  Ingen  mærke, 
at  Barmen  daled  og  steg. 

Men  gik  hun  i  Skygger  blide, 
i  Alfernes  grønne  Hjem, 
da  drog  hendes  Tanker  vide,  — 
da  spirede  Taaren  frem. 


262  En  norsk  Alpedal. 

8. 

Naar  Høsten  i  kolde  Lande 
daler  mod  Fjeldets  Borg, 
da  hviler  paa  Folkets  Pande 
en  underlig  Sky  af  Sorg. 

Men  Vinterens  stærke  Vinge 
vifter  den  atter  klar, 
mens  Bjelderne  lystigt  klinge, 
og  Isen  er  blank  som  Glar. 

Blandt  Nordens  Gilder  og  Fester 
straaled  den  glade  Jul; 
da  spared  ei  Bondens  Gjester 
paa  kostelig  Mjød  og  Sul. 

Om  Julen  hos  Hildes  Fader 
lod  Hallen  af  Leg  og  Fryd; 
de  drukke  paa  Bænkerader 
til  Gigers  og  Trommers  Lyd. 

Paa  Høvdingens  Bænk,  blandt  Helte, 
sad  der  en  hædret  Gjest; 
han  havde  ei  Kniv  ved  Belte, 
thi  Gubben  var  Dalens  Præst. 

Han  sang  over  Mad  og  Drikke, 
til  Lykke  og  Tidsfordriv; 
han  dæinped  med  Ord  og  Blikke 
saa  mangen  en  blodig  Kiv. 

Thi  selsomt  i  Xorden  brodes 
den  gamle  og  nye  Tro; 
der  Tilde  af  Kampen  fodes 
en  lindrende,  sydlig  Ko. 

Men  Korset  i  rode  Flammer 
dækked  ei  Asers  Spor; 
det  lignede  stærkt  en  Hammer, 
og  minded  om  Aukathor. 

Fra  Asernes  knuste  Alter 

steg  der  en  Galdre-Rost ; 

den  klang  gjennem  Davids  Psalter, 

og  egged  til  blodig  Dyst. 

Naar  Klokkerne  fra  Kapellet 
klang  hen  i  en  vild  Xatur, 
da  lad  det  igjen  fra  Fjeldet 
som  Toner  af  Heimdals  Lur. 

Og  gjennem  den  stille  Uge, 
til  Præsternes  fromme  Sang, 
gik  som  en  Orgelfuge 
rungende  Skjoldeklang. 

Om  Julen  maatte   der  raade 
en  rigelig  Hedningerest; 
da  feirede  Norden  baade 
Valhallas  og  Krybbens  Fest. 

Og- derfor  blandt  stærke  Gj ester, 
hvor  Jubelen  drøned  vildt, 
•sade  de  kloge  Præster, 
og  virkede  jevnt  og  snildt. 

Ved  Høvdingens  rige  Borde 
lyttede  Kæmpers  Rad, 
naar  Præsten  tog  høit  tilorde 
og  tolkede  gamle  Kvad: 

„I  Mænd,  der  sidde  og  drikke 
med  Bulder  i  kristnet  Hal,  — 
o,  dæmper  de  barske  Skikke, 
og  tænker  paa  Asers  Fald! 

Der  gik  gjennem  Nordens  Nætter 
en  nagende  Angst  og  Gru; 
thi  Aser  til  onde  Jetter 
boiede  Sind  og  Hu. 

Sin  Kraft  og  sit  dyre  Værge 
mistede  Thor  derved; 
de  argeste  Trold  og  Dverge 
gjækked  ham,  mens  han  stred. 


En  norsk  Alpedal.  '265 

Der  raadede  Seid  og  Galder 
ved  Guders  og  Jetters  Pagt; 
den  bedste  blandt  Aser,  Balder, 
blev  derfor  paa  Baalet  lagt. 

Da  vaktes  i  Valhals  Sale 
Grumhed  og  Had  og  Strid; 
og  over  de  grønne  Dale 
rugede  Vintertid. 

Men  Krist  har  kæmpet  og  seiret. 
og  straalet  af  Mulmet  frem ; 
og  nu  har  Aserne  leiret 
sig  alle  i  Jotunheim. 

De  fnyse  af  Had  og  Harme, 
og  haane  den  fromme  Krist, 
og  kogle  i  Folkets  Barme 
Hedninge-Had  og  Tvist. 

I  Klippernes  hoie  Haller 
raser  den  grumnie  Thor; 
og  Skredet  styrter,  og  falder 
paa  Bandernes  Agerjord. 

Fra  Hulernes  mørke  Porte 
svinger  sig  Odins  Fugl, 
at  spilde  med  Skrig  og  sorte 
Varsler  den  kristne  Jul. 

Og  Freia,  den  træske  Frue, 
flyver  i  ørneham, 
og  jager  den  fromme  Due, 
og  griber  de  spæde  Lam. 


Men  naar  de  i  Dalen  skue 
Kors  over  Kirkedør, 
da  bæve  de  stærkt  og  grue, 
og  bøie  sig  som  et  Kor/' 


9. 


Nu  drøn  ed  i  Egebordet 
et  drabeligt  Næveslag; 
og  Præsten  beholdt  ei  Ordet 
til  Fremme  for  Kirkens  Sag. 

Der  reiste  sig  flux  i  Gildet 
en  Kæmpe,  blussende  rod; 
hans  Gie  var  grumt,  forvildet, 
og  brændte  af  megen  Mjød. 

En  Grif  var  over  hans  Bringe 
baldyret  i  Ager-Uld; 
han  havde  hamrede  Ringe 
om  Læg  og  om  Arm,  af  Guld. 

Hans  brogede  Silkekofte 
var  sømmet  med  gylden  Snor; 
der  glindsede  ved  hans  Hofte 
et  Hjalte  af  Perlemor. 

„I  Kæmper,  lad  Sværdeodden 
ei  volde  jer  Ve  og  Verk! 
Nu  trives  I  bedst  ved  raaden 
Snak  af  en  raget  Klerk. 

I  lade  nu  af  med  Bulder! 
det  gjelder  jer  dyre  Hud. 
Ha,  skjuler  den  brede  Skulder 
i  droveligt  Munkeskrud! 

I  Mænd!  Jeg  tør  slaa  paa  Skjoldet, 
og  melde  det  uden  Sky: 
Jeg  onsker,  at  Asa-Oldet 
skinned  i  Nord  paany. 

Med  Hjelme  for  Munkehætter, 
med  Lurklang  for  Messeskrig, 
med  Galder  af  Aser  og  Jetter 
for  lurende  Præstesvig. 

Naar  Thor  i  de  hoie  Fjelde 
slynger  sin  Klippeblok, — 
da  lærer  han  mig  med  Vælde 
at  knuse  en  Fiendefiok. 

Naar  Eavnen  flagrer  i  Dalen, 
og  hæver  sit  hæse  Kvad,  — 
da  kalder  den  mig  til  Valen, 
at  skjære  den  der  en  Brad. 


Lad  Freia  som  ørnen  ile, 
og  jage  paa  Due  og  Lam,  — 
hun  sorger  for  Heltens  Hvile, 
sit  Bytte  hun  giver  ham. 

Se,  —  her,  i  vor  Julestue, 
har  Freia  været  mig  nær, 
og  sendt  mig  en  fager  Due 
med  skinnende  Eosenskjær. 

Du  Gamle  paa  Gaffelbænken! 
Jeg  tommer  et  Horn  med  Vin. 
og  rækker  Dig  Gyldenlænken 
til  Smykke  for  Datter  din. 

Jeg  fæster  din  Datter  Hilde 
med  Guld  og  Karfunkel-Sten. 
Til  Borgen  i  dette  Gilde 
æsker  jeg  Hver  og  En". 

10. 

Da  bæved  den  gamle  Herre, 
blev  rad  og  atter  hvid ; 
lian  harmedes  aldrig  værre 
paa  Valen  i  Fordums-Tid. 

Han  kunde  ei  Hornet  holde; 
han  raabte  med  skummende  Mund: 
..Saa  ramme  Dig  alle  Trolde, 
Du  pralende  -Baglerhund! 


Du  listed  dig  træsk  i  Laget; 
jeg  taalte  Dig  som  min  Gjest, — 
skjont  heller  jeg  saa  Dig  jaget 
til  Ulvenes  Julefest. 


Du  tænkte,  at  Ingen  kjendte 
den  vældige  Helt,  der  gad 
lure  ved  Nat,  og  brændte 
Hallen  paa  Alreksstad. 

Men  Du  skal  vide,  jeg  kj ender 
i  Bergen  den  steile  Mur, 
hvor  Nidingen  skar  sine  Tænder, 
og  sad  som  Ræv  i  Bur. 

Da  husked  Kong  Sverres  Mildhed 
din  Fader,  der  var  hans  Mand.  — 
og  lod  Dig  Løbe  i  Stilhed, 
og  hød  Dig  at  rømme  Land. 

Du  spotter  med  Tro  og  Love, 
Du  bryster  Dig  uden  Blu: 
der  findes  i  sorte  Skove 
ei  grimmere  Dyr  end  Du." 

Da  blev  der  en  Larm  i  Stuen, 
de  svingede  Stang  og  Kniv; 
de  vilde  i  Arneluen 
øde  Bagierens  Liv. 

Der  melder  en  gammel  Vise, 
at  Præsten  har  hindret  det. 
De  standsed;  de  herte  ham  prise 
Gjestens  hellige  Eet. 

Og  Bagieren  gik  af  Gaarde; 
men  først  han  kasted  paa  Bord 
sin  Handske,  og  brug-te  haarde 
Trusler  og  frække  Ord: 

„Jeg  kommer  igjen,  —  jeg  lover 
at  sidde  her  næste  Jul. 
Mens  Gubben  i  Hoien  sover, 
jeg  bruger  hans  Mjed  og  Sul.1-  — 

11. 

Man  havde  det  travlt  med  Vaaben 
under  den  Gamles  Tag; 
i  Dalen  led  Vagternes  Kaaben 
baade  ved  Kat  og  Dag. 

Men  Vinteren  var  forleden, 
og  svunden  den  korte  Vaar; 
og  endnu  hvilede  Freden 
om  Hovdingens  rige  Gaard. 


Hvor  Klinger  og  Pile  hærdes, 
og  Varden  brænder  rod,  — 
hvor  Mændene  travle  færdes, 
der  agtes  ei  Kvindens  Nød. 


Ak,  hun  maa  s}Tsle  og  bringe 
Hvile  i  al  den  Larm, 
mens  Hjertet  vil  standse  og  springe 
af  Kummer  i  hendes  Barm. 


Den  fromme,  deilige  Hilde 
havde  en  Ternes  Lod, 
og  folte  dog  tidligt  og  silde 
den  bitreste  Smertes  Brod. 

Hun  tænkte  paa  Bjarne,  —  hun  sukked ; 
„Min  Elskte,  Du  kommer  først, 
naar  Dalen  er  spærret  og  lukket  — 
o  kom,  naar  Noden  er  størst!" 


12. 

Det  var  ved  Olsok-Tide, 
at  Hornet  i  Dalen  klang; 
i  Skoven  paa  Fjeldets  Side 
Bagieren  Spjudet  svang. 

Han  eggede  Gubbens  Vrede 
med  tærende,  blodig  Spot: 
„Du  vogter  din  lurvede  Rede, 
Du  skjermer  din  Unge  godt. 

Kom  hid,  Du  krogede  Gubbe! 
se,  her  er  det  rette  Sted; 
her  har  Du  en  Granestubbe 
at  hvile  din  Krumryg  ved." 

Da  blussed  den  gamle  Kæmpe, 
og  følte  sig  ung  igjen; 
han  kunde  ei  Vreden  dæmpe, 
han  stormed  med  sine  Mænd. 

Men  Baglerne  lagde  i  Skoven 
Flammer  om  alle  Træ'r; 
skjont  Gubben  var  vild,  forvoven, 
han  maatte  dog  vige  lier. 

Og  Ilden  gnistred  og  braged, 
og  Bogen  drev  ham  imod; 
hans  gjæveste  Mænd  forsaged, 
og  faldt  over  Sten  og  Rod. 

Mens  atter  den  arrige  Gamle 
skred  over  Sletten  hen, 
kunde  han  neppe  samle 
en  Haandfuld  irrende  Mænd. 

Men  frem  bag  Grene  og  Tuer 
steg  der  en  Bagler-Hær, 
med  hvinende  Slynger  og  Buer, 
med  fældede,  hvasse  Spær. 

Da  fegtede  Gubben  med  Vælde, 
som  Bjornen  med  Labben  slaar. 
Det  er  ingen  Lyst  at  melde: 
de  gave  ham  Banesaar. 

Da  Baglernes  Herre  atter 
stod  i  den  Gamles  Borg, 
han  skotted  til  Høvdingens  Datter, 
•    der  sad  som  et  Lig  af  Sorg. 

Han  sagde  til  Kæmper  vilde, 
der  ventede  paa  hans  Bud: 
„I  vogte  den  fagre  Hilde! 
hun  er  Eders  Høvdings  Brud. 

Mens  Sverre  ved  Tonsberg  fegter, 
jeg  vender  mig  helst  mod  Nord; 
jeg  gj ester  hans  Skuder  og  Jægter, 
der  ligge  i  Trondhj ems-Fjord. 

Her  planter  jeg  atter  min  Fane,  — 
jeg  bringer  Jer  Vinterkost; 
vi  tømme  paa  Sverres  Bane 
et  Horn  af  hans  egen  Most." 


13. 


Hun  sad  i  sit  Indelukke, 
og  lytted  til  Droslens  Kvad; 
hun  syntes,  det  var  hendes  Sukke, 
der  bæved  fra  Birkens  Blad. 

Naar  Elskov  i  Hjertet  bygger, 
dæmper  den  Angstens  Gys; 
under  de  mørkeste  Skygger 
den  spreder  et  vaarligt  Lys. 

Da  eier  Sjelen  en  Vinge, 
der  voxer  i  Fængslets  Tvang; 
der  kan  intet  Gitter  tvinge 
dens  mægtige  Flyvetrang. 

Den  søger  det  elskede  Hjerte, 
og  selv  til  den  fjerneste  Kyst 
den  iler  med  al  sin  Smerte, 
og  finder  det  rette  Bryst. 

O,  dette  er  Sagnets  Mening 
med  Freia  i  Falke-Dragt, 
at  Elskov  er  sod  Forening 
selv  under  Savnets  Magt. 

Den  deilige,  fangne  Hilde 
sendte  sin  Sjel  paa  Flugt; 
den  floi  over  Fjelde  vilde, 
den  floi  over  Fjord  og  Bugt. 

Hvor  Bjarne  kæmped  og  hviled, 
den  kaldte  ham  ømt  ved  Navn, 
og  dalede  der,  og  iled 
klagende  i  lians  Favn. 

Og  Bjarne  saa  Alt  i  Drømme; 
han  horte  den  bævende  Rost,  — ■ 
han  følte  de  brændende,  omme 
Taarer  dugge  sit  Bryst. 

Da  sank  der  i  Heltens  Bringe 
snigende  Angst  og  Nag; 
da  vilde  lians  Pandser-Binge 
briste  ved  Hjertets  Slag. 

Han  saa  paa  sit  rige  Bytte, 
der  laa  under  Dragens  Tjeld. 
Ak,  heller  som  Bjorneskytte 
lian  skred  over  File-Fjeld! 


14. 

Nu  Vintren  var  atter  kommen, 
og  Baglernes  Helt  med  den. 
Da  ventede  Hilde  Dommen; 
den  Deiliges  Haab  svandt  lien. 

I  Hallen  var  Gj ester  i  Vente; 
paa  Gulvet  var  strøet  Halm, 
og  Tyristagerne  brændte, 
røde,  med  Larm  og  Kvalm. 

Paa  Bordet  var  der  en  Hoben 
af  Eovet  bredet  ud: 
blinkende,  dyre  Vaaben, 
Smykker  og  Silkeskrud. 

Og  Kæmpernes  vilde  Herre 
gik  pralende  op  og  ned, 
og  sendte  den  syge  Sverre 
til  Helved  med  Bagler-Ed. 


Da  sprang  han  til  Hildes  Sæde, 
og  sagde:    „Det  træffer  godt; 
nu  har  jeg  en  Bryllups-Glæde, 
nu  raadner  din  Klerke-Drot/' 


Og  Baglerne  sade  ved  Gruen, 
og  skotted  af  Krogen  frem, 
som  Hogene  skotte  til  Duen, 
naar  ørnen  er  over  dem. 


Men  tys,  —  da  greb  der  med  Vælde 
en  Studsen  den  grimme  Hob ; 
der  lød  mellem  tause  Fjelde 
en  Lur  som  et  Klageraab. 

Men  Hilde  kj endte  saa  node 
det  selsomme  Tonefald; 
det  sortnede  for  hendes  -Øie,  — 
hun  sank  i  den  skumle  Hal. 

15. 

Bjarne  var  vendt  tilbage. 
Hans  Higen  mod  Kamp  var  slukt; 
hans  skinnende,  lange  Drage 
laa  i  en  ensom  Bugt. 

Han  brugte  de  korteste  Veie; 
han  skred  over  øde  Mark, 
han  fulgte,  som  Jægerne  pleie, 
Mærker  i  Sten  og  Bark. 

Det  gik  over  Ur,  over  Tue, 
og  over  den  styrtende  Sti; 
han  var  som  en  Fugl  at  skue,  — 
han  fløi  paa  de  glatte  Ski. 

Og  endelig  kunde  han  stige 
atter  paa  dette  Fjeld, 
hvor  Droslen  hørte  ham  sige 
et  bævende,  langt  Farvel. 

I  Dalen  var  Alting  stille, 
og  Luften  var  blid  og  skjær, 
og  Maanen  kasted  sin  milde 
Glands  over  Mark  02:  Træ'r. 

Og  Bjarne  steg  høit  i  Uren, 
og  skued  det  kjere  Tag, — 
og  sendte  en  Hilsen  fra  Luren 
med  skj elvende  Aandedrag. 

Han  kunde  ei  Længslen  tæmme,  — 
der  gaves  ei  Tegn  eller  Svar! 
og  atter  Lød  Lurens  Stemme, 
men  rungende,  stærk  og  klar. 

Da  dirrede  Luften,  og  skilled 
Sneen  fra  Alpens  Tind; 
de  flygtige  Masser  trilled, 
som  drevne  af  Nordenvind. 

Til  Fjeldets  vældige  Skulder 
drog  Sneen  ved  Lurens  Gjald, 
og  styrted  med  Hylen  og  Bulder, 
med  H  som  et  Fossefald. 

Og  Træer  og  Klippeblokke 
den  rullede  vildt  afsted; 
Alt  hvad  der  lod  sig  rokke 
maatte  i  Dybet  ned. 

Og  Stormen  drog  med,  og  hasted 
i  Hvirvler  mod  Væg  og  Tag, 
og  rysted  og  splitted  og  kasted 
Huset  med  Tordenslag. 

Som  Havet  i  Host-Orkanen 
gik  Dalen  i  Bølgegang. 
I  Luften  tørnede  Granen 
mod  Bjelker  og  Gjerdefang. 

Og  Alt  hvad  aanded  dernede 
meiedes  hurtigt  af, 
og  nye  Laviner  skrede 
over  den  vilde  Grav. 

Men  siden  er  Dalen  øde; 
der  stiger  ei  Eog  af  Hus. 
Kun  Gjeden  søger  sin  Føde 
mellem  det  golde  Grus. 

Man  viser  en  Sten,  der  kneiser 
frit  i  den  steile  Ur; 
naar  Bonden  paa  Fjeldet  reiser, 
han  skotter  til  „Bjarnes  Lur." 

Der  hviler  en  Trolddom  over 
den  ensomme  Klippeborg; 
og  Aaen  har  ingen  Vover, 
og  Fuglen  er  stum  af  Sorg. 

